
Apostolatul  Ini  Olieorghe  Lazâr  în  Sibiin.' 

Sunt  oameni  ai  unor  epoce  şi  epoce  ale  unor  oameni. 
Cei  dintâi,  cu  personalitate  mai  incoloră  şi  caracter  mai 
flexibil ,  se  potrivesc  curentului  vremii  şi  activitatea  lor 
se  topeşte  în  marele  cuptor  al  vieţii  mulţimilor  anonime. 
Cei  din  urmă,  cu  personalitate  mai  distinsă,  cu  caracter 
mai  inadaptabil,  cu  spiritul  vecinie  nemulţumit  cu  ceeace 
are  veacul  lor,  se  frământă,  zămislesc  idei  nouă,  în 
slujba  cărora  îşi  pun  toate  ostenelile  vieţii  lor  zbuciumate. 
Aceştia  sunt  marii  profeţi,  cari  ca  nişte  stâlpi  de  foc , 
călăuzesc  ursita  neamurilor. 

Gheorghe  Lazăr,  pentru  pomenirea  căruia  ne-am 
adunat  astăzi  la  locul  acesta ,  este  unul  din  aceşti  mari 
profeţi  ai  neamului  românesc. 

Dacă  oraşul  nostru,  şi  în  special  institutul  nostru 
teologic  nu  s'ar  fi  bucurat  de  roadele  bogate  ale  aposto¬ 
latului  lui  Gheorghe  Lazăr  decât  în  măsura  —  covârşitor 
de  mare  şi  ea  —  în  care  s’a  bucurat  restul  ţării  româ¬ 
neşti,  cuvântul  meu  modest  n'ar  avea  rost  prea  mare  la 
această  solemnitate.  Omagiul  nostru  s'ar  fi  unit  în  tăcere 
sfântă  cu  omagiul  de  cucernică  recunoştinţă,  pe  care  i  o 
aduce  neamul  românesc  întreg,  marelui  său  dascăl. 

1  Discurs  rostit  la  festivalul  « Gheorghe  Lazăr »  ţinut  in  Sibiiu  întru 
pomenirea  unui  veac  dela  moartea  marelui  dascăl  al  neamului. 

Dar  Sibiiul,  ca  şi  seminarul  teologic ,  are  faţă  de 
Gheorghe  Lazăr  îndatoriri  speciale  şi  mai  mari  decât 
restul  ţării,  pentrucă  pe  pământul  acestui  oraş  de  urzire 
a  atâtor  fapte  măreţe  şi  la  această  şcoală  şi-a  început 
el  activitatea  sa  apostolică ,  activitate  menită  să  deschidă 
drumul  larg  de  izbăvire  culturală  şi  naţională  pentru  un 
popor  prea  năpăstuit  de  vitregia  vremilor  de  stăpânire 
străină  —  ungurească  dincoace  şi  fanariotă  dincolo  de 
Carpaţii  cari  s'au  făcut  una  cu  pământul,  în  clipa  so¬ 
cotelii  celei  mari. 

De  aceea ,  doamnelor  şi  domnilor,  să-mi  daţi  voie  să 
trec  pe  scurt  în  revistă  momentele  cari  au  determinat  pe 
Gh.  Lazăr  să  se  aşeze  în  oraşul  nostru,  ca  dascăl  « de 
Bogoslovie»  la  seminarul  a  cărui  urzire  se  plănuiă  tocmai 
în  vremea ,  în  care  sărbătoritul  nostru  îşi  isprăviă  înde¬ 
lungata  şi  temeinica  sa  pregătire  ştienţifică. 

Isprăvind  « drepturile »  după  opt  ani  de  hărnicie  la 
Cluj,  unde  va  fi  ajuns  poate  din  îndemnul  Baronului 
Brukenthal,  nu  însă  şi  ca  sprijinul  material  al  acestuia 
şi  unde  a  făcut  cea  mai  strălucită  dovadă  a  « talentului 
şi  moralităţii »  sale,  iscusitul  fiu  de  ţăran  din  Avrig  e 
trimis  cu  banii  Bisericii,  al  cărei  credincios  eră,  la  Viena, 
supt  directa  supraveghere  a  împăratului,  pentru  a-şi  com¬ 
pletă  studiile  de  drept  şi  filosofic  cu  ştiinţele  teologiei  su¬ 
perioare ,  pe  cari  i  le  puteâ  da  « prea  vestitul  Universitas 
al  Beciului ». 

Aici  cred  că  e  locul  să  rectificăm  o  îndoită  legendă 
care  s'a  acreditat  aşă  de  mult  —  şi  se  accentuiază  uneori 
nu  fără  o  vădită  tendenţiositate  —  în  legătură  cu  petre¬ 
cerea  lui  Gh.  Lazăr  în  străinătate. 

Până  astăzi  nu  s'a  descoperit  încă  nici  o  mărturie 
istorică,  după  care  dascălul  nostru  ar  fi  fost  sprijinit 
băneşte  de  Baronul  Brukenthal  sau  de  împărat,  din  vi- 
steria  ţării.  Sprijinul  lui  Gheorghe  Lazăr  a  fost  de  o 
provenienţă  mult  mai  firească  şi  mai  onorabilă  pentru 
viitorul  profesor  la  seminarul  neunit  dela  Sibiiu.  El  venea 
din  cassa  încuiată  cu  nouăzeci  şi  nouă  de  lăcate  şi  chi¬ 
vernisită  cu  multă  grijnicie,  a  acelei  umilite  Biserici,  to¬ 
lerată  numai,  căreia  printdo  hotărîre  împărătească  i  se 

âase  perspectiva  unei  sorţi  mai  bune  sub  raportul  pre¬ 
gătirii  slujitorilor  ei,  şi  care  se  înqrijiă  acum  să-şi  crească 
oameni  pentru  viitor.  Cu  banii,  adunaţi  creiţăreşte,  din 
sărăcia  şi  sudoarea  Românilor  dreptcredincioşi  din  Tran¬ 
silvania  se  iniţiase  anume  un  fond  <sidoxiah,  cum  i  se 
ziceă,  şi  i  se  zice  încă  şi  astăzi.  Din  acest  fond  s'a 
rupt  cu  aprobarea  împăratului  anual  câte  o  sumă  de 
două-trei  sute  de  fbreni ,  plus,  din  când  în  când,  câte-o 
altă  sută  de  fbreni  cheltuieli  de  călăbrle  pentru  Ghe- 
orghe  Lazăr,  care  deci  n'a  trăit  la  Viena  cinci  ani  de 
zile  din  mila  lui  Brukenthal  sau  a  împăratului,  d  din 
jertfa  scumpă  a  propriilor  săi  fraţi. 

In  iarna  anului  1809  « teologul »  nostru  înbrcăndu-se 
dela  Viena  fu  trimis  la  Mitropolitul  Stratimirovici  al 
Carloviţului,  să  înveţe  liturgica  şi  dogmatica  religiei  sab 
şi  să  primiască  hirotonia,  pentru  a  veni  pe  urmă  la  Sibiiu. 
Acesta  însă  refuză  să-l  sfinţească  sub  cuvânt  că  a  în¬ 
văţat  teologie  cablică,  râvneşte  la  slujbe  înalte,  nu  este 
călugăr,  nid  ti  a  învăţat  rânduielile  bisericeşti  la  vr’o  mănă¬ 
stire.  Adăogându-se  la  aceste  învinuiri  şi  altele ,  bt  atât 
de  ireab  şi  ridicole,  tâlcuite  într'un  denunţ  anonim,  autentic 
sau  inventat  de  Mitropolitul  străin,  candidatul  care  venise 
în  Ardeal  cu  atâtea  nădejdi  într'aripate  trebui  să  se  în¬ 
toarcă  din  nou  la  Viena,  unde  mai  rămase  un  an  la  carte. 

La  sfârşitul  anului  1810  Lazăr  îşi  isprăvise  paraleb 
şi  cereă  un  nou  ajutor  precum  şi  designarea  unui  loc , 
de  unde  « să-şi  poată  pune  în  aplicare  rodnică  ştiinţeb 
sab  de  specialităţi  şi  alte  cunoştinţe  secundare,  însuşib 
în  cursul  celor  nouăsprezece  ani  de  studiu ». 

Cererea  i  se  încuviinţează,  iar  Lazăr  se  înbarce  la 
Sibiiu  în  primăvara  anului  1811  pentru  a-şi  luă  în  pri¬ 
mire  slujba  de  « dascăl  fără  colegi  şi  fără  şcoală  chiar; 
căci  la  Sibiiu  nu  eră  un  seminar »  cu  ascultători,  pentru 
cari  să  fi  fost  accesibilă  teologia  superioară  a  învăţa¬ 
tului  nostru  dascăl. 

« Fiind  mare  nevoie  de  preoţi  orbdocşi,  cu  ştiinţă  de 
carte,  se  cereă  dela  tinerii,  caii  doriau  să  îmbrace  antiriul 
sărăciei  şi  umilinţei  întfun  sat  de  necărturari,  numai 

câteva  cunoştinţe  de  slovenire  şi  încercare  la  scris,  plus 
cântările  de  nevoie »  (lorga). 

îşi  poate  închipui  oricine  ce  mediu  intelectual  a  găsit 
Lazăr  în  « şcoala  de  bogoslovie »,  în  care  profesorul  în¬ 
tors  dela  Viena  trebuia  să  predea  « cetania  curată  şi  fără 
opinteale  sau  poftorire  sau  rupere  a  cuvintelor,  cu  sporiu 
şi  cu  lovirea  cuvântului  la  acţent,  scrisoarea  desvoaltă 
şi  slobodă,  păzind  ortografia ,  catehizisul  cel  mic,  de  rost 
bine,  din  tablă  în  tablă »  etc.,  şi  să-şi  muştruluiască  uce¬ 
nicii  învăţându-i  « cum  să  stea  cu  trupul  drept »  înaintea 
feţelor  mari  bisericeşti. 

Şi  cu  toate  acestea  marele  apostol  a  fost  în  stare 
să  facă  din  modesta  încăpere  a  unei  săli ,  închiriate  la 
început,  un  altar  de  propoveduire  a  cuvântului  dumne¬ 
zeiesc  şi  al  culturii  naţionale,  pentrucă  râvna  lui  nu  cu¬ 
noştea  piedeci  în  lupta  pentru  idealul,  în  slujba  căruia 
şi-a  pus  întreaga  sa  vieaţă. 

Patru  ani  de  trudnică  apostolie  a  făcut  la  Sibiiu 
marele  nostru  dascăl  Gheorghe  Lazăr,  căutând  să  do¬ 
mesticească  sentimentele  atâtor  « buşteni  întunecaţii  —  cum 
le  ziceă  în  momente  de  justificată  indignare  învăţăceilor 
săi  —  cari  nu  odată  au  răsplătit  ostenelele  profesorului 
lor ,  prin  bătăi  şi  cuvinte  de  ocară. 

Năcazurile  lui  Gh.  Lazăr  dela  seminar  n' ajungeau 
însă.  Trebuiă  să  se  sporească  prin  şicanele  superiorului 
său.  Vlădica  Vasile  Moga,  care  nu  se  puteă  ridică  până 
la  înălţimea  planurilor  lui  şi  nu  eră  în  stare  să  apre¬ 
cieze  realizările  lui  Gheorghe  Lazăr;  din  această  pri¬ 
cină  nici  nu  se  simţeă  bine  în  vecinătatea  unui  subaltern 
aşâ  de  învăţat. 

Şi  când  cauţi  —  ştiind  că  ai  putinţă  să  te  scapi  de 
cineva  —  motive  se  găsesc  totdeauna.  Ori  dacă  nu  se 
găsesc,  le  creiezi  —  cum  e  cazul  nostru. 

Lazăr  eră  şi  predicatorul  oficial  al  episcopiei.  Şi 
încă  un  predicator,  a  cărui  elocvenţă  umpleă  biserica  de 
ascultători  dornici  să  soarbă  învăţăturile  inspirate  ale 
Marelui  Apostol. 

Cum  însă  acesta  nu  se  întoarse  dela  Viena  numai  cu 
ştiinţă  teologică,  ci  şi  cu  conştiinţa  naţională  luminată  de 

cei  trei  arhangheli  ai  romanităţii  noastre  —  Şincai,  Maior 
şi  Mica- Klein  —  predicatorul  nostru  a  riscat  odată  să  facă 
din  glasul  său  ce  răsună  de  pe  amvonul  bisericesc  şi  trâm¬ 
biţa  de  aur  a  drepturilor  şi  aspiraţiilor  noastre  naţionale. 

Conflictul  fatal  între  profesor  şi  vlădică  eră  declarat 
şi  cel  învins  în  acest  conflict  trebuia  să  fie  profesorul. 

Pâra  împotriva  acestuia  fu  stilizată  întfun  birou  şi 
înzestrată  cu  un  număr  ca  oricare  act  oficial ,  alcătuit 
după  cea  mai  exactă  rânduială  administrativă;  n'a  ză¬ 
bovit  nici  osânda  împărătească ,  în  vârtutea  căreia  Lazăr 
irebuiă  să  plece,  ca  un  element  anarhic  şi  « nevrednic  pentru 
sarcina  de  învăţător  la  clerul  tânăr  al  unei  naţii  care 
eră  încă  aşă  de  înapoiată  în  cultură »,  în  sfârşit  ca  un 
« om  cu  totul  stricat »  (ganz  ausgeartet),  cum  îl  califică 
osânda  Curţii.  Şi  a  plecat.  Dar  nu  în  vr'o  « Sfânta 
Elenă»,  ca  un  Napoleon  învins ,  ci  ca  un  al  doilea  Pavel, 
care  din  umilirea  aparentă  se  ridică  la  nouă  şi  glorioasă 
izbândă.  A  trecut  munţii  despărţitori  de  fraţi  şi  descăli- 
când  la  Bucureşti  ca  un  al  doilea  Negru  Vodă,  cu  lu¬ 
minile  înţelepciunii  sale  şi  cu  avântul  său  pe  care  nici 
o  lovitură  a  sorţii  n’a  fost  în  stare  să-l  micşoreze ,  a  tras 
brazdă  proaspătă  în  ogorul  înţelenit  al  culturii  naţionale. 

* 

Acesta  este  apostolatul  desfăşurat  de  marele  nostru 
dascăl  la  Sibiiu.  Din  el  se  desprinde  cu  o  strălucire  ui¬ 
mitoare  figura  măreaţă  a  unui  adevărat  mucenic,  care 
şi-a  pus  întreaga  sa  vieaţă  în  slujba  bisericii  şi  a  nea¬ 
mului.  E  cel  mai  strălucit  monument  de  recunoştinţă , 
din  partea  unui  fiu  crescut  cu  jertfa  cea  mai  curată  a 
sărăciei  fraţilor  săi. 

Dacă  tineretul  nostru  ti  ar  învăţă  din  apostolatul  lui 
Gheorghe  Lazăr  decât  această  virtute  creştinească  —  şi 
s'ar  putea  îndepărtă  din  această  sală  cu  conştiinţa  lini¬ 
ştită,  că  a  sărbătorit  amintirea  marelui  dascăl  al  nea- 
mulai  cu  vrednicia ,  care  se  cuvine  celuice  a  fost  cu  ade¬ 
vărat  « preot  deşteptării  noastre  —  semnelor  vremii  profet *. 

N.  Colan. 

Puncte  de  vedere  pentru  deslegarea  pro¬ 
blemei  religioase  în  zilele  noastre. 

După  grelele  încercări  la  care  a  fost  pusă  lumea  în 
timpul  răsboiului  celui  mare,  nădăjduiam,  că  omenirea, 
se  va  reface  sufleteşte  şi  va  năzui  să  facă  operă  con¬ 
structivă,  ca  în  chipul  acesta  să  restatornicească  în  lăun- 
trul  vieţii  ei,  echilibrul  moral  adânc  sdruncinat  şi  cu 
urmări  atât  de  nenorocite. 

Se  zicea  atunci,  că  frontul  a  fost  şcoala  solidari¬ 
tăţii  sociale,  că  el  a  călit  voinţa  morală  şi  prin  suferinţe 
fără  de  număr,  el  a  deschis  drum  unei  lucrări  pacinice 
şi  creatoare  pe  tărâmul  valorilor  superioare  ale  vieţii. 

Se  zicea,  că  lumea  e  în  preajma  reîncreştinării  ei> 
şi,  că  tot  ce  a  fost  patimă  şi  păcat  înainte,  s’a  prefăcut 
ca  prin  minune,  în  focul  luptelor,  în  virtute  şi  ideal. 

Se  credea,  că  sufletul  omenesc  s’a  tămăduit  pentru 
totdeauna  de  iluzionism  bolnav  şi  de  deşertăciunea  in¬ 
dividualismului  sterp. 

Se  credea  iarăşi,  că  materialismul  care  isbutise  să 
falsifice  sufletul  câtorva  generaţii,  era  în  plin  faliment 
şi,  că  biruinţele  entuziasmului  şi  ale  eroismului  moral 
erau  urmarea  netăgăduită  a  răpunerii  lui  definitive. 

Se  credea,  că  isbânda  care  eră  o  întrupare  atât  de 
vădită  a  puterilor  nevăzute  ale  sufletului  va  trezi  o  re¬ 
naştere  profundă  a  fiinţii  omeneşti  şi  o  convertire  în 
massă  a  păgânilor,  aşa  de  bine  travestiţi  în  creştini,  ai 
vremii  noastre. 

Se  credea,  se  nădăjduia  şi  ici-colo  echipe  întregi 
de  lucrători  neteziau  cu  optimism  drumul  noilor  aspiraţii 
ale  lumii. 

Dar  iată,  în  locul  acelei  mult  visate  concentrări  a 
puterilor  creatoare  ale  sufletului,  apare  brutal  cea  mai 
anarhică  desconcentrare  morală  care  se  putea  închipui.. 

Steiul  solidarităţii,  pe  care  noi  îl  credeam  şi-l  do¬ 
ream  de  nesfărmat,  se  fărâmiţează  zi  de  zi  şi  se  risi¬ 
peşte  fără  întârziere. 

O  forţă  ascunsă  pregătiâ  sistematic  o  dislocare  şi 
o  răsleţire  a  energiilor  înfrăţite  o  clipă.  Egoismul  redus 
la  tăcere  câtăva  vreme  de  jertfa  necesară  în  numele  al¬ 
truismului  naţional  şi  social  se  deşteaptă  acum  furios 
în  demobilizatul  întors  la  cămin  care  nu  e  numai  un 
demobilizat  militar  ci  şi  un  demobilizat  moral  —  căci  el 
pare  a  se  socoti  deslegat  acum  de  marile  lui  îndatoriri 
morale  din  timpul  luptelor  lui  avântate. 

Cei  simpli  se  smeresc  prin  rugăciune  şi  mulţumesc 
lui  Dumnezeu  şi  pentru  dureri  şi  pentru  isbânzi. 

Ceilalţi  oameni  cu  sufletul  complicat,  vrând  să 
dea  o  nouă  orientare  vieţii  lor,  se  desorientează  şi  mai 
cumplit.  Ei  se  răsvrătesc  şi  cârtesc  şi  arborează  stin¬ 
dardul  nocturn  al  negaţiei  morale.  Literatura  lor  e  o 
protestare  dârză  împotriva  idealului. 

Arta  lor  un  omagiu  adus  desordinei. 

Vieaţa  lor  o  indisciplină  crasă. 

Pe  tărâm  economic,  frauda  surogatului,  iar  pe  tărâm 
religios  nihilismul  liberii  cugetări. 

Unii  deci  visează  pe  paginile  Evangheliei  frumu¬ 
seţea  păcii  neapuse  şi  a  iubirii  mângăitoare  şi  se  oste¬ 
nesc  pentru  înrădăcinarea  ei  în  lume.  Ei  ard  de  dorul 
de  a  realiza  acel  superior  tip  de  om  care  se  numeşte 
creştint  ca  să  chezăşuiască  prin  el  însănătoşirea  morală 
a  lumii  şi  spiritualizarea  vieţii  ei  sociale. 

In  timpul  acesta,  alţii  şi  aceştia  sunt  cei  mai  mulţi, 
cearcă  să  rupă  toate  frânele  care  ţin  vieaţa  în  cadrul 
ei  normal  de  demnitate,  de  desvoltare  şi  de  creaţie. 

Politica  statelor  e  lipsită  de  suport  moral  şi  afirmă 
azi  cu  pasiune  valoarea  exclusivă  a  factorilor  economici 
în  evoluţia  vieţii,  interzicându-şi  cu  o  inconştientă  ce 
te  sperie,  orice  alianţă  cu  factorii  superiori  de  producţie 
ai  vieţii  spirituale. 

In  acest  cadru  pe  care  l-am  schiţat  mai  sus  se  cu¬ 
prinde  ceeace  s’a  numit  atât  de  vag  problema  socială , 
înţelegând  prin  aceasta  şi  cele  trei  aspecte  de  mare 
relief  ale  ei:  problema  culturală ,  problema  economică  şi 

problema  religioasă. 

"  * 

*  * 

Această  explozie  de  realism  în  domeniul  vieţii  so¬ 
ciale  care  prinde  omenirea  din  zilele  noastre  în  hora 
enervantă  a  acelor  interese  ale  vieţii  care  se  satisfac 
întotdeauna  în  paguba  sufletului,  aruncă  o  lumină  stranie 
şi  asupra  problemei  religioase.  Problema  religioasă  e 
o  problemă  prin  excelenţă  sufletească.  Ea  este  însă  le¬ 
gată  intim  de  problema  culturală  şi  de  problema  eco¬ 
nomică,  deoarece  structura  fiinţii  noastre  împreună  in¬ 
disolubil  cele  două  mari  realităţi  ale  vieţii:  spiritul  şi 
materia. 

Ceeace  se  petrece  pe  tărâmul  vieţii  sufleteşti  nu 
rămâne  fără  răsunet  pe  tărâmul  vieţii  materiale  şi  in¬ 
vers,  procesele  vieţii  fizice  se  repercutează  şi  asupra 
vieţii  morale. 

In  consecinţă,  exagerarea  economismului  modern 
aduce  o  scădere  în  latura  vieţii  sufleteşti. 

Bilanţul  vieţii  sociale  din  zilele  noastre  se  va  în¬ 
cheia  cu  siguranţă,  cu  un  cumplit  deficit  moral. 

Care  ar  putea  fi  însă  explicaţia? 

Râsboiul  a  supraîncordai  spiritele  omeneşti.  Ele 
au  trăit  intens  şi  profund  realităţi  grave  şi  decisive. 

Erâ  în  joc  soarta  lumii  şi  prin  urmare  şi  soarta 
vieţii  lor. 

Lumea  întreagă  luase  o  impunătoare  atitudine  mo¬ 
rală.  Vieaţa  fizică  se  interpretă  prin  realitatea  vieţii 
spirituale. 

Căci  ce  preţ  mai  putea  avea  această  vieaţă  fizică 
când  ea,  dincolo  de  utilitatea  ei  militară,  nu  mai  oferea 
nici  o  permanenţă.  Erâ  primejduită  la  fiecare  ceas. 
Sufletul  însă  trăia  veşnicii  într’o  clipă. 

După  răsboiu  însă  comprimarea  fizică  s’a  răzbunat. 

Ca  o  năvală  de  rob,  încătuşaţi  multă  vreme,  energia 
animală  a  isbucnit  sălbatec  şi  a  năpădit  aproape  tot  cu¬ 
prinsul  vieţii  noastre  sufleteşti  făcând  din  conştiinţă  o 
prizonieră  a  nepăsării  şi  din  voinţă  o  iobagă  a  bu¬ 
nului  plac. 

Orientarea  religioasă  n’a  mai  avut  aproape  nici  un 
prestigiu  pentru  cei  care  trăind  cu  certitudinea  morţii 

ani  de  zile  vroiau  acum  să  guste  cât  mai  mult  şi  cât  mai 
slobozi  toate  plăcerile  care  se  legau  de  certitudinea  vieţii. 
Ţinuţi  sub  regim  aspru  de  disciplină,  doriau  să  trăiască 
acum  cu  expansiuni  care  frângeau  orice  stăviliri. 

Ce  autoritate  mai  puteau  avea  pentru  aceşti  Lazări 
înviaţi  din  mormintele  lor  umede  de  4  ani,  restricţiile 
religioase  şi  normele  morale? 

Dar  erau  împiedicaţi  în  pornirile  lor  de  huzur,  de 
mizerie .  Nu  puteau  să  trăiască  după  voie.  O  altă  con¬ 
strângere  îi  îngenunchiâ  acum  pare  pentru  mai  multă 
vreme  constrângerea  sărăciei.  Şi-atunci  preocuparea  eco¬ 
nomică,  dorinţa  de  îmbogăţire  cât  mai  grabnică  şi  cu 
cât  mai  puţină  trudă,  a  înlocuit  în  sufletul  Jor  orice  altă 
preocupare  de  ordin  ideal.  Criza  economică  a  mobilizat 
toate  energiile  în  jurul  problemelor  economice  şi  a  lăsat 
deschis  frontul  vieţuirii  religioase  unde  de  atunci  avem 
de  înregistrat  aproape  zilnic  mii  de  înfrângeri  şi  care 
contribuie  atât  de  mult  la  extinderea  a  ceeace  vom  numi 
criza  religioasă,  sau  mai  bine  zis  criza  morală  a  vremii 
noastre. 

* 

*  * 

Mântuitorul  afirmă  un  mare  şi  vecinie  adevăr  moral 
şi  social  spunând  că  acolo  unde  e  vistieria  noastră  e  şi 
inima  noastră,  cu  alte  cuvinte  toată  pasiunea  şi  tot  a- 
vântul  nostru  se  strânge  şi  se  concentrează  în  jurul 
acelor  lucruri  cărora  noi  le  dăm  locul  de  frunte  în 
vieaţa  noastră,  dându-le  titlul  de  mari  valori,  mai  bine 
zis,  de  ideal  al  vieţii  noastre. 

Ei  bine,  problema  religioasă  e  o  problemă  a  valorii. 
Cu  alte  cuvinte  problema  religioasă  s’ar  putea  formulă 
în  întrebarea:  mai  este  necesară  şi  valabilă  credinţa  în 
vremea  noastră?  Dă  ea  vreo  putere  nouă  vieţii  noa¬ 
stre?  Ne  mai  rentează  ca  să  întrebuinţăm  o  expresie 
din  vocabularul  utilitarismului  contemporan?  Nu  nie 
de  ajuns  cultura  veacului?  Sau  e  o  valoare  scăzută  şi 
anemiată  şi  care  poate  fi  scoasă  fără  nici  o  pierdere 
din  circulaţia  vieţii  noastre  sufleteşti? 

Ei  bine,  la  întrebarea  aceasta  noi  răspundem  afir¬ 
mativ  şi  răspicat:  Da!  Credinţa  religioasă  condiţionând 
şi  terminând  în  ordinea  valorilor  vecinice,  superioritatea 
noastră  peste  atâtea  inferiorităţi  şi  slăbiciuni*  legate  de 
fiinţa  noastră  trecătoare ;  iar  în  ordinea  valorilor  sociale 
condiţionând  şi  chezăşuind  atitudinea  morală  împotriva 
tuturor  îmbierilor  la  dezordine,  este  şi  azi  ca  şi  ieri  şi 
va  fi  până  la  sfârşitul  veacurilor,  o  valoare  fără  scăză- 
mânt  care  face  din  toate  funcţiunile  vieţii  omeneşti  svâc - 
niri  de  frumuseţe  creatoare  şi  isvor  nesecat  de  vrednicii 
sociale. 

Nu  religiunea  trece  azi  printr’o  criză,  ci  sufletul 
omenesc  sfârticat  de  asaltul  trivial  al  materiei,  putem 
spune,  că  trece  printr’o  criză  şi  încă  printr’o  criză  foarte 
grea.  In  oglinda  idealului  religios  sufletul  nostru  se  răs¬ 
frânge  azi  schimonosit  şi  trist,  brăzdat  adânc  de  cutele 
păcatului  şi  năclăit  de  praful  drumurilor  înşelătoare  ale 
intereselor  materiale.  Cultura  noastră  e  obositoare  şi 
zămislitoare  de  îndoieli  turburătoare;  căci  îi  lipsesc  in¬ 
spiraţiile  idealismului  creştin  care  limpezeşte  chipul  rea¬ 
lităţii,  armonizează  tendinţele  şi  creşte  spontaneitatea 
morală  creatoare.  Ea  nu  e  ziditoare  de  umanitate  supe¬ 
rioară  şi  făcând  grămezi  uriaşe  de  cunoştinţe  fără  le¬ 
gătură  cu  nevoile  reale  ale  sufletului  nostru,  sporeşte 
în  acelaş  timp  şi  numărul  victimilor  pasive  ale  scep¬ 
ticismului. 

Tehnica  face  cuceriri  uimitoare,  e  drept,  dar  ea  pu¬ 
nând  stăpânire  progresiv  pe  provinciile  necunoscutului 
nu  înstăpâneşte  în  acelaş  timp  asupra  lor  şi  puterea  or¬ 
donatoare  a  certitudinii  morale,  ci  dimpotrivă,  pe  măsură 
ce  isbutim  să  robim  natura  şi  să  descifrăm  misterele 
dinamismului  ei,  suntem  şi  noi  robiţi  de  ea  şi  de  atâtea 
ori  înghiţiţi  de  mecanismul  ei  brutal. 

Cultura  modernă  e  cerebrală.  E  lipsită  de  elasti¬ 
citate.  Ea  sfârşeşte  prin  înţepenire  mioapă  şi  prin  dile¬ 
tantism  steril. 

Ea  nu  crează  valori  de  acţiune  ci  intră  în  circu¬ 
laţia  vieţii  ca  ceva  care  nu  se  poate  asimila,  ca  un  corp 

străin  care  zăticneşte  mai  mult  desfăşurarea  normală  a 
puterilor  vieţii. 

Credinţa  religioasă  —  care  înseamnă  alipirea  cu  tot 
sufletul  de  urmărirea  celui  mai  înalt  şi  mai  nobil  ideal : 
spiritualizarea  progresivă  a  vieţii  omeneşti  deschide  însă 
o  perspectivă  minunată  muncii  culturale  şi  preface  pro¬ 
dusul  intelectual  în  energie  activă  care  se  revarsă  ca  un 
afluent  în  unda  de  putere  care  mişcă  rezorturile  întregii 
vieţi  omeneşti. 

In  acest  punct,  precum  vedem,  problema  religioasă 
se  încrucişează  cu  problema  culturală.  De  aci  înainte 
începe  un  drum  comun  pentru  amândouă. 

Soarta  lor  e  aceiaşi,  căci  împărtăşesc  acelaş  ideal: 
crearea  personalităţii  spirituale  în  care  sforţarea  ome¬ 
nească  a  spiritului  se  sfinţeşte  şi  se  rodeşte  cu  aspiraţia 
permanentă  a  conştiinţii  morale  prin  care  lucrează  în 
noi  şi  în  lume  Dumnezeul  nostru. 

O  cultură  care  ţine,  deci,  în  seamă  factorul  moral 
care  determină  vieaţa  omenească  în  ceeace  ea  are  mai 
esenţial  şi  mai  creator  nu  mai  poate  intră  în  conflict 
cu  Evanghelia  lui  Hristos,  căci  simţul  frumuseţii  fiinţei 
văzute  şi  al  frumuseţii  fiinţei  nevăzute  care  stau  la  baza 
oricărei  culturi  adevărate  şi  se  împletesc  în  vieaţa  ori¬ 
cărui  om  care  nu  abdică  dela  omenia  lui,  nu  se  pot 
despărţi;  întrucât  credinţa  în  Dumnezeu  care  le  întru¬ 
pează  şi  le  are  pe  amândouă  topite  în  sine  —  nu  e  ceva 
care  să  se  poată  despică  şi  pulveriza,  pentru  a  se  di¬ 
stribui  diferitelor  domenii  ale  vieţii. 

Ea  e  ca  o  sevă  care  se  ridică  din  adâncimi  şi  care 
pătrunde,  hrăneşte  şi  vivifică  toate  fibrele  vieţii  ome¬ 
neşti.  Ea  e  ca  sângele  care  se  mişcă  în  trupul  nostru 
şi  ca  aierul  care  întreţine  mişcarea  lui  în  vinele  noastre. 
Ceeace  înseamnă  că  toate  celelalte  probleme  care  sunt 
puse  în  desbaterile  conştiinţii  noastre  în  aceste  zile,  se 
reduc  prin  simplificare  până  la  esenţial,  ia  problema 
religioasă. 

* 

*  * 

Problema  religioasă  e  o  problemă  de  vieaţă.  Ele¬ 
mentele  ei  presară  ca  un  drum  al  robilor  infinitul  şi 
vecinicia.  Ea  se  leagă  de  realităţile  văzute  ale  vieţii  zi¬ 
dite  pe  realităţile  nevăzute  ale  lumii,  dincoace  si  din¬ 
colo  de  sfera  noastră  de  înţelegere  şi  calcul.  Ea  lu¬ 
crează  cu  un  factor  nou  şi  tot  aşâ  de  sigur,  pe  cât  este 
de  greu  de  mânuit  intuiţia.  Ei  bine,  una  din  lipsurile 
cele  mai  mari  ale  sufletului  modern  este:  incapacitatea 
intuitivă  şi  insensibilitatea  morală.  N’are  intuiţia  miste¬ 
rului  şi  de  aci  nici  atitudinea  morală  pe  care  o  deter¬ 
mină  certitudinea  lui. 

Căci  dincolo  de  certitudinele  atât  de  aproximative 
de  atâtea  ori,  pe  care  le  pun  Ia  îndemână  sineturile ,  el 
nu  poate  prinde  certitudinile  mistice  atât  de  profund 
reale,  pe  care  i  Ie  furnizează  intuiţia.  De  aci  rezultă 
mari  greutăţi  pentru  spiritul  modern  întru  deslegarea 
problemei  religioase. 

Omul  de  azi  s’a  deprins  cu  expedientele  şi  a  ajuns 
chiar  să  reducă  valori  foarte  mari  la  această  provizorie 
şi  falsă  valoare  care  se  numeşte  expedient. 

Astfel  a  procedat  şi  în  materie  religioasă.  A  făcut 
dintr’un  ideal  un  expedient.  Cu  expedientele  ajungi  mai 
repede  desigur  la  anumite  scopuri.  Religia,  a  zis  el,  e 
bună,  căci  ţine  massele  în  ascultare  şi  supunere,  asigură 
deci  liniştea  socială,  fără  să  se  gândească  că  religia  nu 
poate  fi  pusă  în  slujba  jandarmeriei  moderne  şi  că  ea 
nu  e  un  lanţ  poliţienesc  de  care  ţii  legaţi  robi,  ci  o 
putere  care  personalizează  în  aşâ  măsură  individul  uman 
încât  toate  acţiunile  lui  poartă  pecetea  unei  mari  supe¬ 
riorităţi  pentrucă  ele  îşi  trag  rodnicia  şi  frumuseţea  şi 
puterea  din  ritmul  unei  voinţe  puse  în  slujba  marelui 
legislator  al  ordinei  şi  armoniei  —  Dumnezeu. 

Nu  a  înţeles  şi  pare  a  nu  înţelege  nici  azi  omul 
modern  că  vieaţa  religioasă  în  cadrul  atât  de  limitat  al 
vieţii  omeneşti  e  numai  un  episod  în  palpitaţia  spiri¬ 
tuală  a  lumii  care  îşi  are  obârşia  dincolo  de  data  na¬ 
şterii  individuale  şi  dincolo  de  clipa  morţii  personale. 

Căci  numai  în  această  perspectivă  sensul  religiunii 
poate  căpătă  evidenţa  şi  relieful  unei  mari  realităţi  adică 
al  unei  realităţi  etern  şi  universal  valabile. 

Pe  de  altă  parte  teologia  ştiinţifică  a  sistematizat 
până  la  apus  puterile  atât  de  vii  ale  credinţii  încât  le-a 
mobilizat  în  formulă  intelectuală  în  loc  să  le  mobilizeze 
în  atitudini  şi  creaţii  morale. 

Erudiţia,  în  special  istoria  religiunilor,  a  dat  con¬ 
tribuţii  peste  care  ar  fi  nedrept  să  trecem  cu  vederea 
la  lămurirea  fenomenului  religios  dar  a  făcut  aproape 
total  abstracţie  de  realitatea  revelaţiei  naturale  şi  supra¬ 
naturale  chiar  în  cadrele  vieţii  istorice  ale  omenirii,  unde 
ea  a  aşa  de  evidentă.  Şi  această  eliminare  a  factorului 
suprauman  din  datele  problemei  religioase  a  sporit  în 
mare  măsură  lipsa  de  poezie  şi  de  rezistenţă  morală  a 
sufletului  omenesc  de  azi. 

Să  trecem  acum  la  Biserică. 

* 

*  * 

Ea  ca  instituţie  religioasă,  încadrată  în  dinamismul 
social,  pare  a  fi  pierdut  contactul  cu  realităţile  vieţii 
contemporane,  de  oarece  trecerea  Evangheliei  în  inven¬ 
tarul  mobilierului  şi  cărţilor  de  ritual  a  făcut  imposibilă 
fructificarea  permanentă  a  sufletului  omenesc  prin  po¬ 
veţele  ei.  Citirea  ei  e  prinsă  în  desfăşurarea  simbolică 
a  actelor  liturgice,  iar  predica  vie,  hrănită  cu  experienţa 
creştină,  menită  să  transubstanţieze  preceptul  evanghelic 
în  aşâ  fel  încât  să-l  facă  asimilabil  sufletului  flămând  de 
adevăr  religios  —  lipseşte  sau  este  stângaciu  folosită. 

Mai  mult  intensiunile  politice  în  administraţia  bise¬ 
ricească  i-au  asasinat  personalităţile  ei  de  elită,  menite 
să  îndrumeze  lucrul  religios  spre  ţărmul  viu  al  vieţii, 
şi-a  înzestrat-o  intenţionat  de  multe  ori  cu  elemente 
mediocre,  care  când  n’au  compromis-o,  în  orice  caz 
i-au  stingherit  simţitor  chemarea  ei  apostolică. 

Excepţiile  sunt  cu  adevărat  providenţiale.  Şcoala 
tinde  spre  laicizare.  Ni  se  spune  totuşi  mereu  cu  tre¬ 
murătoare  accente  de  lirism  că  acest  lucru  nu  se  v& 

întâmplă  niciodată.  Să  deie  Dumnezeu.  —  Căci  ar  fi 
culmea  absurdului  când  îi  răpeşti  şcolarului  frumuseţile 
de  inspiraţie  ale  culturii  clasice,  să-i  răpeşti  şi  puterea 
de  vieaţă  cu  căre  i  zimţueşte  sufletul  educaţia  religioasă. 

Luptele  interconfesionale  care  par  a  ameninţă  şi  la 
noi  ici  şi  colo,  poartă  marea  vină  de-a  fi  desmembrat 
trupul  unitar  al  ecumenicităţii  creştine  şi  de  a  fi  trădat 
principiul  fundamental  al  Evangheliei. 

Desfăcută  în  tabere  pe  terenul  diferenţelor  dogma¬ 
tice  biserica  impune  mai  puţin  azi  decât  în  epoca  epi¬ 
demiilor  eretice. 

Unirea  bisericilor  în  vederea  misionarismului  co¬ 
mun  şi  solidar  e  azi  un  deziderat  susţinut  şi  afirmat  cu 
mult  entuziasm. 

Problema  religioasă  are,  precum  vedem,  în  zilele 
noastre  şi  un  aspect  internaţional  şi  sapraconfesional. 

Dar  înainte  de  toate  şi  peste  toate  problema  reli¬ 
gioasă  e  o  problemă  de  conştiinţă  şi  o  problemă  de  or¬ 
ganizaţie.  O  problemă  de  conştiinţă  întrucât  ea  se  leagă 
de  rosturile  mari  şi  neînţelese  ale  vieţii  sufletului  ome¬ 
nesc  şi  o  problemă  de  organizaţie  întrucât  ea  se  leagă 
de  cadrul  social  înlăuntrul  căruia  trăieşte  omul  ca  fiinţă 
religioasă. 

Deslegarea  ei  prielnică,  ca  problemă  de  conştiinţă 
atârnă  de  pregătirea  culturală  a  preotului  şi  mai  ales 
de  entuziasmai  lui  apostolic.  Ca  problemă  de  organi¬ 
zaţie  ea  nu  poate  căpătă  o  soluţie  mulţămitoare  decât 
prin  crearea  unui  viguros  mediu  religios  înlăuntrul  so¬ 
cietăţii. 

Căci  zadarnice-s  toate  ostenelile  misionarului  cre¬ 
ştin  câtă  vreme  mediu!  social  rămâne  şi  mai  departe 
asfixiant  pentru  sufletul  plăpând  al  obştei.  De  aceea 
subliniem  nevoia  de  colaborare  a  tuturor  factorilor  so¬ 
ciali  pentru  realizarea  idealului  creştin,  care  este  prin 
excelenţă  şi  un  ideal  social. 

Altfel,  victime  fără  putere  şi  sărace  de  simpatii  ale 
boicotului  şi  ironiei  sociale,  în  contra  tuturor  năzuin¬ 
ţelor  şi  jertfelor  noastre,  nu  vom  putea  face  ceeace  tre- 

buie  st i  facem ,  pentruca  neamul  acesta  al  nostru  să-şi 
poată  pune  în  valoare  virtuţile  lui  şi  ceeace  noi  am 
putea  face ,  dacă  am  fi  cruţaţi  de  absurde  duşmănii,  care 
chiar  pe  Pavel  apostolul  l-au  turburat  adânc, 
i  ]’  Dar  problema  religioasă  mai  are  o  lăture  foarte  in¬ 
teresantă  şi  aceea,  şi  care  oferă  elemente  de  sensaţie 
observatorului  celui  mai  neprevenit. 

Era  vorba  de  superstiţia  religioasă.  Aici  dintr’odată 
slujitorul  Evangheliei  intră  în  conflict  cu  cea  mai  mare 
parte  din  păstoriţii  lui.  —  Conflictul,  evident  n’are  pro¬ 
porţii  prea  mari,  dar  iarăşi  nu  e  lipsit  de  oarecare 
răsunet. 

^^Credinciosul  prin  instinct  religios,  ajutat  în  bună 
parte  de  păstorul  respectiv,  —  a  inventat,  a  inventat 
cu  talent,  de  foarte  multe  ori  foarte  ingenios,  o  mul¬ 
ţime  de  forme  quasi-religioase. 

Se  pot  găsi  în  aceste  obiceiuri  tot  felul  de  tradiţii 
şi  nu  rareori  o  bunicică  doză  de  păgânism.  Unele  sunt 
duioase  şi  inofensive  altele  sunt  de-adreptul  barbare  şi 
primejdioase. 

Preotul  îngăduie  pe  cele  dintâi,  ia  însă  natural  ati¬ 
tudine  împotriva  celorlalte,  fireşte  vrând  să  treziască  şi 
să  cultive  la  enoraşii  săi  mai  mult  conştiinţa  religioasă 
decât  simplul  şi  de  atâtea  ori  abuzivul  instinct  religios. 
Creştinul  însă  reacţionează  imediat  şi  depinde  de  cul¬ 
tura  şi  educaţia  pe  care  a  primit-o  el  cândva,  tonul  şi 
forma  în  care  reacţionează. 

„y-»?'-  Ce  apără  el?  Obiceiul!  «Aşa  a  apucat  şi  aşa  a 
pomenit».  Că  e  bine  sau  rău,  asta  nu-1  priveşte.  Nici 
nu  vrea  să  discute.  Autoritatea  cu  care  învesteşte  ve¬ 
chimea  obiceiurile  nu  poate  fi  ştirbită  nici  chiar  de 
preot.  Acesta  e  punctul  lui  de  vedere. 

Preotul  însă  are  de  luptat  şi  e  nevoie  de  mult  tact 
şi  de  mult  bun  simţ,  ca  să  smulgă  din  ogorul  lui  atâtea 
buturugi  buclucaşe. 

Am  amintit  în  treacăt  de  superstiţie  pentrucă  ea 
aruncă  oarecare  lumină  asupra  problemei  religioase  în 

zilele  noastre  ca  problemă  a  instinctului  religios  şi  ca; 
problemă  a  conştiinţa  religioase. 

Acolo  unde  a  lipsit  cultura  şi  educaţia  religioasă 
omul  a  trăit  prin  instinct  religios  —  dar  aceasta  e  numai 
o  formă  de  trecere  la  vieţuirea  prin  conştiinţa  religioasă 
—  care  e  singură  formă  legitimă  de  vieţuire  după  Evan¬ 
ghelia  lui  Hristos. 

Instinctul  religios  se  mulţumeşte  cu  forma  —  cu 
litera  care  omoară  de  atâteaori  —  conştiinţa  religioasă 
nu  subzistă  decât  cu  un  bogat  fond  de  învăţătură  şi 
pilduire  religioasă  —  ea  singură  e  în  stare  să  trezească 
hotărâri  mari  în  domeniul  vieţii  morale  şi  să  determine 
curente  vii  şi  creatoare  pe  tărâmul  vieţii  sociale :  —  Numai 
omul  de  conştiinţă  religioasă  poate  fi  real  « lamina  lumii » 
şi  « sarea  pământului »  —  căci  el  e  închinătorul  duhului 
care  face  viu. 

Dar  problema  religioasă  are  şi  laturea  ei  economică. 
«Din  mizerie ,  a  spus  cândva  Prea  Sfinţitul  Vartolomeiu, 
nu  se  nasc  virtuţi ».  Vieaţa  bisericească  e  grav  rănită  în 
puterile  ei,  de  o  lipsă  materială  cronică.  Ea  nu-şi  poate 
desfăşura  armatele  ei  luptătoare  pe  câmpul  vieţii  sociale 
cu  prea  mult  curaj.  Pentru  crearea  şi  întreţinerea  me¬ 
diului  religios  atât  de  necesar,  e  nevoie  de  o  largă  pro¬ 
paganda  —  prin  biblioteci,  publicaţii,  săli  de  conferinţe, 
misiuni,  etc.  Toate  acestea  se  fac  cu  bani.  Şi  acesta 
este  unul  din  acele  puncte  neoralgice  ale  problemei  re¬ 
ligioase. 

Duhul  vremii  ne  trimite  puternice  unde  protivnice 
care  dacă  nu  ne  pot  încă  stinge  flacăra  idealului  nostru, 
o  fac  să  tremure  cât  de  cât  dar  trebuie  să  ne  cheme 
Ia  priveghere. 

Datoria  noastră  a  tuturor  celor  însemnaţi  cu  semnul 
crucii  şi  a  celor  miruiţi  cu  puterea  darului  evanghelic 
este  să  trăim  potrivit  evangheliei  lui  Hristos  căci  pro¬ 
blema  religioasă  se  reduce  în  ultima  analiză  ceiace  voiu 
încercă  să  prind  în  întrebarea  pe  care  v'o  fac  tuturor 
şi  la  care  vă  rog  în  numele  Mântuitorului  nostru  să 
răspundeţi  în  conştiinţa  voastră  la  ceasul  rugăciunii  de 


—  273 


astă  seară  to^i  ceice  cetiţi  aceste  rânduri:  Sunteţi  voi 
sinceri  faţă  de  Hristos? 

II  iubiţi  voi  cu  iubirea  cu  care  vă  iubeşte  El?  Şi 
iubiţi  voi  pe  semenii  voştrii  cum  îi  iubeşte  El?  Aici  se 
opreşte  orice  cercetare  a  miDţii  căci  elementele  pro¬ 
blemei  religioase  în  vremea  noastră,  se  leagă  mai  întâiu 
de  conştiinţa  noastră  şi  apoi  de  mintea  noastră.  Câşti¬ 
garea  lumii  întregi  depinde  de  câştigarea  conştiinţii  noa¬ 
stre  de  desrobirea  ei  şi  de  punerea  ei  în  slujba  sfinţită 
a  iubirii. 

Sinceritatea  iubirii  voastre  faţă  de  Mântuitorul  şi 
faţă  de  rosturile  mari  ale  vieţii  care  se  desprind  în  chip 
aşa  de  luminos  din  Evanghelia  Lui,  iată  soluţia  pro- 
blemii  religioase  şi  a  tuturor  problemelor  pe  care  spi¬ 
ritul  vremii  le  scrie,  ca  un  profesor  pe  marea  tablă  a 
epocii,  ca  să  fie  deslegată  de  şcolarii  neîndemânatici  ai 
vieţii. 

Nici  teosofismul  nici  spiritismul ,  nici  chiar  acea  dul¬ 
ceagă  visare  şi  cucernică  pirotire  a  sufletului  care  se 
numeşte  religios itate,  nu  vor  puteâ  da  vieţii  omeneşti 
svâcnirile  unei  vitalităţi  cuceritoare  pe  tărâmul  conştiinţii 
morale  şi  nebiruite  pe  linia  de  bătaie  a  vieţii  sociale. 

Căci  problema  religioasă  e  azi  problema  sincerităţii 
creştine  —  şi  ea  nu  se  rezolvă  decât  de  acei  care-şi 
iau  crucea  şi-i  urmează  lui  Hristos  pentru  răstignirea 
trupului  lor. 

Spiritul  vremii  noastre  e  foarte  şovăitor.  Dar  el 
trebuie  refăcut  complect,  —  expropriind  din  oficiu  tot 
ceiace  e  primejdios  in  închegarea  lui  lăsând  să  pătrundă 
în  atmosfera  vieţii  sociale  suflarea  de  vifor  care  în  ziua 
Rusaliilor  a  transfigurat  pe  cei  10  apostoli,  turnând  în 
ei  eroismul  mărturisirii  fără  sfială,  a  experienţii  lor  su¬ 
fleteşti.  - 

Să  lucreze  prin  noi,  prin  fiecare  din  noi  în  lume 
Duhul  sfânt,  Duhul  adevărului,  care  aduce  mângâiere 
în  durerile  noastre  şi  putere  în  ostenelile  noastre. 

Să-l  chemăm  în  ajutorul  nostru. 

i  r>  ur«  iTisiescu. 

Studiul  pastoralei  în  biserica  românească. 

SECŢIUNEA  III.  (Urmare). 

XXIV. 

Zece  ani  a  petrecut  el  ca  preot  în  Insulele  Aleutice, 
şi  n’a  fost  vreme  trecută  în  zădar,  fiindcă  credinţa  cre¬ 
ştinească  a  putut  fi  bine  sădită  în  sufletele  sălbatecilor. 

După  această  vreme,  munca  sa  a  trebuit  să  se  des- 
fâşure  în  altă  parte,  fiindcă  de  acolo  a  fost  mutat  Ia 
Novoarhanghelsc.  De  aici,  trebuia  să-şi  întindă  propo- 
văduirea  sa  printre  locuitorii  sălbatici  din  insula  Sicea, 
la  coasta  de  Apus  a  Americei  de  Nord. 

Ca  şi  în  Insulele  Aleutice,  s’a  apucat  mai  întâi  să 
înveţe  limba.  Când  a  învăţat-o,  a  scris  o  carte  cu  titlul : 
«Despre  limba  coloşică  şi  cageakică».  In  de  obşte,  trebuie 
să  spunem  despre  publicaţiunile  lui,  că  i-au  adus  mare 
renume  în  străinătate,  fiindcă  el  n’a  lucrat  numai  pe 
terenul  curat  misionar,  ca  să  fie  preţuit  în  Biserică,  ci 
şi  pe  cel  al  culturii  generale.  Astfel  a  publicat  un  tratat 
despre  miturile  poporului  Coloşilor,  a  făcut  observaţiuni 
meteorologice  cu  privire  la  ţinuturile  unde  trăiâ  şi  Ie- a 
publicat  în  «Contribuţiuni  pentru  cunoaşterea  imperiului 
rusesc»  de  academicianul  Bar.  După  cum  cetim  în  bro¬ 
şura  «Ein  Missionar  im  fernen  Nord-Osten»  din  care 
luăm  aceste  date,  în  Nouveau  Dictionnaire  de  Qeographie 
Universelle  se  scria  în  1877,  că  între  explorările  insu¬ 
lelor  din  coloniile  ruseşti  Nord  Americane,  acele  ale 
Preotului  rus  /.  Veniaminov  ţin  locul  întâi.  Societatea 
misionară  engleză  privea  activitatea  lui  cu  viu  interes, 
şi  când  acesta  a  ajuns  Mitropolit  al  Moscvei  sub  nu¬ 
mele  de  Inochentie,  un  preot  american,  într’o  broşură 
a  sa,  îl  numea :  « Innozenz  of  Moskow,  the  Apostle  of 
Kflmschatka  and  Alaska  (Inochentie  al  Moscvei,  apo¬ 
stolul  Kemceatcăi  şi  Alascăi)». 

De  asemenea,  a  ridicat  şcoală  şi  între  aceşti  noi 
locuitori.  EI  dădea  învăţătură  şi  tot  el  scria  cărţile  pentru 

şcolari  în  această  nouă  limbă.  Şi  pe  de  o  parte  învăţă 
pe  copii  evanghelia,  iar  pe  de  alta  îi  învăţă  să  lucreze, 
iar  pe  cei  mai  mari  îi  deprindeă  cum  să  vaccineze. 

15  ani  au  trecut  aşa  de  când  bunul  preot  se  află 
în  munca  misionară.  După  atâta  vreme  însă,  a  ajuns 
să  vadă  că  nu  mai  ajunge  un  singur  om  pentru  o  muncă 
atât  de  întinsă  şi  că  trebuie  orânduită  o  reţeâ  misionară 
sistematică,  cu  multe  biserici.  In  scopul  acesta,  el  s’a 
dus  la  Petersburg  şi  acolo  a  prezentat  Sinodului  un 
memoriu  cu  tot  titlul:  «Starea  Bisericii  ortodoxe  în 
coloniile  ruseşti  ale  Americei».  Acolo  s’a  îngrijit  apoi  ca 
să-şi  tipărească  mai  multe  scrieri  şi  traduceri  ale  lui. 
Pentru  toate  acestea,  a  fost  răsplătit  cu  rangul  de  pro- 
toiereu. 

Pe  urmă  s’a  dus  la  Moscva  să  adune  bani  pentru 
misiune.  Cu  împrejurarea  aceasta,  s’a  înfăţişat  vestitului 
Mitropolit  Filaret.  Cu  toate  că  acesta  eră  foarte  mă¬ 
surat  în  aprecierile  lui,  a  spus  despre  Veniaminov:  «In 
omul  acesta  este  ceva  apostolic». 

Venindu*i  ştirea  lui  Veniaminov,  că  soţia  sa  a  murit 
în  Irkutsk,  Mitropolitul  Filaret  l-a  sfătuit  să  se  călugă¬ 
rească.  Veniaminov  l-a  ascultat  şi  a  fost  călugărit  sub 
numele  de  Inochentie  şi  a  fost  ridicat  la  rangul  de  ar¬ 
himandrit. 

Peste  câtva  timp  (la  15  Decemvrie  1840),  a  fost 
sfinţit  episcop  al  eparhiei  nou  înfiinţate  în  locurile  prin 
care  a  propovăduit,  şi  la  anul  1841,  după  o  lungă  şi 
grea  călătorie,  a  ajuns  la  scaunul  rezidenţei  sale  din 
Novoarhanghelsc.  Cum  s’a  văzut  aci,  din  nou  şi-a  în¬ 
ceput  vechea  activitate.  Mai  întâi,  pentru  a-şi  cunoaşte 
bine  eparhia,  a  început  un  nesfârşit  şir  de  călătorii.  Lo¬ 
cuitorii,  care  vedeau  în  el  pe  vechiul  lor  vestitor  al 
evangheliei,  îi  eşeau  înainte  cu  mare  veselie  şi  cu  da¬ 
ruri.  In  chipul  acesta,  a  străbătut  mai  întâi  insulele. 

După  aceea  a  voit  să  vadă  peninsula  Xamceatca, 
şi  a  pornit  Ia  un  drum  pe  iarnă,  în  care,  timp  de  25 
de  zile,  n’a  putut  găsi  o  singură  locuinţă  omenească. 

2 * 

Deci  împreună  cu  însoţitorii  lui,  trebuia  să  doarmă  în 
mijlocul  zăpezii. 

Călătoria  se  făcea  în  sănii  trase  de  câni,  care  aveau 
forma  unei  cutii  în  care  erai  închis  de  toate  părţile. 
Băteai  în  păretele  din  dreapta,  şi  cânii  ştiau  s’o  ia  în 
partea  aceia;  băteai  în  cel  din  stânga,  şi  o  luau  încolo. 
Aşâ  au  mers  până  au  dat  de  o  râpă  dela  care  nu  se 
mai  puteâ  merge  înainte.  Eră  şi  întunerec  şi  frigul  în¬ 
fricoşat.  Când  s’a  uitat  Inochentie  în  fundul  râpei  a  zis: 
«Ei,  acum  văd  eu  ce  fel  e  chipul  Kamceatcăi»,  şi  apoi 
s’a  întors  cătră  Protoiereul  Gromov  zicându-i: 

—  Ei,  acuma  ce  facem? 

—  Prea  Sfinte,  i-a  răspuns  acesta,  scoate  blana  şi 
pune  kulianca  (o  haină  făcută  din  blăni  de  ren). 

Inochentie  a  făcut  aşâ,  apoi  a  fost  legat  cu  nişte 
curele,  iar  la  picioare  i  s’au  pus  patine  pentru  zăpadă. 

—  Şi  Sf.  Ta  ce  faci?  I-a  întrebat  pe  Gromov. 

—  Eu  am  să  fac  ca  copiii,  a  spus  acesta.  Am  să 
mă  aşez  pe  o  piele  de  ren,  şi  pe  urmă  alunec  la  vale. 
In  două  minute  sunt  Ia  fundul  râpei. 

Cum  a  spus,  aşâ  a  făcut.  Gromov  priveâ  acum  de 
jos  cum  însoţitorii,  care  erau  oameni  din  peninsulă, 
săpau  zăpada  în  păretele  râpei,  pentruca  episcopul  să 
se  poată  scoborî.  Şi  dacă  s’au  scoborât  cu  totii,  au 
aprins  un  foc  mare,  de  care  s’a  roşit  faţa  cerului  şi 
lumină  crestele  întunecoase  dimprejur.  Inochentie  s’a 
odihnit  în  mijlocul  însoţitorilor,  care  mâncau  peşti  uscaţi 
şi  erau  încunjuraţi  de  câni  care  dormeau  ghemuiţi  unul 
lângă  altul.  Din  păretele  râpei  ţâşnea  un  isvor  puternic. 

Peste  zi  a  bântuit  furtună  de  zăpadă.  Episcopul  cu 
ai  săi  şi-au  găsit  adăpost  într’o  peşteră  apropiată,  pe 
păretele  căreia  Inochentie  a  scris:  «Aici  s’a  adăpostit 
de  furtună  Episcopul  Inochentie  cu  însoţitorii  săi». 

Aşâ  a  călătorit  de  multeori  acest  întreprinzător 
misionar,  dovedind  cât  de  puternic  poate  fi  simţul 
pastoral  la  unii  slujitori  ai  lui  Hristos  şi  fiind  o  măreaţă 
pildă  de  ce  se  poate  face  pe  acest  teren. 

Mii  de  kilometri  a  străbătut  el  în  această  slujbă, 
călătorind  fie  cu  săniile  trase  de  câni,  fie  de  reni,  fie 
pe  marea  furtunoasă,  în  toate  dăţile  înfruntând  frigul 
straşnic  al  acelor  ţinuturi.  Nimic  însă  nud  spăimântâ  şi 
ajunsese  să  ştie  a  cârmui  corabia  mai  bine  ca  un 
marinar. 

Odată  a  fost  prins  pe  mare  de  o  furtună  înfricoşată 
când  se  ducea  la  insula  Elow.  Toţi  călătorii  s’au  ascuns. 
N’au  rămas  pe  punte  decât  căpitanul,  corăbierii  şi... 
Inochentie.  28  de  zile  a  petrecut  aşa  corabia  în  furtună, 
fără  ca  oamenii  să  mai  poată  băga  de  seamă  că  s’a 
făcut  zi  şi  iar  noapte  şi  iar  zi  şi  iar  noapte.  Atât  eră 
de  întunerec.  Pe  corabie,  înăuntrul  ei,  nimenea  nu  mai 
putea  umblă,  ci  oamenii  trebuiau  să  se  târască  şi  dela 
o  vreme  a  început  a  lipsi  şi  hrana.  In  sfârşit,  după  28 
de  zile,  cerul  s’a  luminat  şi  s’au  văzut  ţărmuri.  Coră¬ 
bierii  au  voit  să  se  scoboare  îndată  şi  să  nu  mai  meargă 
mai  departe,  atât  erau  de  flămânzi  şi  istoviţi.  N’au  mai 
vrut  să  asculte  de  căpitanul  care  voiâ  să  plutească  înainte. 
Atunci  s’a  amestecat  între  ei  Inochentie,  care  a  spus 
căpitanului:  «Dacă  te  temi  să  mâni  corabia  într’acolo, 
o  mân  eu».  Şi  cu  adevărat,  a  cârmuit  el  corabia  şi  a 
ajuns  la  ţărmul  insulei  Elow. 

Altădată,  corabia  în  care  se  află  Inochentie  plutea 
noaptea  spre  Marea  Curilică.  El  a  dormit  toată  noaptea, 
dar  abia  s’a  trezit  şi  a  întrebat  îngrijat  pe  căpitan:  «Cu 
ce  iuţeală  merge  corabia  şi  in  ce  direcţiune  se  mişcă»  ? 
Căpitanul  i  a  răspuns.  Inochentie  iar  la  întrebat:  «Se 
văd  stâncile  care  încunjură  Marea  Curilică?  Trebuie  să 
fim  în  apropierea  cutărei  şi  cutărei  insule,  (şi  a  pomenit 
insulele  pe  nume).  Aici  e  un  puternic  curent;  nu  te-ai 
gândit  la  asta». 

Spunând  aceste  cuvinte,  Inochentie  sări  pe  punte, 
şi  dupăce  s’a  orientat,  a  poruncit  să  întoarcă  vasul. 
Tocmai  atunci  s’a  risipit  şi  negura,  şi  iată  că  în  depărtare 
au  început  să  se  vadă  stâncile.  Curentul  împingeă  vasul 
:spre  ele  şi  fără  îndoială  că  s’ar  fi  făcut  praf,  dacă  Ino- 
‘Chentie  s’ar  fi  trezit  cu  un  ceas  mai  târziu.  Schimbând 

acum  drumul  corăbiei,  Inochentie  a  socotit  cursul  eiv 
a  luat  parte  la  întinderea  şi  strângerea  pânzelor  şi  la- 
toate  măsurile  cerute  de  schimbarea  direcţiunii.  Coră- 
bierii  spuneau  despre  el:  «Dacă  s’ar  lăsă  pe  seama  lui 
să  cârmuiască  o  corabie  ar  fi  un  căpitan  minunat». 

In  tot  cursul  călătoriilor  sale,  Inochentie  se  ţineâ 
de  aproape  de  treburile  lui  misionare :  întemeia  biserici 
sfinţea  preoţi,  mai  cu  seamă  din  cei  mai  buni  şcolari  ai 
şcoalelor  înfiinţate  de  el ;  făceâ  slujbe  bisericeşti ;  boteza 
pe  păgânii  nou  întorşi  la  credinţă;  învăţă  poporul  şi 
întemeia  şcoale  pentru  copii. 

Cunoscând  limbile  popoarelor  printre  care  se  mişcă, 
având  darul  de  a  se  lipi  de  oamenii  simpli,  apoi  mo¬ 
destia  ţinutei  sale,  precum  şi  bunătatea  şi  curăţia  inimii 
lui,  toate  acestea  i-au  câştigat  dragostea  sălbatecilor.. 
Mânaţi  de  puterea  predicii  sale,  aceştia  primeau  creşti* 
nismul  fără  a  se  socoti  mai  mult,  cuceriţi  numai  de  în¬ 
credinţarea  că  în  acest  mare  înfăţişător  al  credinţei  în 
Dumnezeu,  se  află  fără  făţărie  credinţa  cea  adevărată. 
Chiar  fanaticii  Şamani  (vrăjitori,  slujitori  ai  idolilor), 
primeau  botezul,  dupăce  auziau  cuvântul  acestui  episcop' 
cutreierător  de  ţinuturi.  Munca  sa  plină  de  izbândă  a 
fost  recunoscută  de  Sinodul  rusesc  şi  în  anul  1850  a 
fost  ridicat  la  rangul  de  arhiepiscop,  «pentru  munca  sa 
rodnică»,  dupăcum  spunea  ucazul  dat  în  acest  scop. 

In  anul  1853,  Sinodul  văzând  că  Biserica  este  dejâ, 
întemeiată  în  eparhia  Kamceatcei,  i-a  adâogat  şi  ţinutul 
Iacuţilor.  Episcopul  Inochentie  s’a  dus  atunci  şi  în  acest 
nou  ţinut  şi  a  început  şi  aici  aceă  muncă  nedomolită, 
ridicând  biserici  şi  traducând  în  limba  Iacuţilor  cărţile 
sfinte,  şi  de  asemenea  şi  în  dialectul  tunguric.  Iar  a  în¬ 
ceput  călătorii  în  lungul  şi  latul  acestui  nou  ţinut,  ră¬ 
mânând  „ca  urme  bisericile  ridicate  în  lungul  drumurilor 
sale  si  cele  mai  vii  impresiuni  în  inimile  locuitorilor- 

Acum  a  venit  şi  răsboiul  Crimeei,  care  i-a  adus 
greutăţi,  dar  n’au  schimbat  nimic  în  obiceiul  muncii 
sale  fără  răgaz.  S’a  dus  la  portul  Aian  dela  Marea 
Ocotsc,  ca  să  ajungă  în  ţinutul  Amurului.  Făcând  slujbă 

în  acest  port,  iată  un  vas  de  răsboiu  englez.  Englezii 
au  pătruns  în  oraş  şi  au  voit A să-l  aresteze  pe  când  se 
află  în  genunchi  la  rugăciune.  înfăţişarea  sa  însă,  precum 
şi  felul  său  de  a  fi,  pe  care  Englezii  l-au  văzut  după 
aceea,  i-a  făcut  să  se  abată  deia  un  asemenea  gând  şi 
să  petreacă  toată  noaptea  în  discuţiune  cu  el. 

în  anul  1856,  Episcopul  Inochentie  s’a  dus  în  ţi¬ 
nutul  Amurului,  unde  a  stat  un  an  întreg.  Roadele 
acestei  călătorii  le-a  arătat  într’o  carte  cu  titlul:  «Des¬ 
crierea  ţinutului  Amurului». 

Curând  după  aceea,  Inochentie  a  căpătat  drept  ca  să 
ridice  două  vicariate  în  eparhia  sa,  unul  în  Iakutsk  şi 
altul  în  Novorarhanghelsc,  iar  el  dupăce  a  mai  vizitat 
felurite  locuri  ale  eparhiei,  s’a  aşezat  în  ţinutul  Amu¬ 
rului  şi  s’a  statornicit  în  Blagoveşcensk.  Dar  nici  aici 
n’a  stat  liniştit,  ci  a  pornit  pe  alt  şir  de  călătorii  spre 
alte  locuri.  A  umblat  pe  tot  cursul  fluviului  Amur,  dar 
nu  pe  vase  cu  abur,  ci  în  bărci,  pentruca  să  se  poată 
opri  şi  da  jos  unde  vrea.  în  toate  locurile,  acest  vestit 
arhiepiscop  făcea  slujbă  şi  predică  sub  cerul  liber. 

Când  a  isprăvit  cu  aceasta,  iar  s’a  apucat  să  vizi¬ 
teze  ţinutul  lacuţilor  şi  a  pornit  într’o  călătorie  mai 
lungă  pe  Amur  şi  la  ţărmul  răsăritean  al  mării,  do¬ 
bândit  de  curând.  în  timpul  acestei  călătorii,  s’au  cre¬ 
ştinat  chiar  şi  Mongoli  şi  Chinezi.  Aceasta  însă  a  fost 
cea  din  urmă  călătorie  a  lui  în  eparhia  sa  cea  atât 
de  întinsă. 

Murind  bătrânul  şi  învăţatul  Mitropolit  al  Moscovei 
Filaret,  Inochentie  a  fost  numit  Mitropolit  în  locul  lui, 
la  5  Ianuarie  1868,  dupăcum  însuşi  Filaret  lăsase  cuvânt 
cu  limbă  de  moarte.  Dar  era  greu  pentru  cineva  să 
fie  Mitropolit  după  un  bărbat  foarte  vestit,  cum  fusese 
Filaret.  Modestul  misionar  deia  Kamceatka  şi  Amur, 
cu  toate  meritele  sale  nemăsurate,  se  simţea  stingherit 
să  ia  o  aşâ  moştenire.  în  cuvântarea  sa  din  catedrala 
Uspeniei  din  Moscova,  spunea  el:  «Cine  sunt  eu  ca 
să  îndrăznesc  a  luă  moştenirea  cuvântului  şi  puterea 
predecesorilor  mei?  Eu  sunt  un  şcolar  al  vremurilor 

trecute,  al  ţinuturilor  depărtate  şi  am  trăit  departe  cea 
mai  mare  parte  din  vieaţa  mea.  Eu  sunt  numai  un 
umilit  lucrător  al  unei  mici  ţarine  a  Mântuitorului,  un 
învăţător  al  copiilor  şi  al  oamenilor  care  stau  pe  treapta 
de  copilărie  a  credinţei». 

Nu  dintr’o  umilinţă  prefăcută,  ci  aşâ  simţea  Ino- 
chentie  cu  adevărat  când  vorbea.  El  eră  acum  de  71 
de  ani,  vederea  sa  slăbise,  nu  se  socotea  destul  de  în¬ 
văţat  pentru  a  urmă  unui  atât  de  mare  teolog  cum  a 
fost  Filaret.  Cu  toate  acestea,  după  ceeace  l-am  văzut 
în  stare  să  facă  până  aci,  putem  crede  că  era  încă  în 
stare  să  mai  facă. 

Şi  a  făcut.  A  înfiinţat  în  Moscova  un  institut  mi¬ 
sionar,  a  înmulţit  staţiunile  misionare,  a  ridicat  aşeză¬ 
minte  pentru  cultura  clerului  în  eparhia  sa,  a  îmbună¬ 
tăţit  starea  preoţilor,  a  văduvelor  şi  orfanilor  lor,  a  în¬ 
fiinţat  adăposturi  pentru  săraci,  societăţi  de  binefacere, 
a  arătat  cum  trebue  crescut  tineretul  şi  a  propus  adu¬ 
narea  unui  mare  conciliu  bisericesc.  Cum  se  vede, 
bunul  său  simţ  practic  îi  arătă  îndată  unde  este  lipsa 
şi  ce  este  de  făcut. 

Cu  toate  că  avea  cataractă  la  ochi,  el  întreţinea  o 
întinsă  corespondenţă  cu  multe  persoane,  făcea  slujbe 
în  biserică  şi  luă  parte  la  şedinţele  Sinodului.  Zece  ani 
a  trăit  el  într’o  astfel  de  muncă  în  Moscova  şi  deşi  eră 
slăbit,  zicea:  «Munca  nu-mi  dă  răgaz  să  mă  gândesc 
la  boală».  Aveâ  ameţeli,  picioarele  îi  slăbiseră  şi,  fi¬ 
indcă  încă  pe  patul  de  moarte,  întrebă:  «Nu  mai  este 
nimic  de  lucru?» 

La  31  Martie  1879,  noaptea  la  3  fără  un  sfert, 
Mitropolitul  Inochentie  a  trecut  către  Domnul,  după  o 
vieaţă  cheltuită  cu  o  vrednicie,  cum  puţine  pe  lume  vor 
mai  fi  fost  cheltuite.  A  doua  zi,  clopotele  catedralei 
Ivan  Velikii  trimeteau  creştinilor  trista  veste  că  arhipă- 
storul  lor  s’a  dus  la  Celce  aveâ  să-i  spună:  «Bine,  bine 
slugă  bună  şi  credincioasă,  întru  multe  te  voiu  pune, 
întră  întru  bucuria  Domnului  tău». 

în  testamentul  său,  a  cerut  să  nu  i  se  ţină  la  moarte 
nici  o  cuvântare.  Umilinţa  sa  îl  făcea  să  dorească  a  nu 
se  mai  vorbi  de  faptele  sale.  Cu  toate  acestea  vor 
vorbi  ele  singure.  Mitropolitul  Inochentie  a  fost  chipul 
păstorului  vrednic  de  a  sta  ca  pildă.  Când  vorbim  de 
Noua  Pastorală,  putem  privi  în  el  un  chip  de  o  rară 
originalitate  şi  care  din  peatra  seacă  a  scos  roadă 
pentru  Domnul. 

Face  ca  chipul  său  să  stea  înaintea  acelora  ce  au 
a  sluji  Domnului! 

(Va  urmă).  Arhira.  SCRIBAN. 


Biserica  ortodox!  ca  păstrătoare  a  naţionalităţii  române. 

Vieaţa  popoarelor  a  fost  hotărâtă  în  mare  parte  de  credin¬ 
ţele  lor.  Câtă  vreme  aceste  credinţe  au  fost  tari  şi  ţinute  cu 
sfinţenie,  atâta  timp  a  fost  trainică  însăşi  existenţa  lor.  Când 
credinţele  acestor  popoare  au  început  să  slăbească,  şi  ele  au 
pornit  pe  panta  decăderii.  Că  religia  este  chemată  a  aveâ  un  rol 
important  în  vieaţa  popoarelor,  aceasta  o  putem  observă  foarte 
bine  ia  poporul  nostru.  Credinţa  ortodoxă  a  acestui  popor  pe 
lângă  alte  multe  binefaceri  ce  a  adus  neamului,  a  avut  şi  acel 
mare  şi  important  rost,  de  a  păstră  naţionalitatea  română.  Să 
vedem  în  cele  ce  urmează  întru  cât  îşi  poate  Însuşi  biserica 
ortodoxă  acest  merit. 

Sfârşitul  secolului  al  111-lea  găseşte  pe  plaiurile  şi  văile 
Carpaţilor  două  popoare,  cari  îşi  îngrădesc  în  aceiaşi  ogradă 
nevoile  lor  zilnice,  păstrând  încă  fiecare  pentru  sine,  credinţa 
strămoşilor  lor,  Daci  şi  Romani.  Năvălirile  şi  încălcările  din  ră¬ 
sărit  cari  nu  ţin  mai  puţin  de  cât  o  mie  de  ani,  înfundă  aceste 
două  popoare  de  viteji  în  adâncimile  văilor  şi  le  ridică  pe  cul¬ 
mile  munţilor  albaştri.  Aici  măsurând  aceiaşi  munţi  cu  umbletul, 
acelaşi  cer  cu  cugetul  —  sufletul  lor  se  apropie.  Părtaşi  ace¬ 
loraşi  suferinţe  inimile  se  înfrăţesc  şi  traiul  comun  de  o  mie 
de  ani,  le  amestecă  sângele  şi  vieaţa  şi  astfel  se  naşte  poporul 
român.  Dumnezeu  urzeşte  aşă  ca  el  să  se  nască  tocmai  în  zorii 
creştinismului  şi  vieaţa  lui  să  se  plămădească  cu  învăţăturile 

genuine  ale  Mântuitorului  nostru  Isus  Hristos  propovăduite  irr 
aceste  părţi  ale  răsăritului.  Chiar  în  vremea  zămislirii,  el  a  primit 
concepţia  simplă,  dar  măestoasă  a  ortodoxismului.  Şi  într’adevăr 
această  formă  a  fost  chiagul  care  a  unit  diferitele  elemente  et¬ 
nice,  dând  naştere  popoarelor  aflătoare  azi  in  orientul  Europei. 
Spre  adeverirea  acesteia  las  să  urmeze  cuvintele  profesorului 
Rădulescu  Motru  care  zice:  «Biserica  creştină  a  afiat  în  apus 
pe  lângă  o  cultură  lăsată  moştenire  de  Romani  şi  un  element 
foarte  predispus  spre  organizare  politică  şi  socială.  Dar  în  orient 
biserica  creştină  n’a  aflat  nici  cultură  ca  cea  romană,  nici  ele¬ 
ment  comparabil  cu  cel  din  apus,  ci  haosul  popoarelor.  Pentru 
acest  haos  trebuia  totuşi  făurită  o  concepţie,  care  să  facă  să 
pătrundă  în  sufletul  popoarelor  preceptele  lui  Hristos.  Trebuiâ 
o  concepţie  acesibilă  mulţimii  inculte,  o  concepţie  simplă  dar 
totuşi  maestoasă  şi  care  să  poată  fi  înrădăcinată  uşor  prin  imi¬ 
taţie  şi  tocmai  pe  aceasta  o  dete  biserica  ortodoxă.  Acestei 
biserici  şi  cultului  ei  trebue  să-i  mulţumim  şi  noi  în  mare  parte, 
că  azi  ne  aflăm  intr’o  unitate  politică.  Oraţie  ei  şi  puterii  de 
rezistenţă  etnică  a  poporului  român  diferitele  popoare  cari  au 
cutreerat  mai  ales  principatele,  cum  au  fost  Slavii  şi  Bulgarii, 
nu  s’au  întărit  în  instituţiunile  lor,  ci  s’au  contopit  în  valul  din 
ce  In  ce  crescând  al  românismului.  Mulţămită  acestei  biserici 
a  fost  cu  putinţă  să  ieşim  de  sub  atâtea  influinţe  străine, 
fără  ca  sufletul  nostru  să  fie  prea  profund  atins».  Această  bi¬ 
serică  a  fost  aceea  care  a  strâns  la  sinul  ei  de  mamă  dulce 
neamul  nostru  încă  din  frageda-i  copilărie  şi  crescându-l  i-a  dat 
directivele  pe  ce  căi  să  apuce.  Când  poporul  nostru  eră  ca  şi 
un  orfan  părăsit  de  puternicii  şi  vitejii  lui  părinţi  de  Romani 
şi  lăsat  singur  la  Dunăre,  biserica  ortodoxă  a  fost  aceea  care 
îi  purtă  grije  prin  reprezentanţii  ei.  Aşâ  a  ajuns  să  fie  înlocuit 
sceptrul  domnitorului  cu  cârja  episcopului.  Biserica  ortodoxă 
prin  reprezentanţii  ei  a  fost  singura  conducătoare  a  poporului 
nostru  din  timpul  acesta.  O  icoană  frumoasă  din  timpul  acesta 
caută  să  ne  zugrăvească  1.  Slavici  în  romanul  său  «Din  bătrâni» 
unde  preotul  adună  la  rugăciune  pe  credincioşii  săi,  în  poiană 
la  umbra  stejarilor  bătrâni  şi  de  unde  dădeâ  porunci  şi  după 
cuvântul  lui  se  făceau  şi  se  îndreptau  toate.  In  vremea  aceea 
fără  instituţiuni  civile,  poporul  nu  aveâ  în  mijlocul  lui  pe  nime 

mai  de  seamă  decât  pe  preot,  «Românii  ca  şi  Muntenegrenii 
de  peste  Dunăre  —  după  cum  zice  profesorul  Simion  Popescu  — 
au  fost  ocârmuiţi  de  episcopii  lor,  cărora  le  datoresc  păstrarea 
fiinţei  lor  ca  popor.  Prin  urmare  neamul  românesc  prin  orto- 
doxie  a  fost  îngrijit  şi  păstrat  în  acel  timp  de  grea  urgie  care 
a  ţinut  o  mie  de  ani».  Astfel  episcopii  —  acei  regi  ai  munţilor 
—  având  crucea  ortodoxă  în  mână,  au  condus  poporul  român 
printre  munţii  şi  văile  Carpaţilor,  timp  de  peste  o  mie  de  ani 
ca  şi  odinioară  Moise  poporul  izrailtean  prin  pustie.  Biserica 
ortodoxă  a  fost  din  începutul  istoriei  neamului  nostru  şcoala 
poporului,  şcoala  de  morală,  de  lumină,  şcoala  de  ordine  şi 
disciplină.  Biserica  a  fost  şcoala  unde  s’a  învăţat  şi  s’a  practicat 
iubirea,  unirea  şi  frăţia.  Clerul  ei  erâ  cler  naţional  eşit  din  sinul 
poporului,  pentru  aceea  nu  puteâ  să  simtă  şi  să  cugete  altfel, 
decât  româneşte.  Pentru  strămoşii  noştri  credinţa  în  Dumnezeu 
erâ  tot  una  cu  iubirea  pentru  vieaţa  şi  pentru  glia  ce  o  stă¬ 
pânea  şi  lucră.  Biserica  ortodoxă  a  fost  totdeauna  centrul  de 
unitate  naţională. 

Când  observăm  formarea  şi  închiegarea  în  masse  mai  com¬ 
pacte  a  neamului  nostru  românesc,  în  timpurile  cele  vechi  dejâ, 
îl  găsim  grupat  în  jurul  uneia  şi  aceleiaşi  religiuni,  singura  le¬ 
gătură  tare  şi  neîntreruptă.  II  găsim  la  altarul  ortodox,  unde 
toată  suflarea  românească  îşi  avea  conştiinţa  limpede,  tă  for¬ 
mează  acelaş  popor  sunt  din  aceiaşi  rădăcină  şi  deşi  sunt  îm¬ 
prăştiaţi  şi  răspândiţi  într’atâtea  părţi,  duceau  cu  ei  totuş  amin¬ 
tirea  dulce,  că  se  închină  în  aceiaşi  religiune  şi  vorbesc  acelaş 
dulce  grai  românesc. 

lată  deci,  că  la  poporul  românesc  religiunea  şi  limba  au 
unit  sufleteşte  pe  fii  aceleiaş  naţiuni,  împărţiţi  sub  diferitele 
stăpâniri.  Biserica  ortodoxă  a  fost  deci  din  început  fortăreaţa 
puternică  în  care  s’a  putut  păstră  naţionalitatea  poporului  român, 
în  ciuda  vremurilor  de  grea  urgie,  cari  au  dat  peste  el.  Despre 
aceasta  şi-au  dat  foarte  bine  seama  duşmanii  neamului,  cari  au 
început  să  sape  la  temelia  edificiului  existenţii  noastre  naţionale. 
Ei  au  calculat  destul  de  bine,  că  acest  popor  numai  astfel  va 
puteă  fi  nimicit,  dacă  va  puteâ  fi  induplecat  să-şi  părăsească 
această  fortăreaţă  puternică,  care  este  ortodoxia.  De  aceea  s’au 
îndreptat  In  direcţia  aceasta  toate  puterile  foştilor  noştri  asupri- 

tori.  Aceste  încercări  se  fac,  încă  din  timpul  acela,  când  con¬ 
ştiinţa  naţională  a  popoarelor  conlocuitoare  din  Ardeal  nu  eră 
aşa  puternică,  şi  deosebirile  între  ele  le  formau,  deosebirile  de 
clasă  şi  religiune.  Se  fac  încercări  din  partea  regilor  unguri  — 
cari  erau  nişte  unelte  în  mânile  papilor  pentru  ca  să  treacă  pe 
nobilii  români  la  catolicism.  Astfel  Ludovic  cel  Mare  şi  urmaşii 
lui  dau  ordine  ca  la  acei  nobili  cari  nu  vor  să-şi  lase  legea 
şi  să  treacă  la  catolicism,  să  li  se  ia  averea  şi  rangul.  Mulţi 
nobili  români  forţaţi  şi-au  lăpădat  legea  şi  au  fost  pierduţi  pentru 
ortodoxie,  dar  pierduţi  au  fost  şi  pentru  neamul  românesc.  Con¬ 
ştiinţa  naţională  pe  atunci  nu  eră  aşâ  de  pronunţată  pentru  ai 
fi  putut  împiedecă  să  nu  se  maghiarizeze,  devenind  astfel  din 
protectori  ce  erau  mai  nainte,  asupritori  ai  poporului  sărman 
şi  oropsit  de  soarte.  Prin  aceasta  duşmanii  noştri  au  crezut,  că 
trecând  nobilii  va  trece  şi  poporul,  dar  s’au  înşelat.  Poporul  a 
preferat  să  poarte  jugul  sclăviei  ţinând  însă  cu  tărie  la  legea 
sa  cea  veche  şi  astfel  prin  păstrarea  ei,  a  contribuit  inconştient 
şi  la  păstrarea  naţionalităţii  române.  Acei  nobili  cari  nu  au  voit 
să-şi  lapede  legea  strămoşească  şi  să  şi-o  schimbe  cu  alta  tot 
creştinească  dar  nu  şi  românească,  au  trebuit  să  şi  părăsească 
averile  şi  astfel  pleacă  dela  nord  Bogdan,  iar  dela  sud  sub  con¬ 
ducerea  Basarabilor  de  Haţeg  mai  mulţi  nobili,  dând  naştere 
celor  două  ţărişoare  ortodoxe  Muntenia  şi  Moldova.  S’au  mai 
făcut  o  mulţime  de  încercări  din  partea  principilor  ardeleni 
pentru  a  trece  pe  Români  la  legea  lor  dar  în  zadar.  Nereuşita 
aceasta  a  fost  o  dovadă  despre  legătura  strânsă  dintre  ortodoxie 
şi  sufletul  poporului  român.  Le-a  dovedit  asupritorilor  cari  îi 
terorizau  în  tot  felul,  că  această  lege,  e  concrescută  cu  sufletul 
lor,  e  sânge  din  sângele  lor  şî  os  din  oasele  lor.  Nâpustitu-s’au 
asupra  Românilor  ortodocşi  toate  celelalte  confesiuni,  suferit-au 
persecuţiuni  pentru  credinţa  lor  episcopii  ortodocşi,  ca  un  Iiie 
lorest,  un  Sava  Brancovici,  dar  au  rămas  totuşi  statornici  în 
credinţă.  «S’au  plecat  şi  în  timpul  acesta  o  seamă  de  ţărani,  ba 
chiar  şi  unii  preoţi  mai  slabi  de  înger,  dar  ca  şi  boerii  cei  din 
vremurile  de  mai  nainte,  după  lăpădarea  legii  au  lăpădat  şi  na¬ 
ţionalitatea  română  maghiarizându-se,  ca  dovadă,  că  românul 
numai  ca  ortodox  poate  rămânea  român».  S’a  scurs  sângele 
pârău  şi  a  sărit  în  stropi  ferbinţi  pentru  credinţa  ortodoxă,  care 

a  străbătut  fir  cu  fir  ţăsătura  vieţii  sufleteşti  a  Românilor.  Fo- 
lositu-s’au  fel  de  fel  de  mijloace,  întinsu-s’au  curse,  pusu-s'au 
înainte  ispite,  in  faţa  tuturor  acestora  preotul  ortodox  a  rămas 
statornic.  Deviza  duşmanilor  erâ  «mai  întâiu  sărac,  după  aceia 
catolic».  «El  însă  smerit  şi  mucenicit  —  după  cum  zice  Simion 
Popescu  —  s’a  arătat  vrednic  de  poporul  mucenic.  El  simţind, 
că  nu  poate  să  rămână  român  fără  să  fie  şi  ortodox  totodală, 
a  dispreţuit  momelile  pe  cum  a  dispreţuit  şi  suferinţele  ce  le 
îndură.  El  a  rămas  preot  ortodox  —  ceiace  pe  timpul  acela 
însemnă  —  sărac,  gol,  istovit  de  muncă,  năcăjit  şi  batjocorit, 
dar  în  sărăcie  şi  umilire  păstră  ortodoxia  română  şi  prin  ea 
fără  să-şi  deie  seama  păstră  şi  naţionalitatea  română».  E  ade¬ 
vărat,  că  în  faţa  atâtor  ispite  după  îndelungate  suferinţe  şi  ne- 
îndreptăţiri  de  tot  felul  şi  în  urmă  sub  frica  ce  inspiră  gurile 
tunurilor  şi  a  armatei  austriace  ce  erau  îndreptate  asupra  satelor 
şi  oraşelor  noastre,  o  parte  din  Români  au  trecut  la  unire  cu 
Roma,  împreună  cu  căpetenia  bisericească.  Românii  ortodocşi 
au  rămas  fără  cap  bisericesc  şi  erau  ca  un  roiu  de  albine  părăsit 
de  matca  lor. 

Cetind  suferinţele  Românilor  ardeleni  din  timpul  acesta 
înduioşat  până  la  lacrimi  te  întrebi:  de  unde  atâta  putere  de 
răbdare  şi  statornicie,  dacă  nu  dela  Dumnezeu  căruia  îi  slujeau 
cu  toată  puterea  sufletului  lor?  Faptul  unirii  ne  pare  a  dovedi 
contrarul  la  cele  susţinute  până  acum  anume:  că  naţionalitatea 
română  numai  prin  ortodoxie  a  putut  fi  păstrată.  Faptul  că 
Românii  uniţi  şi- au  păstrat  naţionalitatea  cu  toate  că  au  lăpădat 
ortodoxia  la  aparenţă  pare  a  demonstra  că  naţionalitatea  română 
putea  fi  păstrată  tot  aşâ  de  bine  prin  altă  lege  ca  şi  prin  orto¬ 
doxie.  Adevărul  e  acesta  că  ortodoxia  a  fost  lăpădată  numai 
de  conducătorii  sufleteşti  ai  poporului  cari  sufleteşte  s’au  şi 
apropiat  de  papistaşii  unguri  cu  cari  erau  în  uniune  religioasă 
cu  toate  că  de  formă  se  mărturiseau  şi  ei  tot  ortodocşi.  Sufletul 
massei  poporului  a  rămas  însă  neatins  tot  ortodox  şi  bun  român. 
Peste  Carpaţi  ca  şi  dincoaci,  ortodoxia  a  fost  strâns  unită  cu 
naţionalitatea,  ca  şi  sufletul  cu  corpul.  Ca  şi  ceilalţi  ortodocşi 
românii  de  peste  munţi,  au  naţionalizat  legea  lor  cea  strămo¬ 
şească,  au  identificat  aproape  ortodoxia  cu  patria,  aşâ,  că  dacă 
ar  fi  încercat  cineva  să  fi  renunţat  la  ortodoxismul  său  naţional. 

eră  tot  atâta  cât  a  fi  renunţat  la  naţionalitatea  sa.  Toată  istoria 
politică  a  celor  de  peste  munţi,  ca  şi  a  noastră  a  celor  de 
dincoaci,  e  strâns  legată  de  istoria  religiunei  noastre  strămo¬ 
şeşti.  Legea  şi  moşia  erau  cuvintele  din  cari  poporul  român 
şi-a  format  stindardul  sub  care  luptă  contra  tuturor  asupririlor 
şi  uneltirilor  duşmane.  Să  nu  uităm  că  ostenii  lui  Mircea  cel 
bătrân,  a  lui  Ştefan  cel  mare  şi  Mihai  Viteazul  cu  ortodoxia 
lor  au  apărat  neamul  şi  legea.  Ei  au  pus  pepturile  lor,  ziduri 
contra  năvălirilor  zdrobitoare  ale  păgânismului,  pentru  toată 
creştinătatea  ameninţată  şi  a  apusului.  «Voivozii  români  nici 
nu-şi  puteau  Închipui  ţara  românească  fără  a  fi  şi  ortodoxă». 
Pentru  aceea  statul  şi  biserica  lucrau  mână  in  mână,  spriji- 
nindu-se  una  pe  alta  şi  vieţuind  strâns  unite  au  Întărit  indivi¬ 
dualitatea  română.  De  aici  provine  că  peste  munţi  românul  vea¬ 
curilor  trecute  confunda  noţiunea  de  lege,  cu  cea  de  naţiona¬ 
litate.  Un  argument  puternic  pentru  aceea,  că  ortodoxia  ne-a 
păstrat  naţionalitatea  este  tabloul  înduioşitor,  ce  ţi  se  prezintă 
atunci,  când  cercetezi  unele  sate  ardelene  din  ţinutul  secuimii. 
In  acest  ţinut  găseşti  sate  româneşti  întregi  în  cari  locuitorii 
numai  ştiu  româneşte.  Dacă-i  întrebi  de  ce  naţionalitate  sunt, 
ei  iţi  răspund  cu  lacrimi  în  ochi  In  limba  ungurească,  Induio- 
şetoarele  cuvinte  «suntem  români,  dar  nu  ştim  româneşte». 
Din  aceasta  se  vede  adeveritatea  cuvintelor  I.  P.  Sfinţiei  Sale 
mitropolit  al  Ardealului,  care  cu  ocazia  vizitaţiei  canonice  ce  a 
făcut  în  unele  din  aceste  comune  a  zis:  «Duşmanii  au  luat 
totul  ce  au  putut  răpi  deia  românii  din  ţinutul  acesta,  până  şi 
limba,  un  singur  lucru  însă  nu  le-a  putut  răpi  şi  acela  e  sufletul 
lor  român-ortodox».  Intr’adevăr  dacă  în  Dumineci  şi  sărbători 
intri  întrio  biserică  din  o  astfel  de  comună,  rămâi  uimit  de  cele 
ce  vezi  şi  auzi.  Biserica  e  tixită  de  credincioşi  şi  întreagă 
liturgia  e  cântată  de  întreg  poporul  aflător  în  biserică,  în  dulcele 
grai  românesc,  căci  doar  atât  mai  pot  în  limba  românească. 
Ne  întrebăm  acum,  oare  ce  i-a  mai  legat  pe  aceşti  Români  cari 
şi-au  pierdut  şi  limba  —  una  din  legăturile  cele  mai  puternice 
cari  uneşte  pe  fii  unei  naţiuni  —  de  românii  din  Ardeal  ?  Răs¬ 
punsul  e  uşor.  Credinţa  ortodoxă,  căci  aceasta  a  mai  fost  sin¬ 
gura  legătură  ce-i  mai  uneâ  cu  ceilalţi  Români.  Când  s'ar  fi 
rupt  şi  aceasta,  ei  ar  fi  fost  perduţi  pentru  neamul  românesc. 

Din  cele  de  până  acum  s’a  putut  vedea  cel  puţin  în  parte, 
că  toate  săgeţile  veninoase,  ce  erau  îndreptate  de  cătrâ  duş¬ 
manii  noştri  împotriva  naţionalităţii  noastre,  s'au  frânt  de  zidurile 
bisericei  ortodoxe  fără  să  poată  atinge  sufletul  neamului,  care  eră 
Închis  între  aceste  ziduri.  Se  va  recunoaşte  tot  mai  mult  de 
cătră  cei  înţelepţi  incontestabilul  adevăr  că  biserica  noastră  na¬ 
ţională  a  fost  în  toate  veacurile  corabia,  care  ca  şi  corabia  lui 
Noie  din  timpul  diluviului  universal,  a  salvat  existenţa  neamului 
nostru. 

«Când  valuri  de  potop  turbat 
«Asupra  moşilor  s’a  revărsat, 

«Să  stingă  ’n  ei  credinţa, 

«Cu  zidul  său  i-a  apărat, 

«Şi  legea  sfântă  le-a  păstrat, 

«Pâstrându-le  fiinţa».  (/.  Teculescu). 

De  aceea  dacă  prin  noua  constituţie  î-s’a  dat  bisericii 
ortodoxe  locul  ce  i  se  cuvine  în  vieaţa  de  stat  a  neamului  nostru, 
nu  i  s'a  făcut  decât  dreptate.  Căci  in  desvoltarea  şi  trăinicia  ei, 
orice  om  luminat  trebue  să  vadă  condiţiunea  esenţială,  a  în- 
tregei  noastre  desvoltări.  Astfel  biserica  ortodoxă  va  puteă, 

«Să  ne  fie  şi  de  acum,  ce-a  fost : 

«Ocrotitoare  şi-adăpost, 

«In  vremuri  de  ’ncevcare. 

«Mireasă  blândă  lui  Hristos, 

«Poporului  drept-credincios, 

«Mamâ-apărâtoaie».  (/.  Teculescu). 

S.  Vlad. 


F'x.  ■Ir’oerstar. 

atitudinea  preotului  creştin  /aţă  de  chestiunea  socială. 

(Urmare). 

In  cele  de  mai  înainte  am  atras  atenţia,  tocmai  din 
punctul  de  vedere  al  psihologiei  oricărei  credinţe  sociale  şi 
oricărei  activităţi  sociale ,  să  se  păzească  preoţii  de  o  prea 
mare  concentrare  a  activităţii  lor  spirituale  asupra  pro¬ 
pagandei  directe  sociale.  Orice  societate  trăeşte  din  ele¬ 
mentul  personal;  de  aceea  şi  în  interesul  reformei  so¬ 
ciale  ar  trebui  să  existe,  înainte  de  orice,  oameni,  care 

să  întrebuinţeze  întreaga  lor  putere  spirituală  şi  morali 
la  îngrijirea  sufletească  personală.  Şi  dacă  mi  se  răs¬ 
punde:  există  însă  straturi  sociale  întinse,  pe  care  nu 
le  poate  atinge  îngrijirea  sufletească,  şi  care  numai  prin 
instituţii  mai  bune  s’ar  îmbunătăţi,  atunci  zic:  tocmai 
pentru  a  fi  sigur  în  toate  cercurile  conducătoare  de 
libertatea  spiritului,  responsabilitatea  şi  cooperarea  de 
bună  voie  a  tuturor  puterilor,  e  nevoie  de  o  îngrijire 
sufletească  personală  cât  mai  adâncă  şi  de  o  înălţare 
spirituală,  nu  de  propagandă  socială  unilaterală. 

Vom  căută  să  arătăm  —  demonstrăm  acum,  de  ce 
tocmai  creştinismul  religios,  cuprinde  şi  răspunsul  cel 
mai  adânc  la  problema  socială,  că  el  a  luat  în  consi¬ 
deraţie  această  problemă,  şi  a  asimilat  o  aşâ  zicând  dintru 
început  şi  pentru  veşnicie. 

Fericitul  Augustin  zice:  «Tu  mă  rechemi  la  unicul 
lucru  necesar,  pe  când  eu  eram  împrăştiat  Ia  multe». 
Acest  cuvânt  se  potriveşte  mai  ales  pentru  religia  cre¬ 
ştină.  Ea  simplifică  toate  problemele  încurcate  ale  vieţii, 
reducându  le  la  adevărata  lor  rădăcină  —  la  marea  pro¬ 
blemă  a  renaşterii  interne.  Recheamă  pe  om  din  îm- 
prăştiere  la  lucrul  esenţial,  prin  care  totul  trăeşte  şi 
moare.  Ea  conduce  dela  periferie  la  centru  şi  educă  pe 
om  să  conceapă  şi  să  facă  totul  dintr’un  punct  mare 
central.  A  găsi  şi  apără  acest  punct  central,  iată  întreaga 
mântuire  a  omului;  şi  chiar  activitatea  socială  stă  în  aer, 
dacă  nu-i  inspirată  şi  dacă  nu  primeşte  lumină  de  acolo. 
Vieaţa  este  însă  cea  mai  mare  încercare,  unica,  tocmai 
pentru  voinţa  vie  şi  caritabilă,  care  rătăceşte  pe  la  pe¬ 
riferie,  e  absorbită  de  puterile  primitive  transformătoare 
ale  vieţii  şi  e  târâtă  să  se  peardă  în  mulţimea  simto- 
melor  externe  şi  a  răului  pipăibil,  până  ce  însăşi  ea 
devine  o  parte  din  haosul  pe  care  vrea  să-l  ordoneze. 
De  aceea  nu-i  deajuns  numai  un  apel  ocazional,  ci-i 
de  nevoie  să  se  opună  acelei  risipe  cea  mai  puternică 
şi  mai  continuă  reacţiune.  Nu  trebuia  să  se  întrupeze 
Dumnezeu,  pentruca  să  recheme  sufletul  pierdut  la  iz¬ 
vorul  oricării  vieţi?  Cât  de  mare  este  puterea  rătăcirii! 

E  atât  de  mare  că  chiar  reprezentanţii  entuziaşti  ai 
religiei,  care  vreau  să  ne  readucă  spre  mântuirea  noa¬ 
stră,  din  mulţime  la  unitate,  în  continuu  cad  ispitirii  ce 
vine  dela  periferie,  în  loc  de  a  cultivă  în  primul  loc 
puterile  centrale,  dela  care  şi  periferia  îşi  primeşte  forma 
şi  este  determinată. 

Pentru  a  înlătură  orice  echivoc  declar  lămurit: 
evident  că  tânărul  preot  trebue  să  înveţe  a  cunoaşte 
condiţiunile  economice,  trebue  să  studieze  mişcarea  so¬ 
cială,  să-şi  facă  o  idee  clară  despre  tendinţele  funda¬ 
mentale  ale  tecnicii  moderne.  In  această  p’rivinţă  s’a 
făcut  prea  puţin  până  acum.  Trebue  să  cunoască  lumea, 
ca  să  poată  influinţâ  asupra  ei;  trebue  să  fie  familiarizat 
cu  modul  de  vieată  a  publicului  şi  cu  felul  său  de  a 
înţelege  vieaţa,  dacă  voeşte  ca  îngrijirea  sufletească  să 
nu  plutească  în  aer.  Avem  nevoie  mai  mult  ca  oricând 
de  un  idealism  pe  bază  realistă!  Dar  adâncirea  în  di¬ 
feritele  chestiuni  ale  vieţii  reale  nu  trebue  să  aibă  loc 
cu  pierderea  din  nou  a  preotului  în  mulţime,  târând  şi 

pe  alţii  cu  sine . :  dimpotrivă,  tocmai  din  realitatea 

deplină  a  lucrurilor,  trebue  să- şi  dea  seamă  din  nou  de 
«unicul  lucru  necesar»  şi  să  înveţe  a  exprimă  şi  motivă 
acest  lucru  necesar  în  limbajul  evenimentelor  şi  con¬ 
flictelor  realităţii !  Astfel  ocupaţia  cu  stările  şi  greutăţile 
sociale  nu  trebue  să-l  facă  un  socialist  ci  îndoit  mai 
mult  să-l  facă  să  înţeleagă  cât  de  puţin  ori  şi  ce 
politică  socială  şi  orice  organizaţie  înaintează,  cât  de 
puţin  atinge  sâmburele  răului,  dacă  nu  se  reînoeşte 
în  fiecare  individ  dorinţa  de  a  trăi  într’o  adevărată 
comunitate  cu  semenii  săi,  făcând  să  triumfe  dorinţa 
de  comunitate  asupra  oricării  dorinţe  de  putere.  Din 
ateliere,  dela  adunările  muncitorilor  şi  din  cartierile  să¬ 
răciei  să  se  întoarcă  zguduit  la  altarul  Domnului  şi 
acolo  cu  o  nouă  conştiinţă,  dobândită  din  experienţă, 
să  spună  străvechiul:  Kvqu  tltvaov!  In  loc  de  aceasta 
ce  fac  din  nenorocire  mulţi  preoţi  cu  o  inimă  foarte 
bună  şi  cu  o  conştiinţă  aleasă?  Ei  socot  că  cel  mai 
urgent  şi  mai  important  lucru  ar  fi  să  schimbe  institu- 

ţiile,  să  ridice  salariile  şi  să  micşoreze  timpul  de  muncă 
—  să  rezolve  chestiunea  socială.  In  numele  a  tot  ce 
cuprinde  iubirea  frăţească  creştină,  creştinul  ar  trebui 
de  sigur  să  stea  în  toate  aceste  lucruri,  în  cele  dintâi 
rânduri.  Negreşit  că  toate  aceste  sunt  lucruri  urgente. 
Dar  tocmai  de  aceea  avem  de  mii  de  ori  mai  multă 
trebuinţă,  în  loc  de  economie  naţională,  reformatori 
sociali  şi  agitatori,  de  astfel  de  oameni,  care  să  se  în¬ 
grijească  de  starea  sufletească,  din  care  vine  voinţa, 
puterea,  lepădarea  de  sine,  iubirea,  fără  care  lucruri 
programele  se  îrgălbinesc,  legile  nu  se  execută,  orga¬ 
nizaţiile  stagnează,  tratatele  —  angajamentele  sunt  căl¬ 
cate  în  picioare,  iar  cele  mai  bune  planuri  nu  duc  la 
rezultat,  din  pricina  încăpăţânării  neîmpăcate  şi  a  iri- 
tabilităţii  gata  de  ceartă  a  celor  interesaţi.  Tocmai  re¬ 
cunoaşterea  acestui  adevăr  ar  fi  impresiunea  cea  mai 
importantă  pe  care  ar  dobândi- o  preotul  dintr’un  studiu 
serios  al  problemei  sociale  şi  care  din  ce  în  ce  mai 
mult  şi  mai  puternic  ar  trebui  să  i  respingă  dela  peri¬ 
ferie  la  centru,  dela  socialism  la  religie.  Şi  tocmai  de 
către  aceia,  care  lucrează  la  reforma  externă,  ar  trebui 
să  se  strige  preotului:  de  ce  vii  la  noi?  Nu  vezi  că 
opera  noastră,  tocmai  de  aceea  nu  înaintează,  pentrucă 
pretutindenea  încă  lipseşte  o  voinţă  cu  adevărat  mare 
pentru  unire  şi  sacrificiu.  Nu  vezi  că  omenirea  necre¬ 
dincioasă  se  agită  mai  cu  desperare,  decât  altădată,  după 
metalul  de  aur,  pentrucă  numai  posesia  lui  pare  a  da 
linişte  nervilor  şi  siguranţa  maestoasă,  pe  care  credin¬ 
ciosul  o  găsea  în  credinţa  în  Dumnezeu?  Intr’adevăr, 
mai  de  nevoie  ar  fi  ca  şi  noi  să  ne  punem  la  lucrul 
mântuirei  sufletelor,  decât  tu  «ă  părăseşti  opera  ta  şi 
să  vii  cu  noi.’ 

Nu  în  zadar  profunda  poetă  a  nordului,  Lagerlof, 
a  calificat  socialismul  fără  încunjur,  de  anticrist;  nu 

1  E  caracteristic  faptul  că  un  conducător  al  muncitorilor,  londonez, 
Tom  Mau,  antrepozitar,  intră  în  <-Labour  C/iurch »  pentrucă  de  pe  amvon 
să  influenţeze  asupra  caracterului  şi  conştiinţei,  —  pentrucă  lui  aceasta, 
după  o  îndelungata  experienţă,  i  se  pârii  ca  cea  mai  de  seamă  condiţie  a 
progresului  social. 

pentrucă  se  ocupă  cu  formele  externe  ale  desvoltării 
sociale,  de  bună  seamă  însă  pentrucă  în  continuu  îşi  bate 
joc  de  reînoirea  spirituală  a  societăţii  şi  neagă  că  ar  fi 
indispensabile  pentru  orice  reformă  socială  anumite  con- 
diţiuni  interne  de  vieaţă,  în  loc  să  subordoneze  opera 
externă  operei  interne. 

In  programele  socialiste  se  accentuiază  într’una  că 
numai  socialistul  ştiinţific  ne  conduce  dela  ocupaţia  cu 
simptomele  externe  la  cauza  fundamentală  a  mizeriei 
sociale,  anume  Ia  conducerea  vieţii  economice  de  cătră 
capitalul  privat.  Aceasta  nu  i  adevărat.  Şi  socialismul 
se  ocupă  numai  cu  simptomile.  Numai  creştinismul 
merge  cu  adevărat  în  adânc  şi  ne  arată  că  adevărata 
cauză  a  oricărui  abuz,  a  oricărei  discordii  şi  a  oricărei 
conrupţii,  se  află  în  starea  internă  a  omului.  Cu  aceasta 
nu  vrea  să  zică  însă  că  orice  sărac  poartă  în  caracterul 
său  cauza  mizeriei  sale,  ci  numai  că  imperfecţiunea, 
cruzimea  şi  discordia  stărilor  externe  îşi  au  baza  tocmai 
în  anumite  tendinţe  fundamentale  ale  naturii  omului, 
care  produc  şi  în  altă  ordine  socială  mai  bună,  ce  s’ar 
putea  imagină,  numai  că  în  altă  formă,  altă  mizerie  de 
natură  sufletească,  socială  şi  materială.  Şi  că  forme  mai 
superioare  de  vieaţă  socială  numai  întru  atâta  s’ar  puteâ 
ivi  şi  atâta  ar  dură,  cât  timp  omul  prin  puteri  mari  spi¬ 
rituale  s’ar  ridică  mai  presus  de  starea  sa  obişnuită. 

Toate  geniile  mari  au  predicat  acest  adevăr  în  toate 
timpurile  mai  mult  sau  mai  puţin  limpede.  Căci  geniul 
se  pogoară  totdeauna  în  «împărăţia  mamei»,  adecă  în 
împărăţia  cauzelor  celor  mai  adânci  a  lucrurilor  vii. 
Geniul  priveşte  mai  adânc  la  raporturile  ultime  ale  na¬ 
turii  omeneşti,  tocmai  pentrucă  în  el  lumea  inconştientă, 
care  pentru  noi  e  acoperită,  se  ridică  la  lumină  şi  ia 
formă.  In  acest  înţeles  şi  creştinismul  este  «genial»,  pen¬ 
trucă  nu  se  ocupă  numai  de  diferitele  vicii  ale  omului, 
de  simple  simtome  a  unei  pervertiri  fundamentale  a 
voinţei,  ci  se  apropie  de  rădăcina  comună  a  oricării 
conrupţii  şi  rătăciri,  vindecând.  In  acest  sens  ne  şi  res- 

pinge  el  în  continuu  dela  discordia  şi  barbaria  so¬ 
cială  la  regenerarea  voinţei,  combate  supremaţia  ma¬ 
teriei  în  vieaţă  nu  prin  schimbări  materiale,  ci  prin  eli¬ 
berarea  internă  radicală  de  sub  puterea  materiei,  prin 
desvalorificarea  obiectului,  pentru  care  se  sfâşie  lumea. 
In  mijlocul  teribilei  disoluţii  a  tuturor  stărilor  sociale 
din  imperiul  român  nu  se  aude  nici  un  cuvânt  de¬ 
spre  vre  un  program  social;  nu  s’au  organizat  sclavii 
şi  nu  s’a  cerut  legi!  O  cruce  s’a  ridicat  şi  auzim; 
«pentru  noi  a  murit»!  In  acest  eveniment  minunat  s’a 
uitat  oare  societatea  omenească  cu  toate  mizeriile  ei? 
Nu.  Noua  societate  se  formează  organic  din  creştini  se¬ 
rioşi,  din  caracterile  puternice,  din  personalităţile  mân¬ 
tuite  ;  dar  acestea  ar  trebui  mai  întâiu  să  fie  deşteptate 
şi  desigur  prin  o  îngrijire  sufletească  personală  şi  nu 
prin  socialism  şi  predici  sociale;  Acestea  ar  putea  servi 
de  călăuză  şi  orientare  ultimă  pentru  deşteptaţi  la  o 
nouă  conştiinţă;  ele  n’ar  trebui  însă  să  stea  în  centru 
activităţii  spirituale:  în  interesul  vital  al  educaţiei  so¬ 
ciale,  care  duce  numai  la  vulgaritate,  dacă  nu  pleacă 
dela  îngrijirea  cu  adevărat  personală  a  sufletului. 

Richard  Wagner ,  în  scrisorile  sale  cătră  amicul  său 
Rochel,  istoriseşte  cu  deamănuntul  cum  devenise  el  so¬ 
cialist  optimist  sub  influenţa  lui  Feuerbach ,  dar  în  acelaş 
timp  —  fără  să  ştie  —  în  opera  sa  «Nibelungenring» 
exprimase  adevărata  concepţie  tragică  religioasă  a  vieţii ; 
că  blestemul  aurului  nu  se  află  în  instituţii,  ci  în  închi¬ 
narea  demonică  a  naturii  noastre  înseşi,  că  acest  blestem 
prin  urmare  nu  va  dispărea,  dacă  se  înlocueşte  ordinea 
capitalistă  prin  nouă  instituţii,  că  dinpotrivă  dispare  numai 
în  măsura,  în  care  înaintează  opera  mântuire i,  adecă  eli¬ 
berarea  personală  de  sub  stăpânirea  instinctelor  oarbe 
ale  vieţii  şi  pe  măsură  ce  mâutuirea  sufletului  ia  locul 
simplului  instinct  animalic  de  conservare. 

Această  poziţiune  tragică  faţă  de  speranţa  copilă¬ 
rească  de  fericire,  care  aşteaptă  dela  transformări  exte¬ 
rioare  lucruri  mari  şi  nu  vede  cât  de  strânsă  este  le- 

gătura  între  mizeria  vieţii  şi  starea  naturii  noastre,1 
această  atitudine  tragică  face  parte  din  esenţa  concepţiei 
creştine  despre  vieaţă,  care  nu  înseamnă  numai  iubirea 
de  oameni  şi  lăpădarea  de  sine,  ci  şi  cunoştinţa  cea 
mai  profundă  a  vieţii  şi  liberarea  de  toate  iluziile  şi 
amăgirile:  deja  prin  această  privire  tragică  a  vieţii  un 
creştinism  serios  se  deosebeşte  în  mod  absolut  de  opti¬ 
mismul  superficial  al  multor  socialişti,  care  cu  un  fa¬ 
natism  unilateral  reduc  întreaga  chestiune  a  culturii 
umane  la  o  chestiune  de  organizare  a  producţiei. 

Odinioară  Nietzche  reproşâ  modernilor  «lipsa  unei 
mentalităţi  tragice».  Mentalitatea  tragică  nu  înseamnă 
pesimism.  Ea  înseamnă  numai:  nu-ţi  face  nici  o  iluzie 
despre  natura  omenească, .  altfel  cazi  totdeauna  în  pri¬ 
mejdia  de  a  socoti  ca  cel  mai  important  şi  hotărâtor 
lucru:  activitatea  de  a  reformă  instituţiile  şi  de  a  face 
legi,  a  explică  falş  trecutul  şi  a  aşteptă  dela  viitorul 
pământesc  lucruri,  care  vor  aveâ  loc  numai  în  împărăţia 
cerească  şi  numai  la  aceia,  care  deja  pe  pământ  sunt 
cu  Dumnezeu. 

Această  adâncă  concepţie  a  creştinismului,  aici  pusă 
în  lumină,  va  păzi  pe  preotul  care  simpatizează  cu  so¬ 
cialismul,  şi  de  un  alt  lucru:  de  a  duce  lupta  tocmai 
în  timpurile  de  azi,  într’o  veşnică  monotonie  împotriva 
mamonismului.  De  sigur  că  şi  el  va  numără  pe  acest 
adversar  de  cel  mai  primejdios,  dar  metoda  sa  de  luptă 
va  constă  cu  totul  din  altceva  decât  din  acuzaţii  ne¬ 
întrerupte  şi  directe.  Va  şti  că  mamonismul  este  numai 
o  expresie  a  poftelor  îndreptate  la  cele  trecătoare.  De 
aceea  el  nu  va  combate  într’una  simptomul  în  locul 
cauzei,  nu  va  da,  aceluia  numele  acesteia.  Va  exercită 


1  Intre  reformatorii  noştri  sociali-radicali  este  încă  viu  optimismul 
lui  Rousseau,  care  ne  înşală  că  omul  ar  fi  bun  din  natură,  atunci  când  vine 
în  marea  cloacă,  ce  se  numeşte  societatea  omenească.  Nu.  Cloaca  este  în 
noi  înşine  că  se  usucă  în  societate  în  măsura  numai,  în  care  este  curăţită 
■  din  interiorul  nostru.  Compară  comunicările  instructive  ale  reprezentanţilor 
«englezi  al  muncitorilor,  W.  Sander,  la  finele  capitolului  «Lupta  de  clase 
şi  etica».. 

o  acţiune  cu  atât  mai  eficace,  cu  cât  va  pune  în  mai 
strânsă  legătură  pe  om  cu  mizeria  sa  cea  mai  adâncă 
şi  mai  elementară,  în  loc  de  a  se  mărgini  să  con¬ 
damne  numai  urmările  ce  derivă  din  această  mizerie 
şi  izbucnirele  ei.  Cu  cât  mă  apropii  mai  mult  de  iz¬ 
vorul  neglijenţei  şi  atârnării  mele  de  lumea  din  afară, 
cu  atât  mai  uşoară  devine  convertirea,  cu  atât  mai 
vie  simt  dorinţa  după  această  convertire.  Dacă  public 
sau  în  ascuns  atârn  de  ban,  ce  foloseşte  a  spune 
aceasta  în  fiecare  predică?  Asta  nu-i  îngrijire  sufle¬ 
tească.  Descrieţi-mi  mai  bine  întreaga  mea  stare  in¬ 
ternă,  paradisul  pierdut,  căderea  sufletului  în  atârnare 
de  lumea  văzută  şi  pipăibilă  şi  toate  urmările  fireşti 
ale  acestei  căderi,  mai  puţin  mamonismul;  arată-mi  mai 
bine  acţiunea  lui  asupra  mea,  propria-mi  zăpăceală,  cum 
se  strânge  în  mine  într’una,  treptat,  vieaţa  iubirei  şi  a 
spiritului,  neliniştea  mea;  descrieţi-mi  sclăvia  mea, 
care  constă  din  lăcomia  de  a  apucă  şi  a  strânge,  lovitura 
de  moarte  mai  întâiu  a  numelui  meu  şi  apoi  a  conştiinţei 
mele,  dependenţa  crescândă  de  lucrurile  din  afară,  frigurile 
trebuinţelor  în  continuă  creştere,  —  şi  descrieţi-mi  acestea 
toate  nu  direct,  ci  aşazicând,  de  sus,  prin  înfăţişarea  liber¬ 
tăţii  lui  Hristos  şi  a  unei  vieţi  mai  superioare:  atunci  pot 
eu  să-mi  vin  în  fire.  Fără  aceasta  însă,  nu  eşti  pentru 
mine  decât  un  fariseu  incomod !  Astfel  că  îmi  vine  mai 
degrabă  să  cred  că  prea  puţin  cunoşti  păcatul  original 
al  naturii  noastre,  perversitatea  şi  slăbiciunea  voinţei 
noastre,  când  vorbeşti  de  mine  ca  de  un  păcătos  străin, 
cu  care  n’ai  comun  vina  originală,  pe  când  de  fapt  ea 
se  manifestă  în  tine,  ca  şi  în  mine,  numai  poate  că  tn 
alte  forme! 

Preotul  însă  şi  dintr’un  alt  motiv  trebuia  să  se  pă¬ 
zească  de  a  luă  la  ţintă  în  chip  unilateral  mamonismul. 
Această  unilateralitate  poate  să  aibă  deadreptul  efecte 
nenorocite  asupra  acelor  auditori  şi  cetitori,  a  căror 
egoism  şi  a  căror  dorinţă  de  putere  se  revarsă  în  alte  di¬ 
recţiuni  şi  aleg  alte  mijloace  de  satisfacere.  Aceştia  se  vor 
socoti  mult  superiori  celorlalţi,  despre  a  căror  înstrăinare 

de  Dumnezeu  aproape  numai  se  vorbeşte  —  şi  cu  aceasta 
hrănesc  poate  în  sufletul  lor  patimi,  care-şi  au  originea  în 
aceeaş  tendinţă  fundamentală  materială  şi  atârnare  de 
lucrurile  vizibile,  din  care  derivă  mamonismul,  de  a  cărui 
condamnare  răsună  păreţii  bisericilor. 

Este  de  o  importanţă  extra-ordinară  ca  cei  ce 
se.  ocupă  de  îngrijirea  sufletelor  să-şi  dea  complect 
sama  de  aceste  efecte  însoţitoare  Şi  când  vorbeşte 
de  mamonism,  ar  trebui  ca  el  să  pătrundă  în  mod 
psihologic  cât  mai  complect  acest  viţiu  şi  nu  numai  cu 
fraze  socialiste  ca  şi  când  el  există  numai  la  cei  bogaţi 
şi  ar  începe  dela  anumite  cantităţi  de  avere.  De  ce  nu 
s’a  vorbit  aproape  nici  odată  în  literatură  radical  so¬ 
cială  despre  mamonismul  celor  săraci  (proletarilor)? 
Tocmai  pentrucă  se  priveşte  acest  fenomen  totdeauna 
foarte  superficial,  numai  din  punct  de  vedere  economic, 
şi  nu  dintr’un  punct  de  vedere  mai  adânc,  adică  din 
punctul  de  vedere  psihologicreligios.  Cultul  Iui  Mamonâ 
este  la  fel  în  toate  clasele:  milionarul  cel  mai  mare 
poate  fi  un  creştin  fără  nici  o  legătură  internă  cu  banul, 
iar  proletarul  cel  mai  sărac  poate  fi  un  rob  a  lui  Ma¬ 
monâ  de  primul  rang.1  Cine,  în  lupta  pentru  mărirea 
salariilor,  vatămă  sau  sacrifică  bunuri  mai  superioare 
—  acesta  este  deci  un  mamonist.  Să  se  intereseze  ci¬ 
neva  de  mişcarea  muncitorească  şi  să  afle  dela  condu¬ 
cătorii  experienţi,  cât  de  repede  dragostea  de  bani,  de 
«capitalism»  pune  stăpânire  pe  grupurile  de  muncitori 
fruntaşi  şi- i  înstreinează  de  solidaritate.  Cu  dreptate 
spune  un  vechiu  socialist: 

«Este  mai  uşor  să  vorbeşti  cu  un  socialist,  decât 
să  lucrezi  cu  un  socialist,  mult  mai  comod  să  nimiceşti 
capitalismul  la  o  adunare  populară  decât  să-l  smulgi 
din  propriul  piept,  adică  de  acolo,  unde  are  rădăcina 
sa  cea  mai  adâncă».2 


1  Sindicalişti  cu  experienţă  au  mărturisit  totdeauna  faţă  de  autor,  că 
la  colectele  de  bani,  cei  mai  săraci  membri  totdeauna  dau  ce!  mai  mult. 
*  Dr.  H.  Miiller,  die  Klassenkampftheorie  —  Baset.  1906. 


De  sigur  că  nu  suntem  în  totul  protivnici,  de  a 
trată  preotul  şi  în  predica  sa  fenomele  concrete  ale 
vieţii.  Dar  să  facă  aceasta,  numai  ca  să  conducă  pu¬ 
blicul  său  dela  periferie  la  centru,  ca  să  arate  cum  toc¬ 
mai  adevărata  vieaţă  însetează  după  soluţiile  creştinis¬ 
mului,  ca  să  arate  cum  în  creştinism  este  luată  în  pri¬ 
vire  întreaga  varietate  a  existenţei  omeneşti,  dar  e  re¬ 
dusă  La  chestiunile  fundamentale!  Şi  orice  fenomen 
concret  trebue  să  fie  înţeles  nu  numai  din  punct  de 
vedere  moral,  ci  mai  întâi  din  punct  de  vedere  psiho¬ 
logic,  pentruca  astfel  să  se  ajungă  la  cauzele  cele  mai 
adânci  şi  să  se  poată  reacţiona  asupra  rădăcinii  răului. 

In  loc  de  aceasta,  cât  de  schematic  este  tratat  «Ma- 
monismul»  în  atâtea  predici  de  mânie!  In  primul  loc 
aici  să  nădăjduia,  să  găsească  cel  puţin  ceva  temeinic 
cu  privire  la  psihologia  acestui  viţiu.  Pentrucă  trebue 
să  se  recunoască,  că  asemenea  psihologie  ar  fi  absolut 
indispensabilă  pentru  adevărata  pedagogie  faţă  de  raa- 
monism.  Nimic  din  toate  acestea.  Cu  privire  la  multele 
şi  variatele  motive,  pentru  care  omul  se  leagă  cu  banul, 
nici  un  cuvânt.  Auzim  numai  cuvântul  mamonism  într’o 
repetiţie  fără  sfârşit.  Este  ca  şi  când  un  pedagog  ar 
fulgeră  şi  tună  într’una  împotriva  minciunei,  în  loc  de 
a  înfăţişă  în  mod  intuitiv  şi  de  a  aduce  înaintea  ochilor 
toată  varietatea  de  motive,  pentru  care  să  minte,  pen¬ 
truca  apoi  aceste  motive  iarăşi  să  fie  urmărite  până  la 
rădăcina  lor  şi  de  a  lucra  asupra  acesteia.  Câţi  oameni 
aleargă  după  bani  nu  din  dragoste  de  bani,  ci  împinşi 
de  un  egoism  vulgar  de  plăceri,  de  setea  după  putere, 
de  o  falşă  iubire  familiară,  de  instinctul  greşit  de  pro¬ 
ducţie  (creaţie),  de  zăpăceală,  de  ambiţie,  de  amintirile 
îngrozitoare  de  luptă  şi  mizerie  din  tinereţă,  de  dorinţa 
de  a-şi  asigură  un  sfârşit  tihnit  vieţii,  de  dorinţa  de  co¬ 
moditate  pentru  cei  iubiţi,  —  în  scurt,  cu  vorba  ma¬ 
monism  nu  s’a  spus  nimic  clar:  dimpotrivă  trebue  ca 
fiecare  să-şi  dea  osteneala  să  afle  diferitele  motive  ale 
«goanei  după  bani»,  să  dea  peste  rădăcina  lor  comună 
şi  de  aici  să  înceapă  cu  opera  de  reînsănătoşare,  de 

mântuire.  Atunci  se  va  înţelege  şi  îngrijirea  sufletească 
într’adevăr  radicală,  cu  care  evanghelia  se  îndreaptă  tot¬ 
deauna  la  cauzele  cele  mai  adânci,  ale  interiorului  no¬ 
stru  şi  ale  degenerării  noastre:  fundamentala  şi  inte¬ 
rioara  operă  de  eliberare  a  lumei,  pe  care  Hristos  o 
cere  dela  noi,  nu  este  răspunsul  unui  idealist  retras  de 
lume,  nici  a  unui  vizionar  pierdut  în  nouri  —  nu,  ci  el 
-tocmai  de  aceia  împlineşte  şi  învaţă  aceâ  operă  de  eli¬ 
berare,  pentrucă  s’a  pogorât  în  iadul  cel  mai  de  jos  al 
sclăviei  noastre.  Şi  când  vrea  să  libereze  pe  om  de 
momîsm,  atunci  ştie  el  cât  de  profundă  este  înrădăci¬ 
nată  în  întreaga  noastră  natură  predispoziţia  către  ban, 
cum  chiar  impulsuri  şi  interese  în  aparenţă  inofensive 
şi  de  mare  valoare,  ba  chiar  cele  mai  bune  sentimente 
ne-ar  putea  duce  în  sclăvia  de  a  căuta  comori  ascunse, 
dacă  nu  suntem  vindecaţi  radical  de  sclavia  stupidă  a 
lucrurilor  materiale,  care  umple  chiar  iubirea  noastră  şi 
puterea  noastră  cu  teama  nimicurilor  şi  aparenţelor,  pu- 
nându  le  în  serviciul  patimilor  celor  mai  funeste  şi  în¬ 
stăpânind  în  fine  materia  asupra  lor.  Aceasta  este  tocmai 
ceeace  deosebeşte  creştinismul  în  principiu  de  orice  mo¬ 
rală  şi  politică  socială,  această  cunoştinţă  şi  luare  în 
consideraţie  a  «lumei  subterane»  adică  a  celor  mai  as¬ 
cunse  rădăcini  a  oricărei  sclavii  omeneşti,  a  ultimelor 
motive  a  tuturor  acţiunilor  noastre.  Din  profunda  cu¬ 
noaştere  a  lumei  subterane  urmează  apoi  «lumea  supra- 
pământească»,  ca  răspuns  hotărâtor  pentru  orice  sclavie 
pământească.  Câtă  diferinţă  între  această  îngrijire  sufle¬ 
tească  şi  între  acele  critici  (invective)  monotone  şi  ab¬ 
stracte  împotriva  mamonismului  şi  între  aceâ  continuă 
îndreptare  a  atenţiunii  omului  la  instituţiile  externe,  ca 
şi  când  ele  ar  purtă  vina  şi  n’ar  fi  din  contră  numai 
expresiunea  aceia  ce  suntem  noi,  o  oglindă  pentru  a  ne 
cunoaşte  pe  noi  înşine. 

(Va  urma). 


Traducere  de  I.  C.  Negolţă. 

CRONICĂ  BISERICEASCĂ-CULTURALÂ. 


Centenarul  morţii  mitropolitului  Andreiu  Şaguna. 

A  fost  înălţător  de  inimă  actul  de  pietate  săvârşit  la  săr¬ 
bătoarea  sfinţilor  Apostoli  Petru  şi  Pavel  în  amintirea  fericitului 
întru  aducere  aminte  arhiepiscopul  şt  mitropolitul  Andreiu 
Şaguna. 

La  mormântul  din  Răşinari,  unde  îşi  doarme  somnul  de 
veci  precum  şi  la  sfintele  altare  din  întreaga  provincie  mitropo¬ 
litană ,  s’au  ridicat  rugăciuni  ferbinţi  pentru  odihna  sufletului 
său,  iar  în  cuvântările  comemorative  ţinute  cu  această  ocazie, 
s’a  dat  expresiune  virtuţilor  şi  operelor  măreţe  săvârşite  de  feri¬ 
citul  Mitropolit  întru  întărirea  şi  înaintarea  bisericii  şi  poporului , 
şi  întru  promovarea  intereselor  mari  ale  scumpei  noastre  patrii. 

S’a  îmbinat  în  această  sărbătoare  tributul  de  recunoştinţă 
al  clerului  şi  al  poporului  cu  care  dator  im  fericitului  Mitropolit , 
cu  dorul  şi  cu  tendenţa  de  a  ne  inspiră  de  faptele  măreţe  ale 
bărbaţilor  de  valoare  din  trecutul  nostru. 

Suveranii  tuturor  românilor ,  MM.  LL.  Regele  şi  Regina , 
AA.  LL.  RR.  Principele  moştenitor  Carol  şi  principesa  moşte¬ 
nitoare  Elena,  Principele  Nicolae  şi  Principesa  Irina,  au  stat  în 
fruntea  celor  veniţi  să-şi  aştearnă  prinosul  de  admirare  şi  recu¬ 
noştinţă  închinat  marelui  apostol  al  unui  popor  robit  pe  vremuri 
şi  desrobit  astăzi. 

Biserica  noastră  ştie  să  preţuească,  după  adevărată  valoare, 
coborârea  Suveranilor  iubiţi  în  mijlocul  credincioşilor  ei.  Dinastia 
română  s’a  pătruns  de  sentimentele  poporului  său  atât  în  tim¬ 
puri  de  răsboiu,  cât  şi  în  timpuri  de  pace. 

Aducem  şi  de  astă  dată  cele  mai  omagiale  mulţămiri  Suve¬ 
ranilor  noştri  şi  Familiei  Regale,  pentru  marea  cinste  ce  ni  s’a 
făcut  prin  participarea  Lor  la  serbările  întru  pomenirea  Arhie¬ 
reului  Andreiu,  a  genialului  organizator  şi  luptător  pentru  pro¬ 
păşirea  şi  înflorirea  bisericii  şi  neamului  românesc. 

Membrii  guvernului  român,  înalţii  ierarhi  ai  bisericii  în 
frunte  cu  I.  P.  S.  Sa  mitropolitul  primat  Miroti  şi  mitropolitul 
Pimen,  fruntaşii  vieţii  noastre  publice  şi  militare,  înaltele  insti¬ 
tuţii  culturale  Academia  Română,  facultăţile  universităţilor,  şi 
toate  celelalte  aşezăminte  publice  din  ţară,  au  fost  reprezentate 
la  festivităţile  din  Sibiiu  şi  Răşinari,  şi  au  ridicat  splendoarea 
comemorării  prin  fiinţa  lor  de  faţă  la  actul  de  pietate  creşti¬ 
nească  a  clerului  şi  poporului  bisericii  ortodoxe  din  Ardeal. 

Aleşii  neamului  românesc  cari  s’au  întrunit  pentru  sărbă¬ 
torirea  memoriei  neuitatului  Mitropolit  Andreiu,  s’au  depărtat, 
după  terminarea  festivităţilor,  cu  impresiunea  că  au  asistat  la 

serbări  de  înfrăţire  şi  de  evlavie,  sub  scutul  luminoasei  amintiri 
a  iubitorului  de  oameni,  care  a  fost  Andreiu  Şaguna. 

Grandioasele  serbări  s’au  desfăşurat  în  modul  următor: 

începând  de  Miercuri  dimineaţa  (11  Iulie)  toate  trenurile 
au  adus  un  număr  mare  de  oaspeţi:  reprezentanţi  ai  guvernului, 
ai  -clerului  înalt  din  toate  provinciile  româneşti,  delegaţii  Aca¬ 
demiei  Române,  mai  mulţi  profesori  universitari  din  Cluj,  Bucu¬ 
reşti  şi  Cernăuţi.  Număr  frumos  de  senatori  şi  deputaţi,  apar¬ 
ţinând  tuturor  partidelor,  delegaţia  Eforiei  şcoalelor  din  Braşov 
şi  Brad,  aproape  toţi  protopopii  din  arhidieceză  şi  dieceza  Clu¬ 
jului,  un  număr  considerabil  de  preoţi  şi  credincioşi,  aşâ  că 
numărul  ceforce  au  luat  parte  la-serbări  a  trecut  mult  peste  zece  mii. 

Şedinţa  festivă 

a  seminarului  teologic  «Andreian»  şi  a  şcoalei  normale  «Andreiu 
Şaguna»  a  făcut  începutul  măreţei  prăznuiri,  în  amintirea  alor 
50  de  ani  dela  moartea  nemuritorului  mitropolit  Şaguna.  In 
presără  zilei  de  Joi,  sala  cea  mare  a  prefecturei  judeţene  eră 
tixită  de  oaspeţi,  în  frunte  cu  venerabilii  noştri  arhierei. 

Corul  seminarului  teologic,  sub  conducerea  pricepută  a 
profesorului  N.  Oancea,  care  e  numai  suflet  şi  talent,  cântă 
«E  ziua  Domnului»  de  Kreutzer  cu  mult  elan.  Apoi  cu  vorbă 
potolită,  dar  cu  siguritate  de  om  matur  îşi  rosteşte  discursul 
teologul  loan  Dinu  despre  «mitropolitul  Andreiu  Şaguna  şi 
creşterea  clerului». 

Imnul  la  centenarul  seminarului  «Andreian»  cu  textul  pă¬ 
rintelui  episcop  1.  Teculescu,  armonizat  de  prof.  de  muzică  T. 
Popovicî,  a  fost  cântat  cu  aceeaşi  preciziune  de  corul  semina¬ 
rului  teologic. 

Elevul  şcoalei  normale  Petre  Flinţiu  a  vorbit  despre  Şaguna 
şi  şcoala  românească,  cu  grai  sonor  şi  însufleţire. 

Incheerea  şedinţei  s'a  făcut  cu  frumoasa  cântare  de  maestrul 
G.  Dima:  «De  tine  se  bucură»,  cântată  cu  preciziune  şi  mă- 
estrie  de  corul  mixt  al  şcoalei  normale  sub  conducerea  dlui 
prof.  T.  Popovici. 

Cântările  şi  discursurile  au  fost  răsplătite  din  partea  pu¬ 
blicului  cu  Îndelungate  aplause.  Iar  la  sfârşitul  şedinţei  I.  P.  S. 
Sa  mitropolitul  Nicolae  a  lăudat  zelul  tineretului  dela  cele  două 
scoale  ale  lui  Şaguna,  îndemnându-1  să  se  inspire  din  duhul 
lui  în  misiunea  de  crescători  şi  păstori  ai  poporului  când  vor 
ieşi  in  vieaţă.  Apoi  întorcându-şi  privirea  spre  venerabilii  ierarhi 
veniţi  din  vechiul  regat  salută  pe  I.  P.  S.  Sa  mitropolitul  primat 
Miron,  şi  mitropolitul  Moldovei  Pimen,  pe  P.  S.  Sa  episcopul 

'Râmnicului  Vartolomei  şi  ceilalţi  episcopi  ai  noştri  şi  le  mul¬ 
ţumeşte  pentru  participare  la  această  festivitate. 

I.  P.  S.  părintele  mitropolit  primat  Miron  răspunde  ară- 
tându-şi  deplina  mulţumire  faţă  de  prestaţiunile  elevilor  celpr 
două  şcoale,  şi  îi  îndeamnă  să  stărue  vieaţa  lor  întreagă  în  cultul 
marelui  ierarh  Şaguna,  pe  care  au  ştiut  să-l  prăznuiască  aşâ  de 
frumos. 

Oaspeţii  străini,  veniţi  din  depărtări  au  putut  face  aceeaş 
constatare  dreaptă,  că  cele  două  instituţii,  seminarul  şi  şcoala 
normală,  sunt  fala  bisericii  noastre  ortodoxe  din  Ardeal. 

Sosirea  Familiei  Regale. 

Joi  dimineaţa  încă  dela  ora  7  dim.  oraşul  eră  în  plină 
fierbere.  Circulaţia  pe  străzile  principale  a  fost  interzisă  pentru 
vehiculele  particulare.  Oraşul  nostru  se  îmbrăcase  într’o  atmo¬ 
sferă  de  solemnitate.  Stindardul  naţional  flutură  pe  toate  edi¬ 
ficiile.  Vremea  frumoasă  şi  aerul  curat  al  dimineţii  dedeau  acestei 
solemnităţi  o  şi  mai  impunătoare  demnitate.  Automobilele  ofi¬ 
ciale  circulau  grăbite  în  diferite  direcţii.  Se  dădeau  ordine,  se 
împărţeau  dispoziţii. 

Cătră  ora  7  şi  jumătate  toţi  ierarhii,  autorităţile  civile  şi 
militare  în  ţinută  de  gală  se  grăbesc  spre  gară. 

Se  scoboară  din  tren  Maiestatea  Sa  Regele  Ferdinand  în 
uniformă  de  general  de  cavalerie,  M.  S.  Regina  Maria,  Prin¬ 
cipele  moştenitor  Carol  şi  soţia  sa  Principesa  Elena,  Principele 
Nicolae  şi  Principesa  Irina.  Atât  M.  Sa  Regina,  cât  şi  princi¬ 
pesele  purtau  splendide  costume  naţionale. 

Din  trenul  regal  au  mai  scoborât  dl  Mişu,  ministru!  pala¬ 
tului,  mareşalul  Anghelescu,  colonelul  Rădescu,  adjutantul  M. 
Sale  Reginei,  col.  Condeescu,  adj.  regal,  maiorul  Scheleti,  ad- 

Îutant  particular  al  Regelui.  Doamnele  de  onoare  Procopiu  şi 
}laino,  deasemenea  câţiva  dintre  generalii  superiori,  sosiţi  în 
vederea  acestei  vizite.  Pe  peronul  gării  se  aflau  Dnii  miniştri 
în  frunte  cu  dl  prim-ministru  I.  I.  C.  Brătianu.  Autorităţile  bi¬ 
sericeşti,  civile  şi  militare.  Dl  general  Mărdărescu,  ministru  de 
răsboiu,  dl  general  Lupescu  prezintă  Suveranilor  pe  ofiţerii  su¬ 
periori  din  garnizoană.  Apoi  M.  Sa  se  îndreaptă  cătră  înaltul 
cler,  cu  care  schimbă  câteva  cuvinte.  Maiestăţii  Sale  Reginei 
şi  Principeselor  s’au  oferit  din  partea  damelor  din  Sibiiu  mai 
multe  buchete  de  flori.  Maiestatea  Sa  s’a  întreţinut  câteva  mi¬ 
nute  cu  dânsele,  apoi  s’a  îndreptat  cătră  orfanii  de  răsboiu. 
Gara  e  splendid  pavoazată. 

Primarul  oraşului,  dl  Goritz,  a  prezentat  Suveranilor  tra¬ 
diţionala  pâne  şi  sare. 

Onorurile  Suveranilor  au  fost  date  de  o  companie  din> 
regimentnl  Q0  infanterie  cu  muzică  şi  drapel.  Muzica  intonează 
un  intermezo  şt  Imnul  regal;  apoi  Familia  Regală  a  luat  loc 
în  automobile  pentru  a  se  duce  pe  Câmpul  de  exerciţii  din 
faţa  căzărmii  de  cavalerie,  unde  şcoala  de  cavalerie  a  aranjat 
o  frumoasă  serbare  în  onoarea  Suveranilor. 

Pe  tot  parcursul  dela  gară  până  pe  câmpul  de  exerciţii 
Suveranii  şi  Principii  au  fost  obiectul  unor  însufleţite  şi  sincere 
ovaţiuni  din  partea  populaţiunii. 

Automobilele  regale  erau  precedate  de  prefectul  poliţiei 
Filotti  şi  un  detaşament  de  lăncieri,  iar  în  urmă  închise  de  alt 
detaşament,  în  urma  căruia  s’au  înşirat  un  lung  convoiu  de  au¬ 
tomobile  şi  trăsuri,  aducând  la  serbare  pe  membrii  guvernului., 
autorităţile  civile  şi  militare  şi  o  mare  mulţime  de  ofiţeri  supe¬ 
riori,  intre  cari  se  aflau  domnii  general  Sinescu,  inspectorul 
general  al  armatei,  generalul  Petala,  comand,  corp.  VI,  general 
Olteanu  etc. 

La  ora  10  şi  jumătate  Suveranii  au  pornit  spre  Răşinari 
în  uralele  soldaţilor  şi  ale  publicului.  In  urma  automobilelor 
regale  s’au  înşirat  un  lung  convoi  de  automobile  şi  trăsuri,  cart 
au  însoţit  Familia  Regală  in  pelerinajul  ei  la  mormântul  Ma¬ 
relui  Andreiu. 

Pelerinajul  la  Răşinari. 

La  ora  8  dim.  sute  de  căruţe,  trăsuri  şi  automolile  se  în¬ 
dreaptă  în  şir  spre  Răşinar,  fruntaşa  noastră  comună  dela  poalele 
Carpaţilor.  , 

Iau  parte  la  pelerinaj  câteva  mii  de  persoane,  în  marea 
majoritate  preoţi  şi  ţărani  veniţi  din  toate  colţurile  României- 
Mari  să  aducă  prinosul  lor  de  cucernicie  memoriei  aceluia  ce 
a  păstorit  cu  glorie  biserica  noastră  ortodoxă.  Comuna  Răşinari 
a  îmbrăcat  haine  de  sărbătoare  pentru  primirea  fruntaşilor  oaspeţi*. 

Drumurile  sunt  frumos  pavoazate  cu  drapele  tricolore  şi 
împodobite  cu  brădet.  La  ferestrele  caselor  sunt  atârnate  ţesături 
şi  scoarţe  naţionale  artistic  lucrate,  iar  intrarea  în  sat  şi  în  bi¬ 
serică  străjuită  cu  patru  arcuri  de  triumf  pe  care  se  poate  ceti 
următoarele  inscripţii: 

l.  Bine  aţi  venit! 

II.  Trăiască  Dinastia  română  1 

III.  Credinţă:  Uniţi  în  cuget  şi  în  simţiri! 

IV.  Bine  sunt  cuvântaţi  ceice  vin  în  numele  Domnului!: 

Dela  gara  ierarhii  au  plecat  direct  spre  Răşinari,  unde 

clerul  şi  poporul  în  număr  mare  ii  aşteptă. 

In  apropierea  bisericii  au  fost  întâmpinaţi  de  preoţimea 
din  Răşinari  în  ornate  şi  întreg  poporul. 

Ierarhii  au  fost  întâmpinaţi  de  preoţimea  din  Răşinari, 'cu 
crucea  şi  evanghelia,  şi  au  fost  salutaţi  de  parohul  Maniu  Lungur 

asigurând  pe  Inaţii  ierarhi,  că  poporul  din  Ardeal  păstrează  cu 
evlavie  memoria  Marelui  arhiereu  Andreiu,  care  se  odihneşte 
în  mijlocul  acestei  comune. 

A  răspuns  I.  P.  S.  Sa  Mitropolitul  Moldovei  Pimen  ac¬ 
centuând,  că  a  venit  pătruns  de  cele  mai  profunde  sentimente 
la  Sibiiu  şi  Răşinari  spre  a  se  plecă  înaintea  mormântului  Ma¬ 
relui  mitropolit  Şaguna,  care  a  fost  arhiereul  neamului  întreg. 

«Voi  duce  cu  mine  în  Moldova  marelui  Ştefan  cele  mai 
frumoase  amintiri  de  serbarea  unde,  la  mormântul  Jui  Şaguna 
am  învăţat  să  ne  facem  datoria  câtrâ  biserică  şi  tară». 

Toţi  ierarhii  au  celebrat  apoi  sf.  Liturghie  în  biserica  cea 
mare.  A  cântat  corul  catedralei  condus  de  T.  Popovici. 

Sosirea  Familiei  Regale  la  Răşinari. 

La  ora  11  îşi  face  apariţia  în  comună  familia  Regală  ex- 
cortată  de  un  excadron  de  călăraşi.  Uralele  şi  aclamaţiile  po¬ 
porului-  nu  mai  încetează  in  timp  ce  corul  şcoalelor  intonează 
«Imnul  Regal».  Pe  rând  descind  din  automobile  fiind  întâmpinaţi 
de  cler  şi  reprezentanţii  autorităţilor:  MM.  Lor  Regele  şi  Regina, 
AA.  Lor  Regale  Principele  moştenitor  Carol,  Principesa  Elena, 
Principele  Nicolae  şi  Principesa  Irina,  precum  şi  toţi  membrii 
guvernului. 

La  sosirea  Majestătilor  Lor  în  faţa  mausoleului,  sunt  în¬ 
tâmpinaţi  de  ierarhi  în  ornate,  şi  îndată  se  începe  oficierea 
parastasului. 

Majestătile  Lor  şi  membrii  guvernului  au  luat  loc  în  o 
lojă  anume  pregătită  în  partea  stângă.  La  dorinţa  Majertăţii  Sale 
Regelui  au  fost  chemaţi  în  lojă  şi  foştii  miniştri:  Dr.  [uliu  Maniu, 
Octavian  Goga,  Dr.  A.  Vaida,  Dr.  St.  C.  Pop,  V.  Goldiş,  Dr.  P. 
Groza  şi  M.  Popovici. 

Parastasul. 

îndată  după  sosirea  M.  Lor,  a  guvernului  şi  a  ofiţerilor 
superiori,  toţi  ierarhii  au  celebrat  parastas  înaintea  mausoleului. 

Vorbirea  I.  P.  Sf.  mitropolit  Nicolae. 

După  parastas  s'au  ţinut  vorbirile.  Mai  întâi  a  vorbit  1.  P. 
S.  Sa  mitropolitul  nostru  Nicolae,  care  a  ţinut  următorul  discurs: 

Sire! 

Mărită  Doamnă! 

I.  P.  Sf,  şi  P.  Sf  Voastre! 

Iubit  cler  şi  iubit  popor! 

Lângă  acest  mormânt,  aşezat  în  preajma  munţilor  noştri 
scutitori  ai  vieţii  strămoşilor  în  timpuri  grele,  am  venit  să  facem 
pomenirea  cu  laudă  a  marelui  mitropolit  Andreiu  Şaguna,  pă- 

storul  bisericii  noastre  ocrotitoare  a  sufletului  neamului  în  toată 
vremea, 

P  Fost-a  el  om  trimis  deia  Dumnezeu,  ca  să  vestească  voia 
cea  de  sus  în  auzul  poporului  şi  să  arete  acestuia  cărările  izbăvirii. 
Noi  prăznuim  astăzi,  deodată  cu  mărimea  sufletească  a  omului 
şi  a  gândurilor  lui,  toate  faptele  pe  care  printr'o  înţelepciune 
de  patriarh  şi  printr’o  energie  morală  de  apostol  le-a  ştiut  smulge, 
ca  tot  atâtea  biruinţe  ale  bisericii  şi  poporului  nostru,  din  mij¬ 
locul  unor  maştere  şi  apăsătoare  împrejurări. 

Intre  căsuţele  acestui  sat  se  găseşte  una,  întru  nimic  deose- 
bindu-se  de  celelalte  dimprejurul  său,  care  adăpostise  pe  ierarhii 
modestei  noastre  «istorii  de  sate  şi  preoţi>  dela  sfârşitul  veacului 
al  18-lea.  Ea  stă  şi  astăzi  ca  un  semn  văzut  al  umilinţei  în  care 
eră  ţinută  biserica  şi  neamul  nostru  atunci.  Vechea  noastră  mi¬ 
tropolie  din  Alba-lulia  unităţii  noastre  de  credinţă  şi  neam  — 
acest  luminos  simbol  al  aspiraţiilor  unui  întreg  popor  împrăştiat 
sub  stăpâniri  străine  —  fusese  desfiinţată,  iar  credincioşii  ei, 
rămaşi  în  întunerecul  unei  robii  politice  apăsătoare,  gemeau 
sub  povara  zilelor.  Şi  dacă  la  începutul  veacului  al  19-lea  scaunul 
vlădicesc  a  fost  mutat  din  Răşinari  la  Sibiiu,  primind  episcop  de 
sânge  românesc,  aceasta  n’a  însemnat  decât  o  schimbare  de  loc, 
condiţiile  umilinţei  rămânând  şi  pe  mai  departe  la  fel  de  grele. 

In  această  stare  a  găsit  Şaguna  biserica  ortodoxă  şi  po¬ 
porul  românesc  în  ziua  sosirii  sale  în  Ardeal. 

Dar  ea  nu  l-a  descurajat.  Dimpotrivă  fiind  omul  —  pe 
cum  însuşi  ne  mărturiseşte  —  căruia  «cea  mai  mare  bucurie 
i-a  fost  a  învinge  piedecile»,  şi-a  precizat  limpede  ţintele,  şi-a 
dat  credinţei  sale  probleme  mari  de  rezolvit  şi  cu  energia  ti¬ 
nereţii  a  purces  la  fapte. 

Frământările  anilor  de  revoluţie  1848  şi  49  cu  prefacerile 
lor  politice  şi  sociale,  I  au  ridicat  la  rolul  de  conducător  al 
neamului,  la  care-1  predestinară  nu  numai  înalta  sa  demnitate 
ierarhică,  ci  cu  deosebire  însuşirile  mari  şi  îndeobşte  recunoscute 
ale  personalităţii  sale  covârşitoare.  Ca  toate  naturile  profund 
morale  şi  cari  nu  pot  tolera  nedreptarea,  Şaguna  a  rămas  în  tot 
decursul  vieţii  sale  luptătorul  neînduplecat  pentru  libertatea  nea¬ 
mului,  exponentul  consacrat  al  conştiinţii  naţionale  trezite  şi  al 
legitimelor  ei  aspiraţiuni. 

Dar  pe  mitropolitul  Şaguna,  In  multilaterala  sa  activitate 
nu-1  putem  concepe  decât  ca  ceeace  a  fost  el  mai  presus  de 
orice:  marele  preot  al  bisericii  sale.  In  conştiinţa  acestei  misiuni 
divine,  care  formează  centrul  personalităţii  sale,  şi-a  găsit  mo¬ 
tivele  şi  resursele  morale  pentru  făptuirile  măreţe  cari  îl  aşează 
în  şirul  dintâi  al  bărbaţilor  creatori  ai  neamului  şi  cari  i-au 
asigurat  o  pagină  glorioasă  în  istoria  acestuia. 

El  este  pontificele  constructor  de  altar.  Ca  să  nu  peardă 
nimic  din  truda  înaintaşilor,  a  adunat  cu  evlavie  petricelele  în¬ 
chegate  din  munca  şi  suferinţele  lor,  şi  clădind  pe  tradiţia  vie 
păstrată  îti  sufletul  obştei  credincioase,  şi-a  pus  ca  ţintă  prin¬ 
cipală  a  activităţii  reînvierea  vechei  mitropolit  a  Ardealului. 
Când  după  neobosite  lupte  şi  jertfe  opera  s’a  înfiinţat  în  toată 
frumuseţea  ei,  ea  purtă  timbrul  personalităţii  creatorului.  Lup¬ 
tătorul  pentru  libertate  a  ştiut  să  smulgă  puterii  de  stat  duşmă¬ 
noase  recunoaşterea  unei  largi  autonomii  bisericeşti,  pe  care, 
prin  organizaţia  dinlăuntru  ce  a  dat-o  bisericii  după  sistemui 
reprezentativ,  a  încredinţat-o  celor  două  elemente  componente 
ale  ei,  clerului  şi  poporului.  Astfel  împreunând  într’o  fericită 
sinteză  graţia  de  sus  cu  voinţa  poporului,  principiul  autorităţii 
morale  şi  ieratice  cu  concepţia  unei  genuine  democraţii  creştine, 
a  creat  într’adevăr  dela  vlădică  până  la  opincă  o  puternică 
conştiinţă  a  răspunderii  pentru  sfinţenia  altarului  strămoşesc  şi 
a  comorilor  sufleteşti  ce  Se  adăposteşte  el.  Această  constituţie 
bisericească  depusă  în  Statutul  organic  al  nostru,  a  avut  darul 
să  trezească  energiile  clerului  şi  ale  poporului  şi  să  ie  anga¬ 
jeze  la  o  constructivă  muncă  comună  şi  solidară.  Ea  este  cu 
mult  mai  mult  o  operă  dintr’o  bucată,  ca  şi  caracterul  genia¬ 
lului  conslructor,  decât  ca  să  aibă  dreptate  ceice  voiesc  să  o 
prezinte  drept  rezultat  al  combinaţiilor  oportuniste  ale  celor 
ce  au  contribuit  şi  dânşii  cu  amănunte  preţioase  Ia  legiferarea  ei. 

Cadrele  largi  ale  organizaţiunii  bisericeşti,  nemuritorul 
mitropolit  s’a  silit  să  le  umple  printr’un  corăspunzător  cuprins 
de  vieaţă  religioasă,  morală  şi  culturală.  Dându-şi  seamă  că 
aceasta  nu  poate  să  urmeze  decât  prin  coborârea  în  realitatea 
vieţii  a  principiilor  evangheliei  prin  propaganda  pricepută  şi 
prin  entuziasmul  apostolatului,  el  şi-a  îndreptat  părinteasca  sa 
purtare  de  grije  cătră  cler,  pentru  a  cărui  educaţie  a  organizat 
din  ce  în  ce  mai  sistematic  seminarul  teologic  şi  a  publicat  un 
număr  considerabil  de  lucrări  bisericeşti,  prin  care  i-a  înălţat 
conştiinţa  misiunii  şi  i  a  întărit  ortodoxia.  Din  jertfele  credin¬ 
cioşilor  a  înfiinţat  sute  de  şcoli  confesionale  pentru  luminarea 
poporului  şi  pentru  creşterea  lui  în  spirit  religios.  Ca  organ 
de  cultivare  a  mult  prigonitei  noastre  limbi  şi  de  răspândire  a 
culturii  naţionale  a  creat  «Asociaţiunea  pentru  literatura  română 
şi  cultura  poporului  român»,  care  de  atunci  şi  până  astăzi  a  fost  o 
vatră  de  lumină  răspânditoare  de  raze  binefăcătoare  până  în 
cele  mai  îndepărtate  unghiuri  ale  românilor  de  dincoace  de 
Carpaţi.  Acestor  creaţiuni  de  ordin  sufletesc  le-a  dat  un  con¬ 
siderabil  sprijin  material  din  propriile  sale  mijloace,  din  daniile 
poporului  şi  printr’o  bună  chivernisire. 

Prin  opera  sa  uriaşă,  marele  păstor  a  ridicat  moralul  na- 
ţiunei,  i-a  întărit  încrederea  in  puterea  proprie  şi  i-a  arătat 

culmi  ce  erau  să  fie  atinse  în  viitor.  Fără  îndoială  şi  rodnica 
lui  muncă  e  împletită  în  temeliile  statului  nostru  întregit  prin 
sacrificiile  şi  sub  înţeleaptă  conducere  a  gloriosului  nostru 
Mare  Rege  al  tuturor  Românilor  Ferdinand  1. 

Celce  a  întărit  vieaţa  neamului  întFo  parte  a  servit  în¬ 
tregul.  De  aceea  şi  neuitatul  nostru  mitropolit  Andreiu  Şaguna 
este  astăzi  bărbatul  binemeritat  al  neamului  întreg.  Moştenirea 
lui,  contopindu-o  cu  jertfele  tuturora,  vom  păstrâ-o  spre  prea¬ 
mărirea  lui  Dumnezeu,  spre  înălţarea  ţării  şi  spre  razimul  glo¬ 
riosului  ei  Tron.  In  clipa  aceasta,  când  îi  aducem  prinosul 
veneraţiei  şi  recunoştinţei  ce-i  vom  păstră  o  din  neam  în  neam, 
înălţăm  ruga  noastră  cătră  cer  şi  zicem:  Dumnezeu  să-l  odih¬ 
nească  cu  drepţii ! 

Vorbirea  I.  P.  Sf.  Mitropolit  primat  Miron. 

In  vieaţa  unui  individ  simţurile  sănătoase  caută  să  supli¬ 
nească  unul  din  cele  5  simţuri,  care  lipseşte.  Aşa  de  exemplu, 
un  orb  este  mult  ajutat  în  întunecimea  sa  de  simţul  auzului  şi 
al  pipăitului. 

Aşâ  şi  în  vieaţa  poporului  român,  până  bine  de  curând 
atât  de  împărţit  în  atâtea  ţări  străine,  Pronia  cerească  a  îndrumat 
astfel  geniul  neamului,  că  partea  sănătoasă  a  dat  sprijin  pu¬ 
ternic  părţii  oropsite.  Negru  Vodă  dela  Făgăraş  şi  Dragoş 
Vodă  dela  Maramurăş  au  întărit  prin  descălecarea  lor  ţinutul 
ţărişoarei  româneşti  şi  a  Moldovei. 

Moldova  a  alimentat  prin  vlădicii  trimişi  la  episcopia  Va¬ 
dului,  înfiinţată  în  nordul  Ardealului  de  Ştefan  cel  Mare,  duhul 
credinţei  şi  al  înfrăţirii  româneşti.  Acelaş  lucru  l-a  făcut  Mihai 
în  centrul  Ardealului. 

Ardealul  a  trimis  la  Bucureşti  pe  Oheorghe  Lazăr,  ca  să 
risipească  eclipsa  culturii  greceşti,  ce  ne  cuprinsese,  la  Basa¬ 
rabia  pe  Mitropolitul  Gavriil  Bănulescu,  iar  mai  târziu  la  Bu¬ 
covina  pe  Aron  Pumnul,  iar  Basarabia  ne-a  dat  atâţia  bărbaţi, 
în  frunte  cu  Hajdău  şi  mai  târziu  generali  viteji  şi  vestiţi.  Chiar 
şi  din  vânjoasa  ramură  a  românismului,  dela  macedoneni,  încă 
trimite  Dumnezeu  Ardealului  pe  mitropolitul  Andreiu  Şaguna, 
în  un  timp  când  românii  de  aici,  afară  de  puţine  oaze,  zăceau 
în  cea  mai  neagră  mizerie  şi  sufletească  şi  materială.  Munca 
lui  Şaguna,  deşi  multilaterală,  a  fost  deopotrivă  atât  de  cople¬ 
şitoare  pe  terenul  bisericesc,  cultural  şi  politic,  încât  persona¬ 
litatea  lui  de  proroc  prevăzător,  cu  minte  luminată,  cu  voinţa 
tare,  cu  iscusinţe  îri  conducere,  se  ridică  deasupra  tuturor  frun¬ 
taşilor  noştri  din  Ardeal  la  o  astfel  de  Înălţime,  dela  care,  ajutat 
de  sigur  de  împrejurări  şi  mai  ales  de  conflictul  dintre  maghiari 

şi  dinastie,  croieşte  căi  de  mântuire  şi  pune  temelii  pentru  re¬ 
naşterea  poporului  românesc  din  Ardeal. 

îndeosebi  organizaţia  bisericii  sale,  atât  de  consecuente 
evoluţiei  sale  din  cursul  timpului  şi  împrejurărilor  de  existenţă 
a  credincioşilor  săi,  i-a  asigurat  vecinica  pomenire  şi  o  strălu¬ 
cită  pagină  în  istoria  neamului  său,  şi  i-a  câştigat  şi  admiraţia 
creştinilor  de  pretutindenea. 

Principiile  probate  ale  acestei  organizaţii  vor  sta  în  linia- 
mente  generale  şi  Ia  baza  unificării  organizării  bisericii  orto¬ 
doxe  din  România  întregită.  Dacă  Maiestatea  Voastră  aţi  găsit 
la  desrobirea  noastră  pe  ardeleni  aşa,  cum  îi  ştiţi,  este  în  cea 
mai  mare  parte  opera  lui  Şaguna  şi  a  urmaşilor  săi. 

Deci  cu  adâncă  recunoştinţă  se  închină  şi  biserica  din 
vechiul  regat,  din  Basarabia  şi  Bucovina  memoriei  Marelui 
Andreiu,  cerând  deia  Cel  de  sus  pentru  trupul  lui  odihnă,  iar 
sufletul  lui  trăeşte  şi  va  trăi  în  munca  şi  operile  urmaşilor  săi, 
acum  şi  pururea  şi  în  vecii  vecilor.  Amin. 

Discursul  dlui  prim-minlstru  I.  1.  C.  Brătianu. 

Regele  şi  poporul  într’o  simţire,  azi  ca  totdeauna  s'au 
strâns  laolaltă  să  sărbătorească  amintirea  bărbatului,  care  Înaintea 
istoriei  naţionale  infăţişază  vieaţa  şi  truda  unei  întregi  genera- 
ţiuni  a  rornânimei  din  Ardeal  şi  din  ţinuturile  pe  atunci  osân¬ 
dite  sub  coroana  Ungariei.  Ca  să  aducem  prinos  de  recuno¬ 
ştinţă  acelei  generaţii,  ne  închinăm  la  acest  mormânt,  fiindcă 
Şaguna  a  fost  părtaş  al  durerilor  şi  al  aspiraţiilor  ei.  Mai  rodnic 
ca  alţii,  a  ştiut  s’o  slujească  şi  s’o  cărmuească.  Intr’insui,  în 
însuşirile  sale  de  pricepere  şi  voinţă,  in  sufletul  său  bărbătesc 
şi  în  mintea  sa  limpede  şi-a  aflat  fiinţa  mai  desăvârşită  puterea 
de  realizare  a  generaţiunei  sale.  In  luptele  ei  pentru  asigurarea 
condiţiunilor  de  vieaţă  şi  de  propăşire  naţională  în  mijlocul 
vitregelor  împrejurări  ale  vremei,  sufletul  său  nu-şi  risipeâ 
puterile  în  văpaia  sterile  a  urei  şi  patimilor  mari.  Şaguna  eră 
din  acei  cari  clădesc  chiar  în  vremile  cele  mai  neprielnice. 
Vieaţa  lui  învederează,  că  dacă  într’adevăr  stă  bietul  om  sub 
cârma  vremurilor,  precum  rosteşte  bătrânul  cronicar,  totuşi  sub 
această  cârmă  fiecare  om  după  cum  I-a  înzestrat  Dumnezeu, 
aşâ  îşi  rodeşte  vieaţa  şi  îşi  lasă  urma  pe  pământ.  Tocmai  la 
vremuri  de  cumpănă,  când  povara  nevoiei  răzbeşte  pe  cei  slabi 
şi  rătăceşte  pe  cei  nestatornici,  atunci  se  arată  mai  luminoasă 
şi  mai  precumpănitoare  vrednicia  oamenilor  superiori.  In  ase¬ 
menea  împrejurări  grele  în  curs  de  un  sfert  de  veac  Şaguna 
şi-a  închinat  mintea  şi  inima  neamului  şi  bisericii  româneşti, 
dând  cea  mai  strălucită  adeverire  neclintitei  legături  care  uneşte 

poporul  nostru  de  legea  strămoşească.  In  acele  începuturi  ale 
organizării  româneşti  în  Ardeal,  ca  în  faza  primitivă  a  oricărei 
vieţi  organice,  funcţiunile  nu  puteau  află  deodată  complexul 
instituţiunilor  necesare  multiplelor  nevoi  ale  societăţii.  Biserica, 
altar  neclătinat  ai  credinţei  rămăsese  sub  urgia  vremurilor,  sin¬ 
gurul  adăpost  care  puteâ  reîncepe  întreaga  operă  de  reclădire 
naţională  în  fruntea  ei  aşezase  pe  bărbatul  cel  mai  destoinic, 
pentru  înfăptuirea  acestei  reclădiri.  Şaguna,  împreună  cu  demnii 
săi  tovarăşi  de  luptă  naţională  adăposti  astfel  în  jurul  şi  chiar 
în  sânul  bisericii  începuturile  nouei  vieţi  româneşti.  El  alcătui 
într’acest  chip  nu  numai  aşezământul  bisericesc  ardelean,  cu 
temeiurile  lui  sănătoase,  ale  căror  principii  generale  sunt  de 
însuşit  azi  de  cătră  toată  biserica  noastră  în  organica  şi  uni¬ 
forma  ei  întocmire,  dar  îndrumă  totodată  şi  întreaga  vieaţă 
politică  culturală  şi  economică  a  celor  pe  cari  tot  mai  înver¬ 
şunat  îi  ameninţau  vrăjmaşele  încercări  de  desnaţionalizare,  şi 
dete,  prin  aceasta  chiar,  sfintei  noastre  biserici  nouă  drepturi  la 
recunoştinţa  şi  dragostea  neamului. 

Spirit  politic  şf  de  autoritate,  marele  mitropolit  ştia  că  pro¬ 
păşirea  socială  şi  naţională  se  poate  întocmi  numai  pe  tărâm 
de  ordine  şi  potrivit  împrejurărilor  şi  mijloacelor.  întreg  la 
simţire,  la  cuget  şi  faptă,  inima  lui  Împărtăşea  dorurile  neamului, 
mintea  lui  despică  limpede  nevoile  obşteşti  pe  care  munca  lui 
le  indeplineâ  destoinic  şi  hotărât,  neslăbit  de  hulă  şi  de  pismă 
El  nu  căută  dragostea  mulţimii  prin  linguşirea  slăbiciunilor  ei 
ci  ii  arătă  dragostea  lui,  prin  neodihnita  şi  stăpânitoarea  grijă  a 
binelui  obştesc,  socotind  că,  pentru  servitorul  cinstit  al  popo¬ 
rului,  răsplata  vieţii  nu  se  cuvine  să  fie  aşteptată  înainte  de 
săvârşire.  «Numai  când  vă  veţi  întoarce  dela  mormântul  meu, 
veţi  cunoaşte  pe  cine  aţi  pierdut»,  zicea  el,  ca  răspuns  celor  cari 
se  împotriveau  şi-l  defăimau.  Amintind  aceste  cuvinte  a  sunat 
acum  ceasul  să  ne  îndreptăm  cătră  acest  mormânt. 

Mare  într’adevăr  şi  adânc  trebue  să  fie  mulţămita  noastră 
cătră  pomeniţii  bărbaţi  mari  ai  poporului,  cari  în  vremi  grele 
cu  puteri  atât  de  smerite,  au  făcut  lucruri  atât  de  măreţe. 

înaltă  trebue  să  fi  fost  cugetarea  lor  şi  adâncă,  iar  mintea 
fierbinte  ca  şi  credinţa,  adevărată  a  fost  iubirea  lor  cătră  Dum¬ 
nezeu  şi  naţiune. 

Mare  în  adevăr,  adâncă  şi  veşnică  trebue  să  fie  mulţumirea 
noastră  pentru  Şaguna,  căci  scump  este  odorul  pe  care  el  ni 
l-a  dăruit  nouă.  Dar,  sărbătorindu-I  pe  el,  nu  cinstim  numai 
munca  nici  singuratica  clădire  a  unei  generaţiuni  sau  părţi 
a  României. 

Am  fi  necredincioşi  înaltului  ţel  căruia  el  s’a  consacrat, 
■dacă  am  simţi  altfel  şi  dacă  am  deosebi  în  inimile  noastre 
ceeace  ei  ni-au  lăsat  fie  chiar  despărţiţi. 

În  munca  şi  clădirea  lor  slăvim  cu  pietate  un  semn  strâns 
de  legătură  Intre  ele,  legătură  din  care  se  alcătue  în  cursul 
vremurilor,  întregul  glorios  edificiu  t  România  Mare». 

De  aceea  azi,  când  după  atâtea  veacuri  de  trude,  a  vrut 
Domnul  ca  Regele,  în  fruntea  poporului  să  Incunune  prin 
unitatea  neamului  opera  tuturor  cari  s’au  jertfit  acestei  idei,  ne 
închinăm  cu  evlavie  în  jurul  acestui  scump  şi  slăvit  mormânt, 
adunaţi  de  prinosul  recunoştinţei  noastre. 

Dar  lui  Şaguna,  ca  tuturor  celor  cari  şi-au  închinat  vieaţa 
neamului,  —  apârărei  şi  propâşirei  lui,  —  adevăratul,  stator¬ 
nicul,  nepreţuitul  prinos  de  datorie  este  întărirea  şi  sporirea 
moştenirei  naţionale  ce  ni-au  lăsat. 

Amintirea  lor  să  ne  înălţe  sufletul,  să  ne  încordeze  pu¬ 
terile  întru  îndeplinirea  acestei  stăpânitoare  datorii  ce  ne  este 
arătată  de  pilda  lor  şi  ne  este  impusă  de  sfânta  lor  moştenire.. 

Discursul  dfui  O.  Ooga. 

Mormintele  sunt,  pe  seama  morţilor,  lăcaşuri  de  odihnă; 
pe  seama  viilor,  urne  evocatoare;  posteritatea  se  opreşte  la  pragul 
lor  ca  să  smulgă  din  tainele  vieţii  ce  a  fost,  să  descifreze  im¬ 
pulsul  unei  energii  sau  să  culeagă  un  învăţământ  pentru  ziua 
de  mâine. 

Deasupra  fiecărei  cruci  din  ţintirime  planează  o  poveste 
din  trecut,  care  luminează  în  vecinicie.  Sunt  cruci  cu  poveşti, 
unele  ca  para  galbenă  a  unui  opaiţ  în  amurg:  sunt  crucile  mul- 
imii  anonime  revenite  Ia  sânul  ţărânei  primitoare.  Sunt  cruci 
nsă  al  căror  înţeles  străluceşte  departe  ca  un  stâlp  de  foc  că- 
ător  în  noapte:  sunt  crucile  risipitorilor  de  suflet  ce  au  ocrotit 
o  idee  şi  au  lăsat-o  moştenire  spre  binele  altora.  A  te  apropia 
de  ele  înseamnă  a  face  să  reînvie,  sub  ochii  tăi,  unele  din  for¬ 
ţele  creatoare,  care  au  adus  societatea,  în  eterna  ei  primenire, 
mai  înainte  cu  un  pas. 

Pentru  noi  toţi,  mausoleul  mitropolitului  Şaguna  este  un 
asemenea  prilej  de  împrospătare  a  amintirii  unei  rare  energii 
rodnice,  cheltuite  de  deantregul  în  slujba  neamului.  Este  poate 
cel  mai  evocator  moment  al  românismului  din  Ardeal  de  o 
sută  de  ani  încoace,  fiindcă  sub  lespedea  ei  doarme  omul  care 
a  realizat  cele  mai  mari  binefaceri  pe  seama  acestui  colţ  de 
pământ.  De  aceea,  astăzi,  la  cincizeci  de  ani  de  când  s’a  închis 
în  criptă  marele  arhiereu  întreaga  conştiinţă  naţională,  într’un 
avânt  de  pioasă  reculegere,  călătoreşte  sub  brazii  dela  Răşinari, 
dându-şi  seama  că  dela  groapa  lui  Şaguna,  ca  de  pe  o  culme 
de  înaltă  retrospecţiune  istorică,  vede  desfăşurându-se  unul  din 
cele  mai  luminoase  capitole  din  însăşi  existenţa  noastră. 

Veacul  al  19-!ea,  perioada  procreaţiei  României  moderne, 
a  scos  pe  arenă  o  pleiadă  admirabilă  de  personalităţi. 

Principiul  naţional,  aruncat  in  laboratorul  istoriei  univer¬ 
sale  de  marea  revoluţie  franceză,  a  inaugurat  epoca  redeştep¬ 
tării  şi  la  noi  ca  şi  în  alte  părţi. 

Ca  după  un  lung  somn  letargic,  în  care  s’a  acumulat  o 
sevă  milenară,  puterile  latente  au  isbucnit  de  amândouă  laturile 
Carpaţilor  şi  poporul  nostru,  revenit  la  vieaţă,  a  fost  sguduît 
din  toropeala  lui  de  egală  intensitate  sub  stăpânirile  politice  de 
atunci. 

Un  fluid  misterios  s’a  comunicat,  par'că,  în  tot  organismul 
lui  şi  l-a  pus  în  mişcare. 

Lozincile  vremii  au  găsit  deodată  răsunet  în  oropsitele 
principate  dunărene  şi  în  Ardealul  chinuit  de  apăsarea  iobăgiei. 

Un  suflu  romantic,  graba  febrilă  de  vieaţă,  un  val  impetuos 
de  porniri  generoase  au  pus  stăpânire  pe  conştiinţa  obştească 
ca  în  ajunul  marilor  primeniri. 

Dincoace  şi  dincolo  de  munţi,  setea  de  lumină  şi  de  drep¬ 
tate  a  început  să  agite  într’un  fel  neobişnuit  rândurile  mulţimii 
şi,  ca  prin  minune,  din  adormirea  unui  mediu  primitiv  patriarhal 
a  crescut  într’o  dată  o  generaţie  de  intelectuali  frământaţi  de 
problemele  veacului,  militanţi  îndrăzneţi  şi  gata  de  ultimul  sa¬ 
crificiu  pentru  izbânda  visului  lor. 

E  generaţia  ideologilor  dela  1848,  cum  s’a  obişnuit  să-i 
numească  posteritatea,  cei  cari  în  Muntenia  şi  Moldova  au  făurit 
unirea  şi  independenţa  ţării,  paralel  cu  mănunchiul  care  a  în¬ 
drumat  destinele  neamului  aici  în  Ardeal,  după  prăbuşirea  feu¬ 
dalităţii. 

Românii  de  sub  Habsburgi  s’au  găsit,  în  faţa  evenimen¬ 
telor  epocale  dela  jumătatea  veacului  trecut,  orfani  de  o  clasă 
conducătoare.  Un  popor  de  ţărani  clăcaşi,  călăuzit  de  preoţii 
lui  era  Ardealul  nostru  dela  1848.  Singure  şcolile  din  Blaj  lu¬ 
minau  pe  acest  fond  de  tristă  părăsire  ca  o  candelă  în  întunerec. 
S’a  făcut  o  încordare  supremă  şi  o  vastă  eflorescenţâ  de  oa¬ 
meni  a  răsărit  pentru  toate  nevoile. 

In  pragul  revoluţiei,  preoţimea  a  unit  crucea  cu  spada. 
S’au  ivit  clericii  in  fruntea  legiunilor  de  lăncieri;  tineri  avocaţi 
au  devenit  comandanţi  de  armată,  în  vreme  ce  profesorii  de 
teologie  s'au  improvizat  în  conducătorii  doctrinei  noastre  poli¬ 
tice,  Totul  s’a  pus  în  mişcare.  Toate  rezervele  s’au  înşiruit  pe 
câmpul  de  bătaie  în  marele  examen  al  neamului. 

Această  revărsare  de  energii  însă  trebuia  ordonată  şi  va¬ 
lorizată  cu  un  obiectiv  politic  bine  determinat.  Se  cereâ,  deci 
o  operă  de  chibzuinţă,  se  cereâ  spiritul  creator  şi  intuiţia  de 
genii  care  stăpâneşte  vâltoarea  tulbure;  se  cereâ  omul  excep- 

ţional.  Rolul  acesta  l-a  avut  Andreiu  Şaguna,  descendentul  Pin- 
dului,  trimis  de  soartă  ca  un  ajutor  venit  de  sus  în  tabăra  ar¬ 
delenilor.  Tânărul  vicar  din  preajma  învălmăşelii  generale  s'a: 
aşezat  dela  început  în  această  largă  perspectivă  istorică,  a  ajuns 
repede  un  centru  al  mişcării  şi  mâna  lui  viguroasă  a  prins  cu 
putere  toate  iţele. 

înţelegând  din  primele  momente  că  milioanele  de  ţărani 
români  sunt  predestinaţi  unei  conduceri  teoretice,  el  a  făcut  din 
cârja  lui  vlădicească  un  sceptru  de  îndrumare  politică. 

Deosebitele  sale  însuşiri  îl  impuneau  In  fruntea  trebilor. 
Om  de  tact  şi  fin  diplomat;  spirit  cizelat  de  cultură  şi  perfect 
echilibrat;  pregătit,  deopotrivă  pentru  speculaţiunile  abstracte  ca 
şi  pentru  acţiunile  pozitive;  urmaşul  de  scaun  al  blagoslovitului 
Vasile  Moga,  aduceâ  cu  sine  un  element  psihologic  nou  în  linia 
de  avânt  şi  îndrăzneală,  un  temperament  revoluţionar  şi  con¬ 
spirator,  o  reminiscenţă  atavică  din  sufletul  agitat  al  Macedoniei. 

înzestrat  cu  o  personalitate  multiplă  şi  bogată,  Şaguna  a 
devenit  astfel  diriguitorul  destinelor  noastre  politice  în  Ardeal. 

Dela  memorabila  adunare  de  pe  Câmpul  libertăţii  la  Blaj, 
unde  figura  lui  venerabilă  asămănătoare  imaginei  Iui  Andrei 
Hoffer.  eroul  tirolez  din  pânzele  celebre  ale  lui  Defreger,  do¬ 
mina  masseie  de  ţărani,  şi  până  în  clipa  din  urmă  a  acestei 
frumoase  bărbăţii  cel  mai  demn  principe  al  bisericii  noastre  a 
fost  pe  planul  întâi  al  luturor  acţiunilor  la  noi. 

In  acest  cadru  de  ansamblu  al  sbuciumului  unui  popor  trebue 
apreciată  munca  lui  Şaguna.  Grija  lui  de  căpetenie,  a  clericului 
mândru  de  tagma  lui,  a  fost  ridicarea  bisericii  ortodoxe  din 
prăbuşirea  şi  umilinţa  ei  şi  reînvierea  vechei  mitropolii  contro- 
pită  de  vitregia  vremurilor. 

Când  această  ţintă  extrem  de  dificilă  a  putut  fi  atinsă  prin 
influenţa  şi  stăruinţele  lui  cari  au  schimbat  tradiţionala  conduită 
a  Burgului  vienez,  noul  mitropolit  şi-a  putut  pune  în  lucrare 
ideile  lui  de  organizator  cari  culminează  în  Statutul  organic,  ajuns 
pentru  toate  vremile  la  noi  o  «magna  charta»  a  organizării  bi¬ 
sericeşti,  având  la  bază  concepţia  democrată  cu  principiul  na¬ 
ţional,  precum  spiritul  apostolic  a!  preceptelor  creştineşti  cu 
exigenţele  avansate  ale  vieţii  moderne. 

Prin  activitatea  lui  pe  terenul  bisericesc,  Şaguna  a  depăşit 
graniţele  eparhiei  iui,  menţinând  contactul  permanent  cu  românii 
de  pretutindeni.  Cu  prestigiul  lui,  neamul  arhipăstoresc  se  trans¬ 
formase  într’un  piedestal  de  mare  senior. 

Vremea  vitregă  a  imperialismului  unguresc  s’a  deslănţuit: 
furtunos  asupra  neamului,  lăsând  să  cadă  asupra  Ardealului  urgia 
anilor  răi  din  Biblie. 

Moşneagul  dârz  a  Înţeles  toate  amărăciunile  vremurilor 
schimbate  şi  a  murmurat  în  barba-i  de  patriarh:  cflere  possum, 
sed  juvare  non». 

înfrânt  în  cale  ca  un  stejar  despicat  de  fulger  Ia  margine 
de  drum,  a  privit  împrejur  ca  să-şi  găsească  un  colţ  pentru  re¬ 
pausul  de  veci,  şi  atunci  şi-a  ales  un  sat:  Răşinarii,  ei,  cobo¬ 
râtorul  Pindului,  care  urcase  toate  treptele  măririlor;  prietenul 
arhiducilor;  oaspete  splendorilor  imperiale,  aci  la  coasta  gra¬ 
niţei  blestemate  dispărută,  intr'o  atmosferă  rustică  de  românism 
pur,  în  mijlocul  crucilor  de  lemn  ale  acestor  ciobani  de  munte, 
cari  semnifică  mai  limpede  trăinicia  rasei  şi  pecetea  eternităţii, 
a  năzuinţelor  noastre. 

Astăzi,  la  o  jumătate  de  veac,  când  sufletul  României  în¬ 
tregite  in  frunte  cu  Regele  ei,  se  apleacă  în  faţa  acestui  mor¬ 
mânt  plin  de  înţeles,  umbra  neuitatului  părinte  al  neamului  fâl¬ 
fâie  peste  capetele  noastre,  trezind  în  inima  tuturora  un  senti¬ 
ment  de  binefăcătoare  armonie  spre  a  desprinde  mai  bine  rit¬ 
mul  unei  vieţi  şi  a  ne  pătrunde  de  poveţele  ei. 

Academia  română,  prin  rostul  meu  turburat  de  duioase 
amintiri  şi  copleşit  de  măreţia  clipei,  îşi  trimite  prinosul  de  în¬ 
chinăciune. 

'Cuvântarea  dlui  Branişte- 

Dl  Dr.  Valeriu  Branişte  vorbeşte  In  numele  <Asociaţiunii>. 
Intr’o  cuvântare  concisă  dânsul  arată  rolul  avut  de  marele  bărbat 
al  neamului  la  întemeerea  şi  activitatea  noastră  de  cultură.  Şa- 
guna  şi-a  dat  bine  seama,  că  fără  un  altar  de  cultură  naţională, 
nu  se  poate  realiză  nici  un  progres.  De  aceea,  a  luptat  din 
răsputeri  pentru  crearea  «Astrei»  la  Sibiiu  cu  multiplele  ei  ra¬ 
mificaţii  in  provincie. 

Acest  aşezământ  de  cultură  a  fost  centrul  în  care  s’a  plă¬ 
mădit  întreg  planul  de  desvoltare  a  fiinţei  noastre  atât  pe  te¬ 
renul  cultura),  cât  şi  pe  cel  economic.  Adunările  sale  erau  ade¬ 
vărate  sărbători  naţionale,  la  care  se  întâlneau  In  fiecare  an 
toate  energiile  neamului,  în  scopul  propăşirii  şi  progresului 
nostru  pe  orice  teren. 

Activitatea  atât  de  variată  a  «Asociaţiunii»  căreia  Şaguna 
i-a  ştiut  da  cu  prisosinţă  îndrumări  de  lumină  şi  progres,  a  în¬ 
scris  în  programul  său  acele  conferenţe,  pline  de  o  covârşitoare 
lumină,  acele  expoziţii  economice  cu  tendinţe  lăudabile  atât  de 
variate,  care  au  creiat  cea  mai  desăvârşită  bază  tăriei  neamului 
nostru  în  viitor.  . 

* 

A  vorbit  apoi  in  numele  preoţilor,  cari  au  fost  hirotoniţi 
de  fericitul  Andreiu  şi  mai  sunt  in  vieaţă,  parohul  Ilarion  Plo- 
togta  din  Tohanul-nou,  următoarele : 

Maiestăţile  Voastre ,  Alteţele  Voastre  Regale ,  Prea  Sfinţiile 
Voastre,  Domnilor  Miniştri,  Onorat  publici 

In  numele  putinilor  fraţi  ai  mei  cari  au  mai  rămas  în 
vieaţă  dintre  aceia  cari  au  primit  darul  preoţiei  din  mânile  ne¬ 
muritorului  nostru  ierarh  Andreiu  Şaguna,  precum  şi  în  numele 
preoţimii  parohiale  din  întreaga  noastră  mitropolie,  aduc  pri¬ 
nosul  admiraţiei  şi  recunoştinţei  noastre  Aceluia  care  ne-a 
transmis  dar  din  darul  Lui,  lumină  din  lumina  Lui,  pentru  noi 
şi  pentru  poporul  ce-1  păstorim. 

Cu  ochii  noştri  am  văzut  luminata  Lui  faţă,  şi  cu  urechile 
noastre  am  auzit  părinteştile  învăţături  pe  cari  ni  le  împărtăşeă 
în  toată  bună  vremea,  şi  pe  cari  noi  închizându-le  în  inimile 
noastre,  le-am  făcut  să  rodească  —  după  pilda  bună  ce  tot  el 
ne-a  dat-o  —  spre  folosul  sfintei  noastre  biserici  şi  a  credin¬ 
ciosului  nostru  popor. 

Pujinii  reprezentanţi  ai  vechei  generaţii  de  atunci,  spunem 
aici  lângă  mormântul  Lui,  pe  seama  generaţiei  de  astăzi  şi  a 
celor  viitoare,  învăţământul  pe  care  l-am  văzut  desprinzându-se 
din  toate  faptele  marelui  nostru  ierarh:  puneţi-Vă  tot  devota¬ 
mentul  sufletului  vostru  în  munca  pastorală  de  purtători  ai  cu¬ 
vântului  lui  Dumnezeu  şi  de  îndrumători  ai  turmei  credincioase 
şi  aveţi  încredere  deplină  că  Cel  de  sus  Vă  va  binecuvânta 
munca  Voastră  cu  roade. 

Aşa  a  lucrat  fericitul  în  Domnul,  a  cărui  pomenire  cu  laudă 
In  veci  binecuvântată  să  fie! 

* 


In  numele  poporului  a  vorbit  bătrânul  loan  Cioran  din 
Răşinari. 


Un  ţăran  —  pentru  Mitrop.  Şaguna. 


Măria  Ta,  Slăvită  Doamnă,  Mărite  Prinţ  şi  Domniţe  ale 
noastre ,  Cinstiţi  ascultătorii 

Cuvântul  pe  care  cu  îngăduinţa  Măriilor  Voastre  vreau 
să-l  spun  Ia  această  prăznuire,  e  scos  din  inimile  pline  de 
evlavie  şi  de  recunoştinţă  ale  fraţilor  mei  ţărani,  cătră  marele 
Păstor  şi  bunul  părinte  al  nostru,  fostul  mitropolit  Andreiu.  Fe¬ 
ricitul  în  Domnul,  cu  încrederea  pe  care  o  are  părintele  în  fiii 
săi,  ne-a  dat  nouă  fiilor  credincioşi  ai  sfintei  noastre  biserici 
dreptmăritoare  româneşti,  mari  şi  luminate  drepturi.  Şi  aşă  noi 
cei  lipsiţi  de  drepturi  în  statul  asupritor  de  mai  înainte,  am 
putut  răsuflă  liberi  în  sfânta  noastră  biserică,  care  ca  o  mamă 
bună  ne-a  strâns  la  sânul  ei,  ne-a  luminat  cu  învăţăturile  şi  cu 
poveţele  ei,  ne-a  întărit  şi  mângâiat  cu  darurile  ei. 

Cu  smerenie  ne  plecăm  deci  genunchii  la  mormântul  ne¬ 
uitatului  nostru  bun  Părinte  şi  facem  făgăduinţă  că  nici  odată 

nu  vom  lăsă.  să  slăbească  !n  inimile  noastre  dragostea  şi  alipirea 
noastră  neţărmurită  cătră  sfânta  noastră  biserică  şi  cltră  aşeză- 
mintele  ei,  căci  noi  bine  ştim  că  credin|a  in  Dumnezeu  e  ra¬ 
binul  şi  lumina  sufletului  nostru. 

Iar  pe  bunul  nostru  păstor  de  odinioară  Andreiu  îl  rugăm 
ca  din  lăcaşurile  drepţilor  să  roage  pe  Dumnezeul  milei  şi  al 
îndurărilor,  ca  să  fie  ocrotitor  sfintei  noastre  biserici,  ţării,  nea¬ 
mului  şi  Tronului  nostru,  în  jurul  căruia  noi  milioanele  de 
Români  dreptcredincioşi  facem  zid  cu  inimile  şi  cu  piepturile 
noastre  1 

Coroanele. 

[n  interiorul  mausoleului  s’au  depus  trei  coroane  cu  ur¬ 
mătoarele  inscripţii: 

I.  «In  numele  Arhidiecezei  recunoscătoare  Arh.  şi  Mitro¬ 
politul  Nicotae,  Marelui  Arhiepiscop  şi  mitropolit  Andreiu». 

II.  Partidul  naţional:  «In  semn  de  admiraţie  primului  său 
preşedinte». 

III.  «Şcoala  Societăţii  ortodoxe  Marelui  Şaguna». 

întoarcerea  dela  Răşinari. 

După  solemnitatea  dela  mormântul  fericitului  Şaguna,  Su¬ 
veranii,  membrii  guvernului  şi  mitropolit»,  ofiţerii  au  luat  de¬ 
junul  la  Sibiiu,  la  şcoala  de  cavalerie. 

La  plecare  Suveranii  au  fost  din  nou  obiectul  unei  vii  şi 
foarte  călduroase  manifestaţiuni  de  simpatie  din  partea  mulţimii. 

Ceilalţi  oaspeţi  în  frunte  cu  P.  S.  Lor  episcopii  au  luat 
masa  în  3  sale  din  edificiul  şcoalei  din  Răşinari,  apoi  toţi  s’au 
întors  la  Sibiiu. 

Festivalul  din  Catedrală. 

La  ora  6  d.  a.  a  avut  loc  în  catedrala  noastră  festivalul 
religios  dat  de  corul  mixt  al  catedralei  şi  de  corul  şcoalei  nor¬ 
male  Andreiu  Şaguna,  condus  de  prof.  T.  Popovici. 

Oricât  de  spaţioasă  este  catedrala  noastră,  de  astădată  s’a 
arătat  cu  totul  neincăpătoare  pentru  publicul  care  voiâ  să  participe. 

Au  asistat  membrii  Familiei  Regale,  înalţii  ierarhi,  membrii 
guvernului,  şi  un  public  ales  şi  numeros. 

In  interiorul  bisericii  erau  ridicate  două  tribune.  In  cea 
din  dreapta  luase  loc  Familia  Regală,  în  cea  din  stânga  înalţii 
prelaţi  şi  membrii  guvernului.  La  mijloc  pe  3  rânduri  de  scaune 
luaseră  Ioc,  la  dreapta  militarii,  !a  stânga  civilii,  iar  la  mijloc 
foştii  miniştri,  deputaţii  şi  senatorii  din  toate  partidele. 

Corul  execută  întâiul  punct:  Musicescu,  Primul  concert. 
Corul  mixt  al  catedralei  combinat  cu  corul  şcoalei  normale  dă 

un  ansamblu  de  peste  una  sută  persoane.  Bine  instruit  execută 
cu  precisie  pătrunzătoare  compoziţia  lui  Musicescu. 

Pt.  2.  Concert  la  învierea  Domnului  (din  repertorul  co¬ 
rului  mitropolitan  din  Iaşi,  publicat  de  Musicescu)  executat  cu 
aceeaş  precisie.  E  o  compoziţie  mare,  ale  cărei  singuratice  părţi 
sunt  dintre  cele  mai  reuşite  încercări  în  armonizarea  cântului 
bisericesc. 

Pt.  3.  Fericiţi  sunt  cei  goniţi  pentru  dreptate,  de  G.  Dima. 
Distinsul  nostru  compozitor,  prezent  la  serbări,  a  mai  avut  odată 
plăcere  să-şi  audă  frumos  executate  cântările  predilecte:  cea 
pomenită,  precum  şi  «Irmosul  Intrării  în  biserică»  şi  «De  tine 
se  bucură». 

Apoi  a  urmat  conferinţa  dlui  profesor  universitar  Dr.  I. 
Lupaş,  spunând,  că  o  datorie  de  pietate  a  adus  azi  la  mormântul 
lui  Şaguna  obştea  creştinească,  să  cinstim  trecutul  lui  Şaguna, 

Sufletul  lui  credincios  să  ne  servească  statornic  drept  călăuză 
în  orice  împrejurări. 

El  şi-a  contopit  pesonalitatea  proprie  în  personalitatea  co¬ 
lectivă  a  credincioşilor. 

Şi  desigur  munca  entuziastă  a  acestora  a  ajutat  transfor¬ 
marea  în  acţiune  a  ideilor  lui  Şaguna. 

El  mai  pe  sus  de  orice  a  ştiut  să  păzească  poporuf,  fiindcă 
a  lucrat  coram  populo, 

Şaguna  venind  din  Pind  cu  un  dor  de  libertate,  în  cola¬ 
borare  cu  Simion  Bărnuţiu  au  sprijinit  programul  libertăţii  na¬ 
ţionale  pe  Câmpia  libertăţii. 

Naţionalismul  lui  e  caracterizat  printr’o  frumoasă  toleranţă 
creştinească  faţă  de  celelalte  confesiuni  şi  dinasticismul  său  a 
fost  uşor  explicabil,  întru  cât  voiâ  ca  luptând  pe  mai  multe 
fronturi  să  atingă  ţinta.  El  însă  totdeauna  duceâ  de  jos,  voia 
poporului,  la  împărat. 

El  a  scăpat  la  1860  biserica  română  ardeleană  de  iugul 
sârbesc. 

Dar  ceea  ce  a  făcut  gloria  lui  e  Statutul  Organic  al  bisericii 
naţionale  ardelene.  Nu  e  lege  scrisă,  care  să  fi  pătruns  mai 
bine  firea  poporulu,  ca  acest  statut.  El,  Şaguna  şi  Bărnuţiu  au 
fost  marii  educatori  morali  ai  poporului,  făcând  şcoli,  «Aso¬ 
ciaţia»  pentru  cultura  poporului,  a  întemeiat  autonomia  biseri¬ 
cească,  a  pus  temelia  partidului  naţional  român. 

Inchee  spunând  că  Şaguna  e  pregătitorul  unităţii  naţionale. 

A  urmat  apoi  cuvântarea  dlui  /.  Valaori,  secretarul  ge¬ 
neral  în  ministerul  instrucţiunii. 

Dsa,  în  numele  românilor  macedoneni,  a  ţinut  următoarea 
cuvântare : 

Această  zi  de  evlavie  şi  înălţare  sufletească  arată  prin 
strălucirea  ei  şi  prin  manifestarea  impunătoare  a  unei  mulţimi 
adunate  din  toate  părţile  tării,  că  deasupra  grijilor,  patimilor 
şi  luptelor  de  toată  ziua  a  frământărilor  politice  şi  sociale,  este 
o  conştiinţă  superioară  pură,  care  înţelege  adânc  tot  ce  este 
vital  şi  etern  în  existenţa  acestui  neam. 

In  clipele  acestea  pioase,  când  comemorăm  aniversarea  a 
50  de  ani  dela  moartea  lui  Andreiu  Şaguna,  se  cuvine  să  Înăl¬ 
ţăm  cuvinte  de  laudă  cătră  Atotputernicul,  pentrucă  în  vremile 
grele  în  care  biserica  română  ardeleană  se  găsea  într’o  stare 
de  umilinţă  şi  poporul  român  din  Ardeal  adâncit  în  suferinţe, 
a  trimis  în  timpul  cel  mai  potrivit  pe  acest  mare  ierarh  o  figură 
deopotrivă  de  măreaţă  în  trup  şi  suflet  care  a  pus  toate  însu¬ 
şirile  sale  sufleteşti  şi  intelectuale  in  slujba  marilor  interese  na¬ 
ţionale  ale  neamului  său.  Providenţa  divină  a  destinat  acestui 
prelat  de  seamă  o  înaltă  chemare  în  epoca  renaşterii  naţionale 
a  Românilor  ardeleni. 

Crescut  şi  supraveghiat  de  aproape  mai  ales  de  cătră 
mama  sa,  model  perfect  de  energie  şi  virtute  creştinească,  în¬ 
grijit  de  bunicul  său,  om  cult  şi  creştin  evlavios,  ei  au  avut 
o  influenţă  bună  asupra  desvoltării  lui  Şaguna  şi  i»au  dat  o 
educaţie  aleasă. 

Familia  sa,  în  care  se  cultivaseră  tradiţiile  de  credinţă  şi 
de  iubire  de  neam  şi  în  care  se  discutau  chestiuni  culturale  şi 
politice,  eră  originară  din  Macedonia  ca  şi  altele  multe  stabilite 
în  Viena  şi  Budapesta,  în  urma  diferitelor  emigrări  de  mai  înainte. 

Din  sânul  acestor  familii  au  ieşit  un  baron  Şina,  un  Ni- 
colae  Roza,  un  Muşico,  un  Gojdu,  un  Mocioni,  un  Atanase 
Grabovski,  unchiul  lui  Şaguna  etc.,  cari  au  lucrat  şi  jertfit  aşâ 
de  mult  pentru  fraţii  lor  din  Ardeal  şi  de  aiurea,  încât  cu  drept 
cuvânt  aceştia  le  venerează  amintirea  şi-i  numără  între  înteme¬ 
ietorii  şi  organizatorii  culturii  şi  bisericii  lor  naţionale. 

Tot  din  sânul  elementului  macedo-român  a  ieşit  şi  acea 
pleiadă  de  învăţaţi,  pioneri  ai  ideii  româneşti,  ca  Roza,  Boiagi,  etc., 
cari  în  a  doua  jumătate  a  veacului  al  18-lea,  s’au  încercat  în 
Austria  şi  Ungaria,  prin  scrierile  lor  în  dialectul  macedo-român, 
să  provoace  un  curent  în  favoarea  cultivării  limbii  strămoşeşti. 

Această  încercare  are  mare  asemănare  cu  cea  făcută  aproape 
în  acelaş  timp  şi  loc  de  către  Maior,  Şincai  şi  alţi  patrioţi  lu¬ 
minaţi  şi  apostoli  ai  românismului  din  Ardeal. 

S’a  zis,  nu  fără  dreptate,  că  în  toate  cuvintele,  faptele  şi 
lucrările  lui  se  întrezăreşte  un  singur  gând,  un  singur  dor: 
fericirea  naţiunii  române,  şi  numai  atunci  s’a  simtit  fericit,  când 
a  ştiut  că  a  mai  adăogat  o  pietricică  la  temelia  clădirii  măreţe 
a  viitorului  ce-1  pregătea  pentru  neamul  ales  din  care  făcea  parte* 

In  mintea  sa  puternică  s’au  adâncit  problemele  cele  mai 
înalte  şi  cele  mai  grele,  în  inima  sa  iubirea  de  neam  şi  ţară 
cum  n’a  mai  fost  vreodată.  Numele  acestui  mare  român,  a 
cărui  vieată  întreagă  a  fost  o  vieată  de  muncă,  de  luptă  aprigă, 
de  sbucium  şi  de  credinţă  neţărmurită  în  viitorul  mare  al  nea¬ 
mului  său,  îl  şopteşte  cu  recunoştinţă  şi  cu  pietate  şi-l  va  şopti 
în  veci  întreaga  suflare  românească. 

Slavă  ţie.  Dumnezeule,  că  ai  dat  acestui  neam.  In  momen¬ 
tele  hotărâtoare  pentru  soarta  sa,  eroi  cari  au  înălţat  şi  eternizat, 
odată  cu  numele  lor,  valoarea  şi  numele  neamului  nostru.  Apără, 
Doamne  şi  partea  neamului  riostru  dela  care  purcede  acest 
mare  ierarh  şi  care  n’a  cântat  încă  imnul  sfintei  libertăţi,  că  a 
trecut  prin  foc  şi  sabie  pentru  limbă  şi  naţionalitate  şi  că  luptă 
încă  cu  îndârjire  pentru  păstrarea  lor.  Ea  este  folositoare  pentru 
mărirea  românismului  şi  prin  virtuţile  ei  contribue  la  însemnă¬ 
tatea  neamului  nostru. 

li  datorăm,  în  schimb,  întreaga  noastră  solicitudine  şi  în¬ 
treaga  noastră  protecţie. 

Interesele  noastre  sunt  reciproce  şi  de  întâiul  ordin  şi  pentru 
noi,  şi  pentru  ea. 

Trimite  şi  de  acum  înainte  asemenea  eroi  neamului  nostru 
şi  de  s’ar  puteâ,  o  Doamne,  să  nu  vezi  nimic  mai  măreţ  şi 
nimic  mai  trainic  decât  scumpa  noastră  patrie,  Amin. 


Au  vorbit  apoi:  păr.  Georgescu  în  numele  Soc.  ortodoxe 
a  femeilor  române,  gen.  Anastasiu  în  numele  Ligii  Culturale, 
Dr.  Tarnavschi  în  numele  facultăţii  teologice  din  Cernăuţi. 

Seara  Ia  8,  lume  în  piaţa  Sibiiului,  —  lume  nesfârşită  a 
salutat  pe  Suverani,  cu  entuziasm. 

La  Q  seara  a  fost  banchetul  în  sala  «Urania». 

Cuvântarea  1.  P.  S.  Sale  Mitropolitului  nostru. 

După  masă  l.  P.  S.  Sa  Mitropolitul  a  rostit  o  cuvântare ,  sa¬ 
lutând  pe  oaspeţi  şi  exprimând  bucuria  bisericii  ardelene,  care 
a  putut  să  salute  pe  Suverani,  cu  prilejul  acestei  măreţe  sărbători. 

—  iRog  pe  Maiestatea  Voastră,  a  spus  l.  P.  Sf.  Sa,  să 
primească  asigurarea,  că  nu  are  un  factor  mai  sigur  pe  care  să 
se  poată  bizui  în  totdeauna ,  decât  biserica. 

Rfispunsul  M.  S.  Regelui. 

M.  Sa  Regele  luând  cuvântul  rosteşte  în  esenţă  următoarea 
Cuvântare: 

însufleţit  de  imensa  personalitate  a  lui  Şaguna  venit-am 
să  aducem  prinosul  de  recunoştinţă  acestui  apostol  al  neamului 
românesc.  Dacă  nouă  astăzi  ne  este  dat  să  fi  înfăptuit  unirea 
acestui  stat  naţional  al  tuturor  provinciilor  româneşti,  nu  trebue 
să  uităm  că  aceasta  a  fost  pregătită  de  acei  mari  bărbaţi ,  stâlpii 
neamului,  de  care  s fărâmat u-s' au  toate  vrăjmăşiile,  toate  piedecile 
înfăptuirii  statului  prin  cultură  şi  moralitate.  Unul  din  aceşti 
stâlpi  gigantici  a  fost  Şaguna,  această  odraslă  macedoneană 
tare  a  reuşit  să  refacă  vechea  mitropolie  românească  din  Tran¬ 
silvania  şi  Bănat  care  a  trezit  conştiinţa  neamului  din  aceste 
părţi,  desvoltând  şcoala  şi  biserica  românească . 

Purtând  toiagul  păstoresc  între  1848  şi  1873,  Şaguna  a  ştiut 
să  se  arete  şi  un  înţelept  cârmuitor  politic  român,  când  jugul 
minorităţii  maghiare  asupreâ  poporul  român  transcarpatin,  ştiind 
să  vază,  să  facă  şi  să  tacă. 

Datorită  vitejiei  admirabilului  ostaş  român,  datorită  înţe¬ 
lepciunii  bărbaţilor  de  stat,  a  intelectualităţii  şi  tuturor  forţelor 
vii  ale  cestui  neam,  suntem  astăzi  uniţi  într’o  singură  ţară,  şt 
Şaguna  este  frărnântătorul  şi  pregătitorul  prin  uriaşa  sa  muncă, 
înţeleaptă  şi  plină  de  tact,  desfăşurată  pentru  sporirea  tuturor 
energiilor  româneşti  în  vederea  unirii  noastre. 

In  capătul  zilelor  sale  a  lăsat  un  testament:  să  se  odih¬ 
nească  in  cetina  brazilor  la  poalele  Carpaţilor,  între  români 
neaoşi.  Cetatea  nu  l-a  primit,  dar  primitu  l-a  satul,  frumosul 
sat  Răşinari,  căci  Şaguna  ştiâ  că  în  satele  noastre  se  păstrează 
adevărata  vieaţă  românească,  de  unde  nasc  toate  energiile. 

Atidreiu  Şaguna  ni- a  arătat  ce  poate  să  facă  un  mare  fiu 
al  poporului ,  departe  văzător,  cate  a  avut  atât  de  puţine  mij¬ 
loace  materiale  la  dispoziţie,  şi  a  avut  de  înfrânt  piedeci  atât 
de  multe 

Cuvine-se  să  ne  închinăm  în  faţa  faptelor  sale.  Să  ne  gân¬ 
dim,  in  faţa  mormântului  său,  la  marea  pildă  dată  prin  înăl¬ 
ţarea  sa  totdeauna  deasupra  tuturor  patimilor  şi  pasiunilor,  cu¬ 
prinzând  statornic  orizonturi  largi,  îmbrăţişând  totalitatea  pro¬ 
blemelor  naţionale  româneşti,  ţinta  hotărâtă  a  unirii  tuturor  ro¬ 
mânilor,  întărirea  neamului  şl  a  tuturor  instituţiilor  lui. 

Vecinică  să-i  fie  buna  şi  feticita  amintire 1 

* 

întreaga  asistenţă  a  aclamat  îndelung  pe  Suveran,  de  ase¬ 
menea  pe  întreaga  Familie  regaiă  şi  princiară  care  a  participai 
la  banchet. 


Banchetul  s’a  sfârşit  la  ora  12  noaptea  prin  intonarea 
Imnului  Regal  şi  ovaţiuni  prelungite 

In  timpul  banchetului,  a  concertat  muzica  militară  a  Regi¬ 
mentului  90,  iar  300  de  învăţători  saşi  aflători  în  Sibiiu  sub 
conducerea  maestrului  Novak  au  adus  un  omagiu  Familiei  Re¬ 
gale,  intonând  cu  mare  artă,  *Trăiască  Regele »  şi  alte  cântece. 

Plecarea  Suveranilor. 

S’a  format  apoi  cortegiul  încadrat  de  două  plutoane  de 
cavalerie  cu  torţe.  Mii  de  oameni  au  aclamat  frenetic  pe  Su¬ 
verani  în  trecere  spre  gară. 

In  gară  Suveranii  şi  membrii  Familiei  Regale  s’au  între¬ 
ţinut  aproape  o  oră  cu  oaspeţii,  exprimându-şi  satisfacţia  de¬ 
plină  despre  modul  cum  au  decurs  serbările. 

M.  S.  Regina  a  luat  direcţia  Cluj,  însoţită  de  dl  ministru 
Mârzescu.  M.  S.  Regele  şi  Principii  au  plecat  spre  Sinaia. 

Membrii  guvernului  au  plecat  cu  un  tren  specia!  la  2 
noaptea  spre  Bucureşti. 

In  oraş  a  urmat  o  retragere  cu  torţe,  iar  animaţia  a  domnit 
până  noaptea  târziu.  (După  <TeL  Român,}. 

* 

Adunarea  generală  a  „Asociaţiei".  In  ziua  de  Sfântă 
Mărie  a  acestui  an  o  veche  dorinţă  a  bănăţenilor  s’a  împlinit. 
Venerabila  noastră  «Asociaţie  pentru  literatura  română  şi  cultura 
poporului  român»  şi-a  ţinut  adunarea  generală  la  Timişoara. 
Bănăţenii  au  avut  astfel  onorabilul  prilej  să-şi  arete  ospitalitatea 
faţă  de  imensa  lume  venită  la  această  sărbătoare  culturală,  care 
s’a  desfăşurat  în  tradiţionale  dimensiuni  şi  măreţie.  Pe  lângă 
obicinuitele  chestiuni  mai  mult  sau  mai  puţin  oficiale,  cari  au 
primit  rezolvire  în  această  adunare,  s’a  proclamat,  cu  o  în¬ 
sufleţire  fără  seamăn,  noul  preşedinte  al  bătrânei  instituţii 
pentru  luminarea  poporului  —  în  persoana  diui  Vasile  Goldiş, 
unul  dintre  cele  mai  distinse  personalităţi  ale  vieţii  noastre  cul¬ 
turale.  Trecutul  domniei  sale  ne  dă  toată  chezăşia  pentru  o 
înţeleaptă  conducere  a  «Astrei». 

Punctul  culminant  al  sărbărilor  a  fost  —  sub  raportul  pre 
staţiunilor  artistice  —  de  bunăseamă  concursul  corurilor  bănă¬ 
ţene,  cele  mai  multe  compuse  şi  dirijate  de  ţărani  iscusiţi.  Aici, 
mai  mult  ca  oriunde,  s’a  dovedit,  că  «tot  Banatu-i  fruncea». 

Iar  balul  din  seara  a  doua,  —  poate  prea  aristocratic  pentru 
cadrul  sărbărilor  «Astrei»  —  a  fost  o  splendidă  expoziţie  de 
costume  naţionale. 

Făcând  abstracţie  de  micile  incidente  provocate  de  dihonia 
politică  şi  pe  cari  din  păcate  ne-am  obicinuit  a  le  crede  inevi- 

iabile,  adunarea  dela  Timişoara  a  avut  în  desfăşurarea  ei  ca 
racterul  unei  grandioase  manifestaţii  culturale. 

Uitasem  să  spun  că  congresiştii  au  făcut  şi  o  excursie  ia 
uzinele  «Reşiţa».  Numai  cine  le-a  văzut  înţelege,  de  ce  au 
fost  ele  calul  de  bătaie  al  tuturor  partidelor  dela  conducerea 
României  Mari,  pentru  a  le  «naţionaliza». 

* 

Un  veac  dela  moartea  tui  Gh.  Lazăr.  Ziua  de  30  Sep¬ 
temvrie  a.  c.  a  fost  pentru  toată  ţara  prilejul  unui  grandios 
praznic  naţional.  Căci  în  această  zi  s’au  împlinit  o  sută  de  ani 
dela  moartea  marelui  dascăl  al  neamului:  Gheorghe  Lazăr. 
Serbările  organizate  în  legătură  cu  acest  eveninement  de  cătră 
institutele  culturale  ale  României-Mari  au  fost  dintre  cele  mai 
înălţătoare,  iar  cele  din  Bucureşti  şi  Avrig  au  luat  de-adreptul 
proporţii  nebănuite.  Ele  fac  dovada,  că  neamul  nostru  e  con¬ 
ştient  de  jertfa  cea  mare  pe  care  au  adus-o  eroii  săi  şi  o  ştie 
cinsti  după  cuviinţă  —  inspirându-se  din  ea  şi  împrospătându-şi 
puterile  de  vieaţă  pentru  viitor. 

* 

La  Sibiiu  s’a  săvârşit  în  ziua  de  29  Septemvrie  un  parastas 
în  catedrală,  pentru  pomenirea  marelui  dascăl,  iar  după  parastas 
a  avut  loc  un  festival  organizat  de  seminarul  «Andreian»,  şcoala 
normală  «Andreiu  Şaguna»  şi  liceul  «Gheorghe  Lazăr».  Dl  Dr. 
Ion  Bunea,  directorul  liceului,  face  apologia  marelui  dispărut 
vorbind  despre  «Meritele  lui  Gh.  Lazăr  pentru  şcoala  şi  cultura 
românească»,  iar  d!  Nicolae  Colan,  profesor  de  teologie,  a 
vorbit  despre  «Apostolatul  lui  Gheorghe  Lazăr  la  Sibiiu»  (vezi 
articolul  prim  din  acest  număr  al  revistei  noastre).  Programul 
festivalului  a  fost  completat  cu  recitări  (dl  Gh.  Secaş,  student 
în  teologie  şi  dşoara  M.  Tordăşianu,  elevă  de  liceu)  şi  coruri 
executate  de  elevii  şcoalei  normale  «A.  Şaguna»  şi  al  liceului 
«Gh.  Lazăr»  din  localitate. 

* 

A  doua  zi  o  lume  întreagă  s’a  adunat  la  Avrig,  locul  de 
naştere  al  marelui  Apostol.  De  faţă  a  fost  Ia  Sf.  liturgie  săvâr¬ 
şită  de  1.  P.  S.  Mitropolit  Nicolae,  în  biserica  frumos  renovată 
din  localitate,  A.  S.  Regală  Prinţul  Carol,  moştenitorul  tronului, 
mai  mulţi  ierarhi  ai  bisericii  ortodoxe,  trei  miniştri,  delegaţi  ai 
Academiei,  ai  Universităţilor,  ai  tuturor  instituţiilor  noastre  cul¬ 
turale,  mulţi  preoţi  şi  o  imensă  mulţime  de  popor. 

După  Sf.  liturghie  cucernicii  pelerini  au  ieşit  la  mormântul 
lui  Gheorghe  Lazăr,  din  curtea  bisericii,  pentru  a  participă  la 
parastasul  de  pomenire,  după  care  au  urmat  discursurile  oma¬ 
giale  —  vr’o  17  la  număr  —  slăvindu-se  în  chip  strălucit  me- 

moria  celuice  a  fost  cu  adevărat  desrobitorul  cultural  al  nea¬ 
mului  românesc. 

Seria  discursurilor  o  deschide  1.  P.  S.  nostru  Mitropolit 
Nicolae;  au  luat  parte  apoi  cuvântul  A.  S.  R.  Principele  Carol, 
moştenitorul  tronului,  canonicul  Dr.  Marca,  dl  Dr.  Anghelescu, 
ministru  al  instrucţiunii  publice,  dl  Moşoiu,  ministru  al  comu¬ 
nicaţiilor,  dl  Cosma,  ministru  al  lucrărilor  publice,  dl  Bogdan- 
Duică,  prof.  univ„  dl  Bogrea,  prof.  univ.,  dl  Goldiş,  prezidentul 
«Astrei»,  dl  Dr.  Matei,  profesor  şi  deputat  şi  alţii. 

Magistratele  discursuri  de  apoteoză  a  marelui  sărbătorit 
le  vom  reproduce  In  viitorul  număr  al  revistei  noastre,  fiind 
vrednice  să  fie  păstrate  pentru  generaţiile  viitoare. 

* 

Capitala  şi-a  dat  de  asemenea  tributul  ei  de  recunoştinţă 
marelui  dascăl,  printr’un  parastas  săvârşit  de  I.  P.  S.  Mîtropolit- 
primat  al  ţării,  la  Mitropolie,  căruia  ia  urmat  solemnitatea  dela 
statuia  lui  Gheorghe  Lazăr  şi  un  festival  la  Teatrul  Naţional. 
«Liga  culturală»  şi-a  adus  omagiile  prin  gura  de  aur  a  dlui  N. 
lorga,  care  a  avut  fericita  inspiraţie  să  Îmbine  comemorarea  cen¬ 
tenarului  morţii  lui  Gheorghe  Lazăr  cu  cea  a  bicentenarului 
marelui  istoric  Dimitrie  Cantemir. 

Ţara  întreagă  a  trăit  în  ziua  de  30  Septemvrie  a  acestui 
an  momente  de  adevărată  reculegere  sufletească.  Neculce. 


MIŞCAREA  LITERARĂ. 

Imperativul  creştin,  sugestii  evanghelice  pentru  reforma 
socială  de  Diac.  Qr.  Cristescu,  profesor.  Editura  librăriei  «Cul¬ 
tura».  Buzău  1922.  Pag.  64.  Preţul  10  Lei.  —  Preţiosul  nostru 
colaborator,  părintele  Gr.  Cristescu,  profesor  la  seminarul 
din  Craiova,  le  este  cunoscut  cetitorilor  «Revistei  Teologice». 
De  aceea,  aprecierile  noastre  asupra  noii  sale  lucrări  nu  vor 
surprinde  pe  nimeni.  Căci  broşura  pe  care  bogăţia  ideilor  şi 
conciziunea  expresiei  dusă  uneori  până  la  laconism  o  îndrep¬ 
tăţesc  să-şi  revendice  toate  calităţile  unui  voluminos  —  volum , 
pune  pe  autor  in  aceeaş  lumină  favorabilă,  ca  şi  articolele  pu¬ 
blicate  în  paginile  revistei  noastre. 

Domnia  Sa  e  ispitit  de  problema  socială  —  peatra  de  po¬ 
ticneală  a  culturii  veacului  nostru.  Ca  un  înţelept  înţelegător 
al  vieţii,  el  caută  soluţii  integrale,  chiar  dacă  aceste  soluţii  nu 
s’ar  pretâ  —  tocmai  fiindcă  sânt  integrale  —  la  o  realizare 
imediată.  Ba  mai  mult,  chiar  dacă  perspectivele  de  realizare 
succesivă  ne-ar  îndreptă  privirile  spre  ţârmurii  veciniciei  —  cu 
tot  paradoxul  acestei  expresii. 

Problema  fericirii  o  judecă  cu  «logica  infinitului».  Poate 
de  aceea  nici  nu-1  descurajază  constaiâiile  triste  ce  le  face  asupra 
frământărilor  culturale  ale  vremii  noastre.  Din  scrisul  său  nu 
străbate  nici  un  strop  de  scepticism,  fiindcă  are  un  învăţător, 
în  care  crede  şi  în  care  ar  dorî  să  creadă  vârtos  toată  lumea: 
Mântuitorul.  El  cu  divina  lui  Evanghelie,  este  singurul  îndru¬ 
mător,  care  ne  poate  deschide  calea  spre  desăvârşire,  prin  suc¬ 
cesiva  umanizare  a  omului,  a  cărui  vieaţă  nu  e  numai  frământare 
de  atomi  şi  a  cărui  fericire  nu  trebue  pusă  deci  numai  în  funcţie 
de  contigenţe  materiale. 

Idealul  creştin,  propoveduit  de  biserică  prin  apostolatul 
viu  al  cuvântului  şi  al  faptei,  rămâne  singurul  drum,  care  duce 
înspre  realizarea  împărăţiei  iui  Dumnezeu. 

Studiul  < Religia  ca  factor  sociah,  pus  în  fruntea  cărţii  e 
urmat  de  alte  câteva  conferinţe  t  Gânduri  în  jurul  morţii*,  « Cu¬ 
rente  sociale »  şi  <-Pentru  ziua  eroilor »,  în  cari  bogăţia  de  idei 
e  stilizată  cu  aceeaş  precizie  şi  claritate,  pe  care  nu  şi-o  poate 
impune  decât  un  om  familiarizat  cu  gândirea  filosofică  şi  ex¬ 
presia  literară. 

* 

Reorganizarea  centrelor  noastre  ierarhice  şi  unificarea 

bisericească  de  Dr.  Gh.  Ciuhandu ,  protoiereu,  asesor  consist, 
şcolar,  Bucureşti,  Tipografia  cărţilor  bisericeşti  1 923.  Pag.  69, 
(fără  indicarea  preţului).  —  Suntem  în  preajma  unificării  bise¬ 
riceşti;  deaceea  orice  contribuţie  la  îndrumarea  sănătoasă  a 
acestei  mari  probleme  trebue  întâmpinată  cu  interes  şi  cum¬ 
pănită  cu  temeinicie. 

Broşura  dlui  asesor  Dr.  Gh.  Ciuhandu  caută  să  reliefeze 
una  dintre  cele  mai  evidente  şi  mai  importante  lacune  din  or¬ 
ganizaţia  noastră  bisericească:  lipsa  organelor  de  păstorire  su¬ 
fletească  la  centrele  noastre  ierarhice.  Faptul  acesta  aduce  cu 
sine  imposibilitatea  materială  a  unui  apostolat  pornit  de  sus  şi 
ajungând  treptat  până  în  cele  mai  adânci  pături  ale  poporului. 

In  special  Statutul  nostru  organic  —  constată  cu  toată 
dreptatea  autorul  broşurei  —  a  constituţionalizat  vieaţa  bise¬ 
ricească  in  aşa  măsură,  încât  opera  administrativă  epuiseazâ 
toată  energia  organelor  dela  centrele  noastre  ierarhice. 

O  înţfieaptă  unificare  bisericească  trebue  să  soluţioneze 
şi  această  chestiune  reorganizând  şi  completând  aparatul  de 
conducere  centrală  a  eparhiilor  şi  dând  bisericii  putinţă  să  se 
achite  de  întreita  sa  misiune:  religioasă -spirituală,  didactică  şi 
solială.  Altfel,  «vom  putea  avea  o  zgomotoasă  şi  chiar  folosi¬ 
toare  vieaţă  bisericească»,  dar  nu  vom  puteâ  realiză  problema 
de  căpetenie  —  cea  spirituală  şi  filantropică  —  a  Bisericii». 

5 


322 


Cetitorul  găseşte  în  temeinicul  studiu  o  bună  orintare 
asupra  chestiunii  din  discuţie,  iar  pentru  legislatorul  unificării 
noastre  bisericeşti,  broşura  părintelui  asesor  Dr.  Ciuhandu  este 
de-adreptul  indispensabilă.  Se  poate  comandă  la  autor. 

* 

Anuarul  seminarului  arhidiecezan  teologic  „Andreian" 
ortodox  român  din  Transilvania  pe  anul  şcolar  1922—23 
publicat  de  Dr.  Eusebiu  R.  Roşea,  director.  Sibiiu.  Tipografia 
arhidiecezană  1923,  cuprinde,  pe  lângă  o  mulţime  de  informaţii 
cu  privire  la  vieaţa  şcolară  din  institutul  nostru  teologic,  şi  un 
temeinic  studiu  dogmatic  polemic  asuora  «Cultului  inimii  lui 
Isus  la  romano-catolici»,  datorit  dlui  profesor  seminarial  Dr. 
Vasile  Lăzărescu. 

Fiindcă,  probabil,  în  biserica  papistă  nu  s’a  găsit  o  altă 
celebritate  teologică  pentru  apărarea  tezei  catolice  —  o  sanc¬ 
titate  anonimă  din  redacţia  Viespelui  care-şi  zice  «Albina»  (dela 
Bucureşti),  crede  că  prin  câteva  insulte  grosolane,  cari  n’au 
nici  un  fel  de  coheziune  cu  problema  discutată  —  a  dat  gata 
pe  autorul  studiului.  Astfel  «piui»  anonim,  care  se  fereşte  să 
abordeze  problema  ă  fond  şi  în  chip  academic,  se  mulţumeşte 
cu  afirmaţii,  cari  frizează  insulta  în  cel  mai  detestabil  jargon 
de  mahala  şi  după  cari  dl  Lăzărescu  e  un  ipohondru,  debutul 
lui  —  «scârbos»,  iar  Ouettee  —  o  «lăpădătură». 

Halal  de  critică! 

* 

Bolşevism,  socialism,  creştinism  de  Diacon  A.  N.  Con - 
stantinescu.  Brăila.  Tipografia  românească  1Q2J,  pag.  23.  Preţul 
6  Lei.  —  E  o  expunere  sumară,  dar  limpede,  a  celor  trei  direcţii 
cari  îşi  revendică  prioritatea  şi  justificarea  în  marile  frământări 
sociale  ale  veacului  nostru.  Şi  dl  Constantinescu  nu  se  sfieşte 
să  le  bage  pe  cele  două  dintâi  «în  aceeaş  căciulă»  şi  să  ie  osân¬ 
dească  cu  toată  dreptatea,  pentrucă  ele  pornind  dela  principii 
pur  materialiste,  cred  că  pot  ferici  pe  om  cu  de-a  sila  dându-i 
chiar  şi  numai  pâne  «pământească». 

Experienţa  a  dovedit  îndeajuns,  că  nici  chiar  «comuni- 
zarea»  averilor  şi  «egalizarea»  mecanică  a  oamenilor  nu  este 
in  stare  să  soluţioneze  problema  fericirii,  care  în  primul  rând 
e  o  problemă  de  ordin  sufletesc. 

Deci  nu  tirănia  roşie  a  sovietelor  va  pogorî  pe  pământ 
împărăţia  lui  Dumnezeu,  dupăcum  n’a  pogorât-o  nici  tirănia  albă 
a  ţarismului  ci  o  înţeleaptă  legislaţie  socială  din  partea  statului, 
sprijinită  pe  dragostea  oamenilor  între  olaltă,  dragoste  izvorâtă 
din  evanghelia  dumnezeiască  a  Mântuitorului,  propoveduită  de 
biserica  creştină. 

Broşura  e  scrisă  cu  mult  având  şi  cu  o  remarcabilă  înde¬ 
mânare  literară. 

Biserica  rusă  şi  socialismul  de  prof.  Dr  FelixHaase.  Trad. 
de  diaconul  Al.  N.  Constantinescu.  Ediţ.  «Dunărea»,  Brăila,  1923. 
47  pag.  Preţul  12  Lei.  Autorul  broşurii  cu  titlul  de  mai  sus  este 
o  personalitate  destul  de  cunoscută  în  lumea  ştientifică  din 
Germania.  După  răsboiu  şi-a  îndreptat  atenţia  mai  ales  asupra 
manifestaţiunilor  vieţii  religioase  din  cea  mai  frământată  ţară 
a  Europei:  Rusia.  Rezultatul  cercetărilor  sale  şi  l-a  expus  parte 
în  cartea  sa  de  importanţă  mai  mult  documentară  «Die  reli- 
giose  Psyche  des  russischen  Volkes»,  despre  care  am  avut 
prilejul  să  vorbim  în  revista  noastră,  parte  în  broşura  de  faţă. 

Dupăce  scoate  în  relief  importanţa  chestiunii  sociale  mai 
ales  în  raport  cu  datorinţele  bisericii  Iui  Hristos  faţă  de  această 
chestiune,  autorul  constată  cu  dreptate  că  clerul  rus  n’a  recu¬ 
noscut  destul  de  timpuriu  această  importanţă  şi  deci  nici  nu  a 
luat  la  timp  lupta  înţeleaptă  împotriva  socialismului  care  avea 
să  ducă,  fireşte,  unde  este  astăzi  Rusia.  Greşala  cea  mai  mare 
a  clerului  rusesc  este  că  prea  s’a  lăsat  robit  de  cătuşile  ţaris¬ 
mului,  cu  ale  cărui  interese  s’a  identificat  mai  mult  sau  mai 
puţin,  legând  în  felul  acesta  soartea  bisericii  ruseşti  de  soartea 
despotismului  politic. 

Abia  în  timpul  din  urmă  s’a  intensificat  şi  în  Rusia  acti¬ 
vitatea  socială  teoretică  a  bisericii.  Şi  încă  în  aşâ  măsură,  încât 
ea  poate  înduplecă  pe  autorul  broşurii  noastre,  care  o  urmă¬ 
reşte  cu  deosebită  atenţie  şi  simpatie,  să  scoată  încheierea  că: 
«biserica  rusă  va  rămânea  (şi  chiar  trebue)  mai  departe  la  răs- 
pingerea  principială  a  socialismului.  Sigur  însă  este,  că  ea  va 
trebui  să  treacă  la  o  formă  practică  a  activităţii  ei  sociale. 
Principiile  teoretice  în  atitudinea  bisericii  ruse  faţă  de  socialism 
vor  rămânea  totdeauna  aceleaşi;  de  aceea  această  lucrare  îşi 
are  însemnătatea  ei  şi  în  viitor». 

Broşura  are  capitolele  următoare:  însemnătatea  chestiunii 
sociale,  socialismul  şi  religia,  socialismul  creştin,  socialismul  şi 
morala,  creştinismul  şi  socialismul  în  concepţia  lor  politică, 
lupta  bisericii  ruse  contra  socialismului. 

Şi  acum  un  cuvânt  pentru  traducător. 

Osteneala  sa  face  dovada  că  prin  traduceri  bune  poţi  pro¬ 
mova  o  problemă  culturală  tot  aşâ  de  bine  ca  şi  prin  lucrări 
originale,  mai  ales  când  ai  şi  darul  de  a  puteâ  distinge  opera 
vrednică  de  tradus  —  cum  e  cazul.  Traducerea  broşurii  despre 
«Biserica  rusă  şi  socialismul»  îmi  place  s’o  consider  ca  o  arvună 
pentru  celece  vor  urmă  şi  pe  cari  eu  le  aştept  cu  toată  în¬ 
crederea.  N.  Colan. 

* 

„Eu  în  El“  (leh  im  Ihm)  carte  de  meditaţii  pentru  toate 
zilele  anului,  de  Karl  Schwarz.  Partea  primă  pe  Ianuar — April, 
Freiburg  1923.  Editura  Herder  et  &  pp.  342. 

Pe  lângă  învăţăminte  asupra  felului  cum  să  ne  obicinuim 
a  ne  face  ca  preoţi  meditaţia  zilnică,  cartea  ne  dă  preţios  ma¬ 
terial,  care  poate  îi  utilizat  bine  in  predici. 

La  comande  preţul  cărţilor  îl  spune  oricare  librărie,  care 
stă  în  legătură  cu  Casa  de  editură  Herder  şi  IV. 

* 

Păstorirea  tineretului  (liinglnigsseelsorge).  Ţinta  şi  pro¬ 
blemele  unei  sistematice  îngrijiri  pastorale  a  tineretului  de  sex 
bărbătesc,  de  Rari  Mosterfs,  în  colaborare  cu  mai  mulţi;  Frei- 
burg.  Herder  1023,  pp  349.  O.  6'50. 

Problema  educaţiei  religioase  a  tineretului  este  unul  din 
cele  mai  importante  capitole  de  pastorală.  Creşterea  tinerimii 
de  acum  determină  starea  religioasă  a  credincioşilor  de  mâne. 

In  româneşte  s’a  scris  foarte  puţin,  anume  despre  îngri¬ 
jirea  vfeţii  religioase  a  tineretului.  De  aceea  fraţii  preoţi,  cari 
ştiu  nemţeşte,  vor  ceti  cu  foarte  mare  folos  cartea  de  care  ne 
ocupăm.  E  scrisă  cu  adâncă  pătrundere  psihologică,  de  oameni 
cu  experienţă  în  această  direcţie  şi  îmbrăţişează  aproape  toate 
laturile  problemei. 

Să  amintesc  câteva  capitole,  cari  şi  numai  după  titlu  atrag 
atenţiunea  în  chip  deosebit:  Necesitatea  şi  scopul  îngrijirii  pa¬ 
storale  a  tineretului;  Cum  se  conduce  tinerimea  la  Hristos?  Cum 
se  cultivă  dragostea  şi  alipirea  tineretului  cătră  biserică?  Cum 
se  creşte  tinerimea  în  duh  apostolic,  eroi  şi  apărători  ai  cre¬ 
dinţi!?  Cum  se  învaţă  a  se  rugă,  a  se  adâncî  în  sfta  liturghie,  a 
se  spovedi  şi  cuminecă,  a  cinsti  pe  sfinţii  bisericii?  Cum  să  se 
crească  o  tinerime  virlutească,  morală  şi  de  caracter?  Cum  se 
creşte  tinerimea  in  feciorie,  ca  putere  de  vieaja  şi  felul  cum 
să  se  lumineze  pentru  a-şi  păstră  curăţenia  trupească, 

( P) • 


NOTE  ŞI  INFORMAŢII. 

Ne  facem  o  plăcută  datorie  mulţumind  tuturor  colabora¬ 
torilor  noştri,  cari  prin  osteneala  scrisului  lor  luminat  ne-au 
sprijinit  gândul  de  a  scoate  un  număr  festiv  în  amintirea  îm¬ 
plinirii  unei  jumătăţi  de  veac  dela  moartea  marelui  Mitropolit 
Andreiu  Şaguna. 

* 

Semicentenarul  morţii  Mitropolitului  Şaguna  a  fost  sărbă¬ 
torit  în  toată  presa  românească  după  cuviinţa  de  care  este  vrednic 
un  astfel  de  eveniment. 

Marile  cotidiane  ale  capitalei,  ca  şi  gazetele  săptămânale 
din  provincie  şi  revistele  literare  şi  bisericeşti,  au  consacrat  pa- 

gini  frumoase  pentru  pomenirea  celui  ce  a  fost  cu  adevărat 
«un  desrobitor  de  neam». 

Numai  «Unirea»  din  Blaj  s’a  mulţumit  cu  reproducerea 
unui  apel  al  «Asociaţiei»,  neavând  din  partea  sa  nici  un  cuvânt 
despre  marele  ierarh,  care  a  cârmuit  pe  vremuri  —  un  sfert 
de  veac  —  soartea  întregului  neam  românesc  din  Ardeal. 

* 

«Albina»  dela  Bucureşti  anunţă  incă  din  vară  înjghebarea 
unei  nouă  biserici  ortodoxe  turceşti  în  Asia  Minoră,  în  frunte 
cu  mitropolitul  Papa  Efimi.  Numitul  mitropolit  ar  fi  înclinat  să 
intre  in  tratative  de  unire  cu  Roma  (doar  d’aia-l  chiamă  Papal), 
al  cărei  şef  religios  ar  interveni  fireşte,  ca  părintele  mitropolit 
Efimie  să  be  numit  de  către  guvernul  musulman  de-adreptul 
patriarh  ai  Constantinopolului.  Nu  suntem  în  măsură  să  veri¬ 
ficăm  aceste  iscusite  elucubraţii.  Un  lucru  însă  e  clar:  Acum 
înţelegem  pe  deplin  rostul  vizitei  pe  care  Monsegniorul  Mar- 
maggi  i-o  făcuse  pe  vremuri  Califului  musulman. 

* 

Comitetul  central  al  «Asociaţiei  generale  a  clerului  ortodox» 
a  fixat  ţinerea  congresului  preoţilor  din  toată  ţara  pe  zilele  30, 
31  Oct.  şi  1  Noemvrie  st.  n.  El  va  avea  loc  la  Bucureşti.  Des- 
baterile  lui  se  vor  urzi  în  jurul  următoarelor  probleme  de  o 
incontestabilă  importanţă  pentru  viitorul  bisericii  noastre: 

1.  Căile  de  urmat  pentru  răspândirea  învăţăturii  creştine 
în  popor. 

2.  Mijloacele  de  traiu  ale  clerului  ortodox. 

3.  Averile  bisericeşti  şi  dreptul  Bisericii  de  a  le  administra 
ea  însăşi. 

Membrii  congresului  mai  pot  insă  pune  in  discuţie  şi  alte 
chestiuni. 

Credem  că  orice  îndemn  de  participare  a  preoţim»  noa¬ 
stre  este  de  prisos.  Importanţa  problemelor,  cari  aşteaptă  o  bună 
soluţionare,  e  destul  de  elocventă. 

* 

« Renaşterea »  este  numele  noului  organ  săptămânal  al  epar¬ 
hiei  Clujului,  sub  conducerea  părintelui  asesor  consistorial  Dr. 
Sebastian  Stanca.  Un  tovarăş  mai  mult  în  frontul  luptei  culturale 
nu  poate  decât  să  ne  îmbucure.  De  aceea  îi  urăm  confratelui 
nostru  vieaţă  lungă  şi  plină  de  rodnicie. 

* 

Meletie  IV.  a  renunţat  ia  scaunul  de  patriarh  ecumenic  al 
Constantinopolului,  retrăgându-se  pe  muntele  Athos.  Motivele 
demisiunii  sale  sunt  de  ordin  politic,  guvernul  din  Angora 
silindu-1  să  facă  acest  pas. 

* 

Un  ecou  întârziat:  «Episcopul  romano-catolic  de  Timişoara, 
dl  luliu  Glattfelder  —  scrie  «Wiener  Arbeiterzeitung»  —  a  luat 
toiagul  pribegiei,  plecând  din  România  în  vechea  sa  patrie, 
Ungaria.  Dar  înainte  de  pfecare  a  lansat  o  pastorală,  prin  care 
chiamă  asupra  conducătorilor  României  toate  blăstemele  cerului. 
El  spune,  cuvânt  de  cuvânt,  că  pleacă  din  România,  pentrucă 
acolo  domnesc  împrejurări  împotriva  cărora  nu  ar  trebui  să  se 
lupte  cu  mijloace  spirituale  ci  «cu  ciocane  şi  granate».  Intr’adevăr 
rău  trebuie  să  fie  acolo,  când  un  episcop  al  bisericii  catolice, 
care  se  luptă  împotriva  anarhismului,  face  apel  la  ciocan  şi 
granate  pentru  combaterea  unei  cârmuiri  păcătoase,  care  — 
după  credinţa  ei  —  e  aşezată  ca  orice  stăpânire,  tot  de  Dumnezeu. 
Intr’adevăr  episcopului  Glattfelder  i  s’a  întâmplat  ceva  foarte 
rău:  El  nu  avea  să  se  îngrijească  numai  de  mântuirea  sufletească 
a  catolicilor  şvabi  şi  unguri  din  Banat,  ci  eră  şi  unul  dintre 
cei  mai  mari  moşieri  ai  acestui  foarte  roditor  colţ  al  Europei. 
Bietul  rob  al  lui  Dumnezeu  eră  stăpân  peste  câteva  zeci  de 
mii  de  jugăre  de  cel  mai  bun  pământ  şi  gurile  rele  spun,  că 
el  dovedea  mai  mult  interes  pentru  buletinele  bursei  de  cereale, 
decât  pentru  hotărârile  congregaţiei  sfinte  din  Roma.  Guvernul 
rotnân  însă  realizează  acum  reforma  agrară,  pregătită  încă  cu 
câţiva  ani  înainte  şi  voiâ  să  exproprieze  şi  moşia  episcopului 
de  Timişoara.  Dar  nici  faptul  acesta  n’ar  fi  zdruncinat  patrio¬ 
tismul  episcopului  şvab,  maghiarizat.  Reforma  agrară  însă  pre¬ 
vede,  că  bunurile  vor  fi  expropriate  pe  preţul  din  I y  1 4  şi  plătite 
în  Lei  româneşti,  iar  lucrul  acesta,  după  cum  se  poate  ceti  în 
pastorala  lui  Glattfelder,  este  deadreptul  un  jaf  asupra  proprie¬ 
tăţii  lui  Dumnezeu,  deoarece  Leul  românesc  la  Ziirich  nu  face 
decât  trei  centime  elveţiene.  Şi  asta  l-a  scos  din  sărite  pe  epis¬ 
copul  Glattfelder,  care  a  întreprins  o  agitaţie  revoluţionară  îm¬ 
potriva  guvernului  român,  care  vrea  sâ  colonizeze  ţărani  pe 
pământul  aparţinător  lui  «Dumnezeu»  şi  care  e  hotărât  să  des¬ 
păgubească  pe  latifundiari  —  cu  Lei,  cari  nu  valorează  decât 
trei  centime  elveţiene.  Ei  a  dovedit  un  devotament  fără  margini 
şi  o  neobosită  strădanie  întru  apărarea  «averii  săracilor».  A  dus 
lupta  cu  atâta  înverşunare,  încât  a  silit  regimul  românesc  să 
ameninţe  cu  ruperea  legăturilor  diplomatice  cu  Papa.  în  cazul 
când  Glattfelder  nu  s’ar  retrage.  Deoarece  însă  provedinţa  divină 
hotărâse,  ca  câteva  mii  de  jugăre  de  pământ  al  episcopiei  să 
fie  în  Ungaria  lui  Horty,  episcopul  cedă  şi  se  duse  la  Buda¬ 
pesta,  unde  fu  sărbătorit  ca  un  martir  al  cauzei  naţionale  şi 
unde  fu  primit  cu  toată  dragostea  cuvenită  unui  sărman  exilat». 

După  aceste  destăinuiri  a  unei  gazete  străine  avem  tot 
dreptul  să  bănuim,  că  dacă  restul  «moşioarei»  episcopeşti  i  s’ar 
fi  îmbiat  in  Sârbia,  ar  fi  trecut  bucuros  şi  acolo,  ba  mai  mult: 
te  pomeneşti,  că  ar  fi  trecut  şi  la , . .  ortodoxie. 

Asociaţia  clerului  „Andreiu  Şaguna“,  Biroul  central. 


Nr.  70—1923. 

Convocare. 

In  înţelesul  §.  10  din  Statutele  Asociaţiunii  Clerului  «Andreiu 
Şaguna»  convocăm  al 

patrălea  congres  ordinar  al  preofimii 

ca  congres  misionar 

pe  zilele  de  23  şi  24  Octomvrie  stil  nou  1923  în  Arad,  cu 
următorul 

PROGRAM: 

1.  Slujba  sf.  liturghii  in  catedrala  episcopească,  cu  predică 
şi  chemarea  Duhului  sfânt. 

2.  Deschiderea  congresului. 

3.  Raportul  comitetului  central. 

4.  Raportul  casierului  centrai. 

5.  Misiunea  internă:  «Cum  putem  duce  pe  Hristos  în 
mijlocul  credincioşilor  noştri?» 

6.  Biserica  fi  vieaţa  socială:  «Cum  poate  contribui  biserica 
noastră  la  îmbunătăţirea  vieţii  sociale  din  parohie?» 

7.  Atitudinea  bisericii  noastre  faţă  de  cei  de  alte  credinţe. 

8.  Propuneri.  (Se  vor  anunţă  biroului  central  cel  puţin  cu 
3  zile  înainte  de  congres). 

9.  Alegeri  parţiale. 

Delegaţii  despârţămintelor,  aleşi  în  înţelesul  §.  6  din 
regulament,  cum  şi  toţi,  cari  doresc  să  participe,  sunt  rugaţi  să 
se  anunţe  din  bună  vreme  părintelui  loan  l.  Ardelean,  paroh 
în  Micălaca  (lângă  Arad). 

Membrii  comitetului  central  se  convoacă  la  şedinţă  pe 
ziua  de  22  Octomvrie  a.  c,,  ora  9  a.  m.,  în  una  din  saieie  se- 
seminarului  ortodox  din  Arad. 

In  aceeaş  zi  la  ora  5  seara  se  ţine  consfătuirea  intimă  a 
membrilor  Asociaţiei. 

Organizaţiile  preoţeşti  din  întreaga  ţară  suni  rugate  a-şi  trimite  re¬ 
prezentanţi,  Oaspeţii  sunt  bineveniţi. 

Delegaţii  organizaţiilor  prea  (eşti  din  alte  părţi  şi  ai  aşezămintelor 
publice  (politice,  culturale,  militare  etc.),  cari  ne  vor  onoră  cu  prezenţa, 
vor  binevoi  sâ  se  anunţe  părintelui  prezident  Dr.  Oh.  Ciuhandu,  asesor 
consistorial  Arad. 

Sibiiu,  1  Octomvrie  1923. 

BIROUL  CENTRAL: 

Dr.  Gh.  Ciuhandu,  Gheorghe  Maior, 

prezident.  _  _  secretar  gen.  subst. 


„Lumina  Satelor",  este  {oaia  săptămânali  pentru 
popor,  ce  apare  în  Sibiiu,  cu  redacţia  şi  administraţia  în  strada 
Mitropoliei  45.  Preţul  abonamentului  pe  an  55  lei,  pe  jumătate 
de  an  30  Lei;  pentru  străinătate  100  Iei,  iar  pentru  America 
2  dolari.  Prin  scrisul  ei  creştinesc  şi  românesc,  în  cursul  unui 
singur  an,  s’a  ridicat  peste  toate  foile  menite  pentru  popor. 
Fraţii  preoţi  au  în  ea  un  preţuit  tovarăş  în  munca  de  păstorire 
a  satelor,  căci  ea  vine  săptămânal  cu  sfaturile  şi  îndrumările  ei 
în  multe  case,  unde  preotul  numai  rar  ajunge.  Este  de  datoria 
noastră  să  ajutăm  răspândirea  ei,  câştîgându-i  abonaţi  în  fiecare 
parohie,  căci  prin  aceasta  săvârşim  o  operă  de  educaţie  şi  cultură 
pentru  mulţime 

Analele  Asociaţiei  clerului  „Andreiu  Şaguna“: 

I  Actele  primului  congres  al  preoţiinii  din  Mitropolia  Românilor 
ortodoxi  din  Ardeal,  Banat,  Crişana  şi  Maramurăş,  ţinut  în  Sibiiu, 
în  zilele  de  6/19—8/21  Martie  1919.  Publicate  de  Biuroul  Aso 
ciaţiei  clerului,  Sibiiu  1919,  pp.  140.  Preţul  Lei  10  pentru  membri, 
pentru  alţii  Lei  12. 

II.  Actele  congresului  al  doilea,  biblic,  ai  Asociaţiei  clerului 
«Andreiu  Şaguna»,  ţinut  în  Sibiiu  în  zilele  de  31  Martie  (13 
Aprilie)  —  1/14  Aurilie  1921,  publicate  de  Biuroul  Asociaţiei 
clerului.  Sibiiu  1922  pp.  104.  Preţui:  pentru  membri  Lei  16, 
pentru  alţii  Lei  20. 

III.  Actele  congresului  al  treilea,  catehetic,  ţinut  în  2/15 — 3/16 
Noemvrie  1922,  publicate  de  Biroul  Asociaţiei  clerului.  Sibiiu 
1922,  pp.  88.  Preţul  pentru  membri  Lei  16,  pentru  alţii  Lei  20. 

Aceste  publicaţii  cuprind  rapoartele,  desbaterile  şi  desi- 
deratele  exprimate  de  cele  trei  congrese,  precum  şi  raportul 
asupra  activităţii  Asociaţiei,  şi  fac  mărturie  de  năzuinţele  şi  pre¬ 
ocupările  preojimii  ardelene  între  nouiie  împrejurări  de  vieaţă. 

Călindarul  Bunului  Creştin,  pe  anul  1923  este  cel 
mai  bun  căîindar,  cu  bogat  material  cultural  şi  literar,  cu  arti¬ 
cole  de  cuprins  religios,  de  învăţătură  şi  petrecere  şi  cu  nume¬ 
roase  chipuri.  Acesta  este  călindarul  arhidiecezan,  prefăcut  după 
trebuinţele  sufleteşti  a  tuturor  creştinilor.  Se  vinde  la  librăria 
arhidiecezană  în  Sibiiu  şi  la  alte  librării,  cu  10  Lei  fără  şema- 
tism  şi  15  Lei  cu  şematismul  arhidiecezei  de  Alba-fulia  şi  Sibiiu. 

Organizaţi  fără  amânare  cercurile  religioase  in  cadrul 
despărţămintelor  Asociaţiei  « Andreiu  Şaguna»  a  clerului,  şi 
iniţiaţi  pretutindenea  instituţia  « caselor  culturale >  la  sate,  pe 
temeiul  statutelor  tip,  publicate  de  Asociaţie  in  broşură  separată . 
Cu  prilejul  executării  reformei  agrare  asiguraţi  intravilan  potrivit 
pentru  zidirea  <  casei  culturale ». 


„Biblioteca  bunului  păstor“. 

Nr.  1.  «Taina  pocăinţii* .  Studiu  pastoral  de  I.  Hanzu. 
Preţul  1  Leu. 

Nr.  2.  « Clerul  şi  chestiunea  alcoolismului*.  Traducere  de 
V.  Oana.  Preţul  Leu  P50  bani. 

Nr.  3.  <La  centenarul  seminarului  Andreian*.  Disertaţie 
de  Dr.  A.  Crăciunescu.  Preţul  1  Leu. 

Nr.  4.  «Chemarea  preoţimii  noastre*.  Consideraţii  de  actu¬ 
alitate,  de  mai  mulţi.  Preţul  Leu  P50  bani. 

Nr.  5.  «Şase  predici  pentru  Duminecile  postului  mare *  şi 
« Un  cuvânt  pentru  ziua  învierii  Domnului>,  de  mai  mulţi. 
Preţul  2  Lei. 

Nr.  6.  * îndrăzniţi ,  eu  ani  biruit  lumea!*  Predici  pentru 
timp  de  războiu,  prelucrate  după  I.  Kessler,  de  Dr.  N.  Bălan 
şi  I.  Moşoiu.  Preţul  2  Lei. 

Nr.  7—8.  <26  Predici  la  credinţa  creştină  sau  Tâlcuirea 
Crezului*.  Traducere  de  episcopul  Nicodem  al  Huşilor.  Preţul 
3  Lei. 

Nr,  9.  <Petru  Maior  şi  Unirea*  de  părintele  Terenţie. 
Preţul  2  Lei. 

Nr.  10.  * Schisma  românească »  sau  <Unirea  cu  Roma*. 
Preţul  Lei  250. 

Nr.  11.  «Studiul  pastoralei  în  biserica  românească*,  de 
Arhim.  luliu  Scriban.  (Extras  din  Revista  Teologică). 

Nr.  12.  < Ortodoxia  şi  creştinismul  apusean*.  Prelucrare 
din  ruseşte  de  P.  S.  Sa  Nicodem,  episcop  al  eparhiei  Huşilor. 
Preţul  Lei  8- — . 

„  Biblioteca  bunului  păstor “  se  tipăreşte  acum  sub 
îngrijirea  Asociaţiei  clerului  <  Andreiu  Şaguna»  şi  va  apărea  şi 
pe  mai  departe  ca  anex  la  < Revista  Teologică*.  Broşurile  de  sub 
Nrii  1—10  s’au  împărţit  gratuit  abonaţilor  revistei,  cari  şi-au 
achitat  abonamentul  la  timp.  Broşurile  ce  se  vor  tipări  în  viitor, 
întrucât  mijloacele  materiale  vor  îngădui,  se  vor  împărţi,  ca  şi 
in  trecut,  gratuit  abonaţilor,  cari  vor  achită  dela  început  în¬ 
treg  abonamentul.  Numerii  1,  2,  3,  4,  7—8,  10,  11  şi  12  se 
pot  comandă  la  administraţia  < Revistei  Teologice*,  trimiţăndu-se 
pe  lângă  preţul  arătat  mai  sus  şi  porto  postai. 


Imprimat  în  tipografia  arhidiecezană,  Sibiiu. 


